
ABSTRAK 


Kitab jawi merupakan bukti ketamadunan Masyarakat Melayu. Ia telah merekodkan 
perkembangan sosiobudaya, intelektual dan pemikiran mereka sejak dahulu lagi. 
Namun generasi baru kini mulai melupakan kitab jawi kerana lemahnya penguasaan 
jawi. Malah ada pihak bersikap prejudis terhadap kandungannya dengan mendakwa ia 
tidak mempunyai sumber yang dapat dipertanggungjawabkan. Hal ini kerana mereka 
meninggalkan tradisi keilmuan yang diwariskan. Kajian kualitatif ini adalah tentang 
Lujjayn al-Dani, sebuah karya terjemahan Shaykh al-Fatani berkenaan biografi Shaykh 
“Abd al-Gadir al-Jaylani yang semakin dilupakan oleh masyarakat. Tujuan kajian ini 
dijalankan adalah untuk menperkenalkan dan mengangkat kembali nama Shaykh al- 
Fatani serta kitab ini melalui pentransliterasian dan penganotasian. Selain bertujuan 
untuk menganalisis penggunaan istilah-istilah tasawwuf tentang pangkat-pangkat 
kewalian yang dinukilkan sebagai catatan pinggir oleh beliau. Bagi tujuan ini pengkaji 
menggunakan metod dokumentasi, pensejarahan dan analisis kandungan dalam 
pengumpulan maklumat. Setelah itu bagi menganalisis data, metod induktif, deduktif 
serta komparatif telah digunakan. Metod transliterasi daripada Tulisan Arab dan Jawi 
kepada Tulisan Rumi dilakukan pada teks selain metod anotasi dilakukan pada 
perkataan tertentu, nama tempat serta tokoh. Didapati beliau merupakan seorang tokoh 
yang berkaliber pada zamannya. Beliau sangat berjasa kepada perkembangan tamadun 
Masyarakat Melayu. Penterjemahan kitab ini dan catatan pinggir yang dilakukan oleh 
beliau menunjukkan tahap ketinggian penguasaan ilmu masyarakat pada zaman 
tersebut. Mereka mempunyai daya pemikiran yang tersendiri yang terhasil daripada 
penelitian terhadap sumber-sumber yang muktabar. Kajian ini sangat berguna untuk 
mengenalpasti potensi keilmuan Masyarakat Melayu khususnya dalam bidang tasawwuf 
disamping dapat memperkenalkan kembali tokoh silam serta kehidupan mereka serta 
legasi keilmuan yang ditinggalkan untuk generasi sekarang dan akan datang. 

BABI 


PENGENALAN 


1.1 LATAR BELAKANG KAJIAN 

Ilmu tasawwuf merupakan komponen penting yang menjadi teras kepada pembentukan 
Islam. Namun begitu telah berlaku tohmahan terhadapnya sehingga menampakkan ia 
bukan berasal daripada islam terutamanya terhadap peristilahan yang digunakan dalam 
ilmu ini. Dalam tradisi keilmuan Islam, terdapat banyak kitab tasawwuf telah 
memuatkan pelbagai istilah yang khusus. Begitu juga dengan tradisi keilmuan melayu 
melalui kitab-kitab jawi. Pengkaji telah memilih sebuah kitab jawi, Lujjayn al-Dani 


sebagai teras kepada kajian yang dilakukan. 


Kitab Lujjayn al-Dani adalah sebuah kitab biografi seorang tokoh tasawwuf 
yang terkenal dalam Masyarakat Melayu iaitu Shaykh al-Jaylani yang ditulis oleh 
Shaykh Ja'far bin Hussayn al-Barzanji. Kitab ini telah diterjemahkan daripada Bahasa 
Arab kepada Bahasa Melayu oleh Shaykh al-Fatani. Selain itu, beliau juga telah 
melakukan berberapa catatan pinggir berkenaan peristilahan tasawwuf yang digunakan 
di dalamnya. Melalui catatan pinggir ini, pembaca Kitab Lujjayn al-Dani mendapat 


memahami terhadap peristilahan yang digunakan. 

Oleh yang demikian kajian ini dilakukan terhadap berberapa peristilahan yang 
digunakan oleh Shaykh al-Fatani di dalam kitab ini bagi memganalisis pemikiran beliau 
di dalamnya. Disamping itu, kajian ini juga dilakukan untuk memperkenalkan serta 
mengangkat kembali .nama Shaykh al-al-Fatani serta Kitab ini kepada Masyarakat 


Melayu melalui pentrasliterasian dan penganotasian teks. 


1.2 MASALAH KAJIAN 

Ilmu tasawwuf merupakan antara cabang ilmu yang menjadi teras kepada islam. 
Namun begitu, peralihan zaman telah menimbulkan berberapa keliruan disebabkan oleh 
kefahaman umat islam semakin berkurangan. Pada hari ini kekeliruan tersebut bukan 
sahaja berlaku dalam kalangan masyarakat awam tetapi ia juga berlaku di kalangan ahli 
agamawan islam. Perkara ini menimbulkan persepsi negatif terhadap ilmu tasawwuf 


terutamanya terhadap peristilahan yang digunakan di dalamnya. 


Terdapat tiga faktor yang menyebabkan wujud kekeliruan terhadap ilmu 
tasawwuf khususnya di Malaysia, pertama disiplin ilmu tasawwuf tidak dimasukkan ke 
sebagai sukatan pelajaran pendidikan islam yang diajarkan kepada para pelajar muslim 
dalam sistem pendidikan kebangsaan di Malaysia, kedua berlaku penyalahgunaan ilmu 
tasawwuf sebagai medan aktiviti ajaran sesat oleh sebilangan pihak, ini menyebabkan 
seolah-olah ada perkaitan rapat antara ajaran sesat dan ilmu tasawwuf pada pandangan 
masyarakat, ketiga masyarakat merujuk kepada pihak ataupun sumber maklumat yang 


salah berkenaan ilmu tasawwuf (Utusan, 2017). 


Selain itu, faktor ketidakfahaman Masyarakat Melayu terhadap nilai kepentingan 


karya ulama Kepulauan Melayu dalam penyebaran dan pembentukan budaya islam 

serantau menyebabkan mereka mulai meninggalkannya. Perkara ini berlaku kerana 
kurangnya pendedahan terhadap sumbangan ulama dalam pembangunan sebuah 
ketamadunan (Siti Nur Hakimah, 2012). Tambahan lagi, kurangnya penguasaan jawi 
dalam kalangan generasi baru turut menjadi faktor karya-karya ini ditinggalkan 
sedangkan karya-karya inilah yang menjadi teras kepada pembentukan budaya islam 
serta budaya melayu setempat. Kepincangan ini akan menyebabkan nilai murni budaya 


masyarakat melayu mulai menjadi pincang (Hazadiah, 1999). 


Kitab Lujjayn al-Dani karangan Shaykh al-Fatani adalah salah sebuah kitab 
yang hampir dilupakan oleh masyarakat kini. Kandungannya yang membicarakan 
tentang biografi tokoh membuatkan ia tidak dikenali oleh masyarakat kerana tidak 
dijadikan teks pengajian jika dibandingkan dengan kitab-kitab yang lain. Malah mereka 
yang menceburi bidang agama pun tidak mengambil berat terhadap kitab ini. Oleh itu 
sentuhan baru dan moden terhadap kitab ini perlu dilakukan agar ia diperkenalkan 


kembali supaya masyarakat dapat mengambil manfaat daripadanya. 


Tambahan pula, Shaykh al-Fatani merupakan seorang tokoh ulama yang penting 
pada zamannya. Sebagai murid dan khalifah kepada Shaykh Daud al-Fatani peranan 
beliau dalam menyambung legasi Shaykh Daud al-Fatant tidak dapat dinafikan lagi. 
Namun begitu, nama beliau kini seakan tenggelam dalam masyarakat jika dibandingkan 
dengan guru beliau, Shaykh Daud al-Fatani dan murid beliau seperti Shaykh Ahmad al- 
Fatani. Pada hemat pengkaji, satu kajian perlu dilakukan bagi mendokumentasikan 
maklumat berkenaan Shaykh al-Fatani agar beliau dapat terus dikenali dan dihargai oleh 


generasi akan datang. 

Kesimpulannya, pengkaji ingin memperkenalkan kembali nama Shaykh al- 
Fatani dan kitab Lujjayn al-Dani kepada masyarakat. Disamping itu satu kajian 
terhadap peristilahan tasawwuf yang terdapat di dalam kitab ini dilakukan sebagai 
memberi penjelasan kepada pihak yang terkeliru dan yang tidak memahami tentang 
peristilahan tasawwuf yang sering digunakan dalam perbincangan serta perbahasan 


tasawwuf melalui karya-karya yang tersebar luas dalam dunia keilmuan islam. 


1.3 PERSOALAN KAJIAN 
Dalam kajian ini terdapat tiga soalan kajian yang akan diketengahkan :- 
a. Siapakah Shaykh al-Fatani? 
b. Apakah Kitab Lujjayn al-Dani? 
c. Bagaimanakah naskhah Transliterasi dan Anotasi Kitab Lujjayn al-Dani? 
d. Apakah kecenderungan Shaykh al-Fatani dalam penggunaan istilah-istilah 


tasawwuf? 


1.4 TUJUAN KAJIAN 

Kajian ini bertujuan untuk memperkenalkan Shaykh al-Fatani sebagai seorang tokoh 
ulama daripada Kepulauan Melayu serta karyanya, kitab Lujjayn al-Dani kepada 
masyarakat. Pengkaji juga ingin mentransliterasi serta menganotasi teks tersebut. 
Selain itu kajian ini juga berkenaan istilah-istilah dalam ilmu tasawwuf yang digunakan 


oleh Shaykh al-Fatani melalui catatan pinggir yang dilakukan oleh beliau. 

1.5 OBJEKTIF KAJIAN 
Secara umumnya objektif kajian ini ialah untuk mengkaji ketokohan Ulama Melayu dan 
pemikiran mereka. Selain itu pengkaji juga telah mengenal pasti tiga objektif khusus 
sebagaimana berikut : 

a. Memperkenalkan Shaykh al-Fatani. 

b. Memperkenalkan Kitab Lujjayn al-Dani. 

c. Mentransliterasi dan menganotasi Kitab Lujjayn al-Dani. 

d. Menganalisis istilah-istilah dalam ilmu tasawwuf dalam Kitab Lujjayn al- 


Dani. 


1.6 SOROTAN LITERATUR 

Pengkaji mendapati kajian berkaitan Shaykh al-Fatani masih kurang jika dibandingkan 
kajian tentang tokoh-tokoh yang lain seperti Shaykh Daud al-Fatani. Walaupun ada 
berberapa penulisan tentang beliau namun ia tidak membincangkan mengenai karya 


beliau yang berjudul Lujjayn al-Dani secara khusus. 


Wan Mohd Saghir (2005) dalam artikelnya yang berjudul Shaykh “Abdul Gadir 
al-Fatani — Khalifah Shaykh Daud al-Fatani menjelaskan biografi beliau secara ringkas 
berkaitan latar belakang kehidupan dan pendidikan serta pengaruh beliau terhadap 
penyebaran Tarigah Shattariyyah. Manakala Ahmad Fathy (2002) menjelaskan di 
dalam bukunya tentang biografi Shaykh al-Fatani dibawah nama Shaykh Nik Dir al- 
Fatani. Kedua-dua penulisan ini membincangkan tokoh yang sama dengan pengkaji 
iaitu Shaykh 'Abdul Gadir al-Fatani, walau bagaimanapun keduanya hanya membuat 
penjelasan yang ringkas. Tambahan pula, keduanya tidak menyentuh berkenaan kitab 


Lujjayn al-Dani secara mendalam. 

Kajian berkenaan Transliterasi dan anotasi kitab jawi telah banyak dilakukan 
seperti kajian Norhasmiza (2011) yang berjudul Transliterasi dan anotasi kitab al- 
Jawahir al-Saniyyah karangan Shaykh Daud Bin Abdullah al-Fatani (kitab menyatakan 
hukum nikah) dan Siti Nur Hakimah (2012) dengan judulnya Transliterasi dan Anotasi 
Teks Risalah Sharab al-Muntahi karya Shaykh Isma'il bin 'Abd Allah al- 
Minangkabawi. Namun keduanya masih tidak menfokuskan transliterasi dan anotasi 


kitab Lujjayn al-Dani karya Shaykh al-Fatani. 


M.Saerozi (2007) dalam jurnal PROFETIKA Vol. 9 No. 2 Julai 2007 menulis 
sebuah artikel yang berjudul Pelajaran politik managib sufiyah (telaah terhadap kitab al- 
Lujjayn al-Dani) telah melakukan kajian berkaitan kitab al-Lujjayn al-Dani. Namun 
kajian ini hanya menfokuskan kitab al-Lujjayn al-Dani asal dalam Bahasa Arab. 
Manakala pengkaji menggunakan kitab al-Lujjayn al-Dani yang diterjemahkan kepada 
Bahasa Melayu oleh Shaykh al-Fatant. Tambahan pula kajian M.Saerozi lebih 
menfokuskan kepada aspek politik sedangkan pengkaji pula menfokuskan kepada aspek 


tasawwuf. 


Selain itu, Ayrat (2015) dalam satu jurnal yang berjudul Specifics Of Sufi And 
Islamic Terminology Use In The Poetry Of The xixth Century telah membincangkan 
berkenaan istilah-istilah tasawwuf. Namun begitu kajian beliau menjurus kepada 
peristilahan yang digunakan dalam puisi pada abad ke 19. Ansari (2010) telah 
mengeluarkan satu artikel berjudul A Critical Study Of Sufism Terminology In Kashf 
al-Mahjiib. Ia membincangkan berkenaan peristilahan tasawwuf dalam kitab Kashf al- 


Mahjib. Kedua-dua kajian yang dinyatakan tidak membincangkan tentang peristilahan 

tasawwuf di dalam kitab Lujjayn al-Dani baik dalam versi arab atau versi 


penterjemahan oleh Shaykh al-Fatani. 


Justeru itu, berdasarkan sorotan literatur berikut, pengkaji membuat kesimpulan 
bahawa tajuk yang ingin dikaji ini masih belum diterokai oleh pengkaji lain malah 
kajian ini pada pendapat pengkaji amat sesuai dilakukan pada peringkat sarjana muda. 
Oleh kerana itu pengkaji memilih untuk mengkaji Shaykh “Abdul Oadir al-Fatani 
melalui karyanya Lujjayn al-Dani dengan mentransliterasi dan menganotasi serta 


menfokuskan kajian terhadap aspek peristilahan tasawwuf. 


1.7 KEPENTINGAN KAJIAN 

Kajian ini adalah suatu perkara yang penting sebagai tambahan kepada khazanah 

keilmuan dalam dunia akademik. Antara kepentingan kajian ini adalah seperti berikut: 
a. Dapat memperkenalkan Shaykh al-Fatani kepada masyarakat untuk 


memastikan beliau tidak dilupakan oleh generasi sekaranag dan akan datang. 


b. Dapat mengangkat kembali sebuah karya warisan ulama Kepulauan Melayu 
agar ia dapat dimanfaatkan sebagai satu cara meneruskan legasi keilmuan sedia- 


ada. 


c. Dapat menjelaskan kekeliruan terhadap peristilahan dalam ilmu tasawwuf 
supaya ia dapat difahami dengan kefahaman yang benar dan jelas menurut 


pandangan Ahli al-Sunnah Wa al-Jama'ah. 

1.8 SKOP KAJIAN 

Kajian ini adalah berkenaan seorang tokoh iaitu Shaykh al-Fatani dan karyanya yang 
berjudul Lujjayn al-Dani. Pengkaji akan membincangkan tentang nama sebenar Shaykh 
al-Fatani, nasab keturunan beliau, kelahiran, pendidikan, pengajaran, karya yang 
dihasilkan, sumbangan, kewafatan, waris keturunan serta sanad yang sampai kepada 


beliau. 


Selain itu pengkaji akan menjelaskan tentang kitab ini daripada sudut latar 
belakang kitab, naskhah, kandungannya serta aspek-aspek penggunaan bahasa di 
dalamnya. Penulis juga akan melakukan transliterasi daripada Tulisan Arab dan Jawi 
kepada Tulisan Rumi serta melakukan anotasi terhadap teks kitab tersebut. Penumpuan 
anotasi diberikan kepada perkataan loghat, ejaan dan imbuhan klasik, nama tokoh dan 
tempat. Naskhah yang digunakan ialah daripada naskhah cetakan kedua tahun 1324h 


oleh Matba ah al-Miriyyah. 


Seterusnya pengkaji akan memberi penumpuan terhadap huraian Shaykh al- 
Fatani berkenaan pangkat-pangkat kewalian dalam catatan pinggir yang dilakukan oleh 
beliau dengan melakukan proses analisis dan perbandingan berdasarkan rujukan- 


rujukan yang muktabar seperti Tarikh Ibn 'Asakir. 


1.9 DEFINISI KONSEP 
Definisi konsep merupakan huraian sebilangan perkataan penting yang berkemungkinan 
mempunyai maksud lain daripada apa yang dipersepsikan oleh pengkaji. Pendefinisian 


ini dilakukan mengikut kesesuaian maksud pengkaji berdasarkan pendapat pakar bidang 

mahupun literatur yang berkaitan (Sunawari Long, 2016). Berikut merupakan definisi 


konsep kajian ini : 


a. Istilah-Istilah Tasawwuf 

Istilah merupakan perkataan yang mempunyai makna khusus yang dikehendaki 
dalam sesuatu bidang. Faktor masyarakat yang berkembang selari dengan 
perubahan ilmu pengetahuan menjadi sebab perkataan dan istilah baru terpaksa 
diwujudkan bagi menerangkan konsep, proses, fenomena dan keadaan tertentu 
(Mohd Hazani, 2017). Perkara ini juga berlaku dalam dunia tasawwuf 
memandangkan ia telah melalui perkembangan demi perkembangan daripada 


zaman awal islam sehingga sekarang. 


Manakala tasawwuf menurut takrifan yang dikeluarkan oleh JAKIM 
sebagai satu displin ilmu yang bertujuan mendidik nafsu dan akal supaya 
sentiasa berada dalam jalan yang benar sehingga mencapai tahap nafsu 
mutmainnah. Justeru itu istilah-istilah tasawwuf bermaksud terminologi yang 
digunakan oleh ahli tasawwuf ataupun ahli sufi dalam bidang keilmuan 


tasawwuf. 


b. Shaykh Abd al-Gadir al-Fatani 

Nama sebenar beliau ialah Wan “Abd al-Gadir bin Wan “Abdul Rahman bin 
Wan “Uthman merupakan seorang Ulama Melayu yang menerima pendidikan 
awal di berberapa pondok di Fatani antaranya di Pondok Pauh Bok dan 
kemudiannya berhijrah ke Mekah. Beliau merupakan murid dan khalifah 


tarigah kepada Shaykh Daud bin Abdullah al-Fatant (Wan Mohd Saghir, 2005). 

c. Transliterasi 

Kamus Dewan edisi keempat (2010) memberi makna transliterasi sebagai 
penukaran huruf (perkataan dan sebagainya) sesuatu tulisan (misalnya tulisan 
arab) kepada huruf yang selaras bunyinya dan sebagainya dalam abjad sistem 
tulisan lain (misal rumi). Dalam kajian ini, transliterasi dimaksudkan dengan 
penukarkan tulisan jawi dan arab kepada rumi. 

d. Anotasi 

Kamus Dewan edisi keempat (2010) menyatakan anotasi ialah nota yang 
ditambah pada teks (biasanya pengkajian sastera) sebagai penerangan. Selain 
itu, anotasi ialah mengeluarkan perkataan, istilah atau bahasa yang sukar 
difahami dengan membuah huraian pada ruangan nota kaki bagi memudahkan 
kefahaman (Norhasmiza, 2011). Berdasarkan kedua penakrifan ini dapat 
disimpulkan bahawa anotasi ialah seperti catatan pinggiran atau hasyiah dalam 


penulisan ulama islam. 


e. Kitab Lujjayn al-Dani 

Judul lengkapnya ialah Lujjayn al-Dani Ft Nubdhah Managib Outb al-Rabbani 
Sayyid al-Shaykh “Abd al-O'adir al-Jaylani merupakan sebuah karya terjemahan 
Shaykh al-Fatani daripada kitab asal yang menggunakan Bahasa Arab. Ia 
merupakan sebuah kitab yang membicarakan berkenaan riwayat hidup seorang 


tokoh tasawwuf yang masyhur iaitu Shaykh Abd al-Gadir al-Jaylani. 


1.10 METODOLOGI KAJIAN 
Metodologi kajian merupakan kaedah-kaedah yang digunakan untuk pengumpulan dan 


penganalisaan data (Sunawari long, 2016). Kajian ini merupakan sebuah kajian 

kualitatif iaitu kajian berkaitan data yang tidak melibatkan angka (t.p, 2015). Pengkaji 
telah menggunakan berberapa metodologi kajian yang berkaitan dalam metod 
pengumpulan, metod analisis data, metod transliterasi dan metod anotasi bagi mencapai 
objektif kajian. 
I. Metod Pengumpulan Data 
a. Metod Dokumentasi 
Metod dokumentasi ialah satu teknik pengumpulan data melalui variabel yang 
pelbagai seperti catatan, transkrip, buku, majalah, dan akhbar. Metod ini 
memiliki kelebihan dan kekurangan jika dibandingkan dengan metod yang lain. 
Metod ini berpaksikan kepada sumber-sumber bersifat mati yang tetap dan tidak 


berubah (Johni, 2013). 


Melalui metod ini pengkaji telah mengumpulkan variabel seperti 
dokumen, catatan, serta kajian lepas yang berkaitan dengan Shaykh al-Fatant 
dan Lujjayn al-Dani. Variable-variabel ini terdiri daripada sumber yang 
pelbagai seperti sumber primier dan skunder melalui buku, rencana, artikel, 


disertasi serta jurnal. 


b. Metod Pensejarahan 

Metod pensejarahan ialah satu penyusunan sistematik yang melibatkan kajian 
dan penilaian data yang berkaitan dengan apa yang berlaku pada masa lampau. 
Pengkajian punca dan kesan sesuatu peristiwa membolehkan penganalisisan 
keadaan semasa yang menbawa kepada membuat ramalan terhadap perkara yang 


akan datang (Azizi Yahya, 2007). 

Pengkaji telah meneliti catatan sejarah yang berkaitan dengan Shaykh al- 
Fatani dan Lujjayn al-Dani bagi mengetahui sebab dan punca sesuatu perkara. 
Penelitian ini juga dilakukan terhadap suasana zaman Shaykh al-Fatani bagi 
mendapatkan gambaran yang tepat terhadap peristiwa yang berlaku berdasarkan 


sumber-sumber sejarah yang berautoriti. 


c. Metod Analisis Kandungan 

Metod analisis kandungan digunakan untuk menganalisis rekod ucapan, tulisan 
dan item tingkah laku yang diperhatikan penyelidik.  Berberapa prinsip 
digunakan bagi meningkatkan keberkesanan terhadap analisis yang dilakukan. 
Pertama meneliti isi kandungan, kedua, menilai hujah dan fakta, ketiga membuat 
perbandingan, keempat memberi kritikan positif dan kelima membuat 


kesimpulan (Sunawari long, 2016). 


Penganalisaan telah dilakukan terhadap dapatan-dapatan sedia ada 
tentang Shaykh al-Fatani, Lujjayn al-Dani dan peristilahan tasawwuf yang 
berkaitan daripada sumber yang pelbagai. Pengkaji membezakan antara fakta 
serta hujah yang menyokong fakta tersebut selain melakukan perbandingan 
antara fakta dan hujah. Setelah dianalisis dengan kritis, pengkaji membuat 


kesimpulan dapatan akhir. 


Ti. Metod Analisis Data 

a. Metod Induktif 

Metod induktif ialah suatu proses berfikir yang bermula daripada pemerhatian 
terhadap sesuatu yang bersifat khusus yang kemudiannya disimpulkan secara 


umum (Janu Murdiyatmoko, 2007). Metod ini telah digunakan bagi mengkaji 

pemikiran serta kecenderungan Shaykh al-Fatani setelah meneliti data-data 


berkaitan dan melakukan perbandingan daripada sumber yang pelbagai. 


b. Metod Deduktif 

Metod deduktif ialah suatu proses berfikir yang bermula daripada pernyataan 
yang bersifat umum kepada pernyataan yang bersifat khusus (Janu 
Murdiyatmoko, 2007). Pengkaji telah menggunakan metod ini secara khususnya 
semasa meneliti riwayat hidup Shaykh al-Fatani. Hal ini kerana kebanyakkan 
maklumat yang tercatat hanyalah bersifat umum. Justeru bagi mendapatkan 


maklumat yang lebih tepat, metod deduktif telah digunakan. 


c. Metod Komparatif 

Metod komparatif ialah suatu penelitian terhadap model-model yang berbeza 
daripada berbagai kelompok untuk menentukan secara analisis berkenaan faktor- 
faktor tertentu seperti punca persamaan dan perbezaan (Mariasusai, 2010). 
Komparatif ini membantu untuk menganalisis istilah-istilah tasawwuf yang 
digunakan oleh Shaykh al-Fatani. Kitab-kitab rujukan muktabar digunakan bagi 


memastikan penganalisaan akan menghasilkan dapatan yang tepat. 


Tii. Metod Transliterasi 

Transliterasi ialah penyesuaian sesuatu bahasa kepada bahasa yang lain 
menggunakan simbol dan huruf tertentu dengan mengekalkan bahasa yang asal 
seperti Bahasa Arab kepada Bahasa Melayu. Penyesuaian ini juga boleh 
dilakukan terhadap satu tulisan kepada tulisan lain dalam bahasa yang sama 


seperti tulisan jawi kepada tulisan rumi dalam Bahasa Melayu. 

Pengkaji menggunakan Panduan Transliterasi UniSZA bagi melakukan 
transliterasi daripada Tulisan Bahasa Arab dan Jawi Kepada Tulisan Rumi. 
Pengkaji mengekalkan keaslian teks daripada sudut sebutannya. Selain itu 
pengkaji memasukkan tanda bacaan serta perenggan terhadap teks yang 


ditransliterasi. 


IV. Metod Anotasi 

Anotasi ialah pemasukan nota, simbol, atau tanda bacaan sebagai penghuraian 
terhadap teks. Huraian tersebut boleh terjadi dalam bentuk kritikan, sokongan, 
dan penambahbaikan. Dalam tradisi keilmuan islam anotasi dikenali sebagai 


sharah, hashiah, dan tagrir. 


Penumpuan anotasi ialah melibatkan perkataan lama atau loghat. Selain 
itu kesilapan cetakan teks, nama tokoh, nama tempat turut dianotasi. 
Penganotasian ini bagi membetulkan teks serta memberi huraian yang berkaitan 
agar ia dapat difahami. Pengkaji merujuk sumber yang berautoriti dalam 


menukilkan maklumat yang terlibat seperti Mu jam al-Buldan. 


1.11 SUSUNAN KAJIAN 

Kajian ini terdiri daripada 3 bahagian utama, bahagian pendahuluan, bahagian isi yang 
terdiri daripada 6 bab dan bahagian akhir. Bahagian awal kajian ini mengandungi 
halaman judul, pengakuan, abstrak, kandungan, penghargaan daftar jadual transliterasi, 


akronim dan singkatan dan 3 senarai iaitu senarai rajah, jadual dan lampiran. 

Seterusnya bahagian isi yang mempunyai 6 bab dimulakan dengan bab 1 yang 
menjelaskan tentang latar belakang, masalah, persoalan, tujuan, serta objektif kajian. 
Selain itu ia juga mengandungi sorotan literatur, kepentingan kajian, skop, definisi 
konsep, metodologi kajian sebelum diakhiri dengan susunan kajian. Setelah itu, ia 
diikuti oleh bab 2 yang membincangkan tentang Shaykh al-Fatani daripada segi 
pengenalan, nama dan gelaran, keturunan, kelahiran, pendidikan, pengajaran, karya dan 
penulisan, serta sumbangan beliau terhadap kitab jawi, Tarigah Shattariyyah, dan 
perwakafan. Bab 2 ini diakhiri dengan menjelaskan tentang kewafatan, pewaris, sanad 


kepada beliau dan kesimpulan. 


Dalam bab 3 pengkaji akan menfokuskan perbincangan tentang kitab Lujjayn al- 
Dani. Ia dimulakan dengan pengenalan, latar belakang kitab, penamaan, tujuan 
penulisan, sumber rujukan, kandungan, naskah dan percetakan dan disudahi dengan 
gaya bahasa kitab. Setelah ini pengkaji akan melakukan transliterasi dan anotasi teks 
Lujjayn al-Dani dalam bab 4. Bab ini didahului dengan pengenalan, skop transliterasi 
dan anotasi, transliterasi dan anotasi teks sebelum diakhiri dengan kesimpulan. Dalam 
bab 5 pengkaji akan membincangkan pula tentang istilah-istilah tasawwuf yang 
digunakan oleh Shaykh al-Fatani. Fokus pengkaji adalah pada istilah-istilah tentang 


kewalian. 


Pengkaji akan memulakan bab 5 dengan pengenalan, istilah-istilah tasawwuf dan 
Masyarakat Melayu. Setelah itu pengkaji akan mendatangkan definisi wali secara 
bahasa dan istilah, wali menurut al-Guran dan hadith dan wali menurut Shaykh al- 
Fatani. Istilah kewalian yang dibincangkan dalam bab ini ialah Abdal, Autad, Imaman, 


Nujaba', Nugaba', Outb, dan Rugaba'. Bab ini diakhiri dengan kesimpulan. Bahagian 

isi kajian ini diakhir dengan bab 6 yang memuatkan kesimpulan dan cadangan daripada 


bab-bab yang telah dibincangkan. Ia diakhiri dengan sebuah penutup. 


Dalam bahagian akhir, pengkaji memuatkan senarai rujukan yang digunakan 
sepanjang kajian ini dilakukan. Rujukan ini telah disusun mengikut abjab nama. Selain 
ini bahagian akhir ini juga mengandungi 10 lampiran yang berkaitan dengan pengkaji 
sebagai pengukuhan maklumat. Lampiran ini mengandungi 7 folio manuskrip, 2 


dokumen ijazah serta 1 muka surat teks kitab. 


BAB II 


SHAYKH ABD AL-OADIR BIN ABD AL-RAHMAN AL-FATANI 


2.1 PENGENALAN 

Wilayah Fatani sememangnya terkenal sebagai pusat pengajian agama islam yang 
menjadi tumpuan para penuntut ilmu di sekitar Kepulauan Melayu. Wilayah ini telah 
melahirkan banyak ulama yang terkenal seperti Shaykh Daud al-Fatani dan Shaykh 
Ahmad al-Fatani. Antara tokoh penting yang berasal daripada Fatani ialah Shaykh al- 
Fatani. Peranannya sebagai penyambung legasi keilmuan Ulama Fatani tidak dapat 
dipertikaikan lagi. Malah, Shaykh Ahmad al-Fatani juga merupakan salah seorang 


daripada murid beliau yang terkenal. 


Dalam bab ini pengkaji akan membincangkan tentang latar belakang Shaykh al- 
Fatani dengan memfokuskan nama, keturunan serta pendidikan beliau. Selain itu 
pengkaji juga akan menjelaskan berkenaan aktiviti keilmuan beliau melalui pengajaran, 
murid-murid serta penulisan yang ditinggalkan. Di samping itu, pengkaji akan 
menyebut tentang sumbangan beliau terhadap perkembangan dan kemajuan islam dalam 
Masyarakat Melayu sebelum mengakhiri perbincangan dengan kewafatan, pewaris serta 


sanad yang berhubung dengan Shaykh al-Fatani. 


2.2 NAMA DAN GELARAN SHAYKH AL-FATANI 
Nama beliau “Abd al-Gadir bin “Abd al-Rahman al-Fatani. Selain itu beliau juga di 


kenali dengan nama Wan “Abd al-Gadir bin Wan “Abd al-Rahman al-Fatani (Wan 

Mohd Saghir, 1989, 2005). Beliau turut dikenali dengan nama Nik Dir al-Fatani 
(Ahmad Fathy, 2002). Gelaran beliau ialah al- alim al- 'allamah al-kamil wa al-hibr al- 


fadil 


2.3 NASAB KETURUNAN SHAYKH AL-FATANI 

Nasab beliau sebelah bapa ialah Wan “Abd al-Gadir bin Wan 'Abd al-Rahman bin Wan 
'Uthman bin Wan Su bin Wan Abu Bakar bin Wan Pandak bin Fagih "Ali. Manakala 
nasab sebelah ibunya ialah Wan Fatimah binti Wan Idris bin "Abd Allah bin Idris bin 
Senik. Wan Idris bin "Abd Allah merupakan saudara kandung Shaykh Daud al-Fatani 


bin Abd Allah (Wan Mohd Saghir, 2005). 


Keturunan beliau sebelah bapa dan ibunya bertemu pada Fagih Ali kerana ibu 
kandung kepada Shaykh Daud al-Fatani ialah Wan Fatimah binti Wan Salamah binti 
Wan Su bin Tok Kaya Rakna Diraja bin Fagih Ali. Hal ini kerana berdasarkan 
salasilah keturunan Fagih “Ali versi Fatani dan Terengganu, di dapati Tok Kaya Rakna 


Diraja dan Wan Pandak merupakan anak kepada Fagih Ali (Wan Mohd Saghir, 2008). 


Shaykh al-Fatani juga mempunyai hubungan kekeluargaan dengan Shaykh Abd 
al-Gadir Bukit Bayas, seorang ulama Fatani yang terkenal di Terengganu. Nama penuh 
beliau ialah “Abd al-Gadir bin Wan Abd al-Rahim bin Wan Deraman bin Wan Abu 
Bakar bin Wan Pandak bin Fagih 'Ali. Di samping itu Shaykh al-Fatani juga 
mempunyai hubungan kekeluargaan dengan Shaykh Nik Muhammad Saghir atau Nik 
Mat Kecil daripada jalur sebelah ibu. Hal ini kerana ibu kepada Nik Mat Kecil, Wan 
Zainab merupakan saudara kandung kepada ibu Shaykh al-Fatani (Wan Mohd Saghir, 


1989). Berikut merupakan carta salasilah kekeluargaan beliau : 


Rajah 2.1 : Salasilah Kekeluargaan Shaykh Al-Fatani 


FAOIH ALI 








Gema Sena | (Orerma 


TOK KAYA RAKNA 


Kesimpulannya, daripada nasab bapanya Shaykh al-Fatani merupakan anak dua 
pupu kepada Shaykh “Abd al-Gadir Bukit Bayas. Manakala daripada nasab ibunya 
beliau merupakan cucu saudara kepada Shaykh Daud al-Fatani dan sepupu kepada 


Shaykh Nik Muhammad Saghir. 


2.4 KELAHIRAN SHAYKH AL-FATANI 

Shaykh al-Fatani dilahirkan pada tahun 1813 masihi bersamaan 1228h (Wan Mohd 
Saghir, 2005). Namun ada pendapat menyatakan bahawa beliau dilahirkan pada tahun 
1829 masihi bersamaan 1245h berhampiran kawasan Kerisik, Fatani lewat 16 tahun 


daripada tarikh pertama (The Center of Patani Studies). 


Pengkaji berpendapat kelahiran beliau pada tahun 1813 lebih munasabah 
memandangkan sewaktu penghijrahan ke Pulau Duyung Kecil, Kuala Terengganu 
setelah Perang Fatani yang berlaku pada tahun 1828 hingga 1830, pada waktu itu 


Shaykh al-Fatani telah berusia belasan tahun (Wan Mohd Saghir, 2005). Secara 

tepatnya penghijrahan Shaykh al-Fatani bersama dengan keluarga beliau berlaku sekitar 


tahun 1828 hingga 1829. 


Perkara ini dibuktikan dengan kenyataan bahawa lebih kurang empat puluh hari 
setelah kelahiran Nik Mat Kecil pada tahun 1829 di Terengganu, Shaykh al-Fatani dan 
sebahagian besar keluarga beliau meneruskan penghijrahan ke Mekah (Wan Mohd 
Saghir, 1989). Berikut merupakan rajah peta kedudukan Fatani dan Terengganu pada 
tahun 1836 masihi (Rumsey, t.t) : 


Rajah 2.2 : Peta Kedudukan Fatani-Terengganu 1836 masihi 





2.5 PENDIDIKAN 

Shaykh al-Fatani mendapat pendidikan awal di berberapa pondok sekitar Fatani. 
Antaranya ialah Pondok Pauh Bok, sebuah pondok yang telah diasaskan oleh Lebai 
Wan “Abd al-Mubin. Pondok ini telah menghasilkan berberapa tokoh ulama yang 
terkenal seperti Shaykh Daud al-Fatani, Tuan Hassan Besut dan Shaykh 'Abd al-Samad 
al-Falimbani (Ahmad Fathy, 2011). Shaykh al-Fatani menetap dalam tempoh yang 


lama di Pondok ini (Wan Mohd Saghir, 1989). 

Antara gurunya di sini ialah Shaykh Muhammad Salih bin “Abd al-Rahman al- 
Jawi al-Fatani. Shaykh al-Fatani juga dipercayai sempat belajar dengan datuknya 
sebelah ibu, Shaykh Wan Idris bin Abdullah yang pernah membantu Shaykh Daud al- 
Fatani mengajar murid-murid daripada Kepulauan Melayu di Mekah (Bradley, 2010) 
dan bapanya sendiri, Shaykh “Abd al-Rahman bin 'Uthman. Hal ini kerana menjadi 
kebiasaanya seseorang itu mendapatkan pendidikan dirumah daripada keluarga terdekat 


seperti bapa sebelum melanjutkan pelajaran ke tempat lain. 


Selain itu dalam masa penghijrahan beliau ke Mekah dipercayai beliau sempat 
belajar dengan Shaykh Daud al-Fatani dan Shaykh 'Abd al-Gadir Bukit Bayas di Pulau 
Duyong Kecil. Pulau Duyong Kecil merupakan sebuah Pulau di tengah lembangan 
Sungai Terengganu yang menjadi salah satu tempat penghijrahan Masyarakat daripada 
Fatani selain Kampung Petani dan Losong di Kuala Terengganu (Mohd Zafrullah, 
2000). Rombongan Shaykh Daud al-Fatani dan Shaykh al-Fatani sempat singgah di sini 
sebelum meneruskan penghijrahan ke Mekah (Ahmad Fathy, 2011). 


Rajah 2.3 : Kedudukan Pulau Duyong Kecil Sekarang 

Selain faktor perperangan, faktor lain penghijrahan Masyarakat Fatani ke Timur 
Tengah khususnya Mekah dan Madinah adalah untuk mendapatkan pendidikan agama 
pada peringkat yang lebih tinggi (Muhammad Arafat, 2013). Pemusatan mereka kepada 
Mekah dan Madinah sesuai dengan kedudukan keduanya sebagai wadah tumpuan 
berbagai tradisi islam dari seluruh dunia (Azyumardi Azra, 1994). Apabila Shaykh al- 
Fatani tiba di Mekah, beliau meneruskan pembelajaran di sana dengan berberapa tokoh 
terkemuka yang lainnya daripada kalangan Bangsa Ajam dan Arab. Berikut adalah 
antara senarai guru beliau yang dapat dikenal pasti :- 

I. Shaykh Daud al-Fatani 

Beliau merupakan seorang tokoh ulama yang terkenal di Kepulauan Melayu. 

Beliau mendapatkan pendidikan asas di Fatani. Seterusnya beliau melanjutkan 

pembelajarannya di Aceh, Mekah dan Madinah (Wan Mohd Saghir, 2008). 

II. Shaykh Abd al-Gadir Bukit Bayas 

Beliau adalah seorang ulama yang berasal daripada Fatani yang terkenal di 

Negeri Terengganu. Beliau merupakan rakan seperguruan Shaykh Daud al- 

Fatani. Beliau berhijrah ke Pulau Duyong Kecil, Terengganu dan menjalankan 

aktiviti keilmuan sekitar Kuala Terengganu (Wan Mohd Saghir, 2005). 

III. Shaykh Muhammad bin Sulayman Hasb al-Allah al-Makki 

Beliau sebagai seorang alim dan abid Mekah. Antara guru beliau ialah Shaykh 

Ahmad al-Dimyati, Shaykh “Abd al-Hamid al-Sharwant, dan Shaykh ' Abd al- 

Ghaniy al-Dihlawi (Al-Mara shili, 2002). 

IV. Shaykh Muhammad Haggi al-Nadhili 

Beliau berasal dari Turki namun menjalankan aktiviti keilmuan di Mekah. 


Beliau terkenal sebagai pakar hadith dan tasawwuf. Pengaruh beliau ke 

Kepulauan Melayu masuk melalui karyanya yang terkenal, Khazinah al-Asrar 
Jalilah al-Adhkar (Wahyu Hidayat, 2014). 

V. Shaykh Ahmad Bin 'As'ad al-Dihan 

Beliau dilahirkan di Mekah namun keturunan beliau berasal daripada Fattan. 
Antara guru beliau ialah Sayyid Ahmad al-Marzigi dan Shaykh Isma'il Afandi 
al-Hanafi (Abd Allah, 1986). 

VI. Sayyid Muhammad Amin Bin Ahmad Ridwan 

Beliau seorang al-Fagih al-Salih al-Musnid. Beliau terkenal sebagai dengan 
gelaran Shaykh al-Dalail di Raudah Rasulullah. Antara guru beliau ialah 
Shaykh Surir al-Zawawi al-Damanhuri dan Shaykh 'Atiyyah al-Matbuli al- 
Dimyati (Al-Mara shili, 2002). 

VII. Shaykh Muhammad Salih bin Abd al-Rahman al-Jawi al-Fatani 

Ayah beliau dikenali dengan nama Tok Probok mengambil sempena Kampung 
Pauh Bok di Fatani. Beliau merupakan cucu kepada pengasas Pondok Pauh 
Bok. Beliau merupakan penerus legasi pengajaran bapa dan datuknya di sana 


(Ahmad Fathy, 2011). 


2.6 PENGAJARAN 

Shaykh al-Fatani telah menjadi rujukan ulama dari Asia Tenggara setelah kewafatan 
Shaykh Daud al-Fatant memandangkan beliau merupakan kader kepadanya. Tambahan 
pula beliau merupakan seorang ulama yang menguasai pelbagai bidang ilmu. 
Kedudukan beliau setaraf dengan ulama — ulama terkemuka yang berada di Mekah dan 
Madinah pada ketika itu. Antaranya ialah Shaykh Ahmad bin Zayni Dahlan, Mufti 


Mazhab Shafi'e di Mekah dan ketua Ulama Hijaz pada zamannya (al-Mara 'shili, 2002). 

Fatwa-fatwa Shaykh al-Fatani pernah dikumpulkan oleh muridnya berserta 
fatwa-fatwa yang dikeluarkan oleh Shaykh Ahmad bin Zayni Dahlan di dalam kitab 
Muhimmat al-Nafia 'is fi Bayani “As 'lati al-Hadith. Shaykh al-Fatani merupakan tokoh 
pertama yang terkenal serta berpengaruh daripada jurai kekeluargaan Shaykh Daud al- 
Fatani yang meneruskan legasi beliau serta mempunyai halagah pengajian yang 


tersendiri di Masjid al-Haram (Bradley, 2010). 


Pengajaran beliau tertumpu kepada Kitab Jawi dan Arab tidak hanya dijalankan 
di Masjid al-Haram malah di kediaman beliau juga (Wan Mohd Saghir, 1989). Kaedah 
pengajian di Masjid al-Haram pada ketika itu menggunakan sistem halagah, sebuah 
kaedah di mana murid-murid mengelilingi guru untuk mendengar pengajarannya 
(Redzuan, 2001). Di samping itu, Shaykh al-Fatani juga mempunyai pengaruh yang 
besar dalam kelompok ahli tasawwuf kerana beliau merupakan seorang khalifah tarigah 


kepada Shaykh Daud al-Fatani. 


Dalam sebuah manuskrip tentang masalah fegah mencatatkan frasa berikut 
(lampiran A): 
«guru kita yang 'Alim lagi "Allamah yaitu Shaykh 'Abd al-Gadir 


ibn “Abd al-Rahman khalifah Maulana al-Shaykh Daud ibn “Abd 
Allah Fatani dan lain daripadanya...”. 


Kebanyakan Ulama Fatani juga telah menerima Tarigah Shattariyyah daripada beliau 
(Bradley, 2010). Tarigah Shattariyyah adalah sebuah tarigah yang telah diasaskan oleh 
Shaykh “Abd Allah al-Shattar di India pada abad ke lima belas sebelum dibawa ke Hijaz 


oleh al-Sayyid Sibghah Allah ( Mu'In al-Din Ahmad, 1963). 

Oleh kerana itu, beliau mempunyai bilangan murid yang ramai daripada 
berbagai lapisan umur dan tempat. Kebanyakan murid beliau merupakan tokoh-tokoh 
ulama yang banyak berjasa kepada Kepulauan Melayu. Antara murid beliau adalah :- 

I. Shaykh Uthman bin Shaykh Shihabuddin al-Funtiani 

Beliau berasal daripada Pontianak, Kalimatan Barat. Beliau mendapat 

pendidikan asas di Pontianak sebelum melanjutkan pendidikan di Mekah. Antara 

karya beliau yang terkenal di Kepulauan Melayu ialah Kitab Tgj al- Arus (Wan 

Mohd Saghir, 2006). 

II. Shaykh Ahmad bin Muhammad Zain al-Fatani 

Beliau merupakan seorang tokoh pembaharu Kepulauan Melayu pada 

zamannya. Beliau menulis dalam pelbagai bidang keilmuan. C.Snouck 

Hurgronje merupakan seorang orientalis yang pernah menjadi murid beliau 

(Wan Mohd Saghir, 2008). 

III. Shaykh Wan “Ali bin Wan Abd al-Rahman Kutan al-Kalantani 

Beliau berasal daripada Kampung Kutan, Kelantan. Antara karya beliau yang 

terkenal ialah Kitab al-Jauhar al-Mauhib dalam bidang hadith, Lum'ah al- 

Aurad, sebuah karya tentang amalan serta zikir dan Zahrah al-Murid dalam 

bidang agidah Beliau menuntut pelbagai ilmu dengan Shaykh al-Fatani 

termasuklah menerima Tarigah Shattariyyah (Wan Mohd Saghir, 2004). 

IV. Shaykh Muhammad Salih bin Shaykh Zayn al- Abidin al-Fatani 

Bapa beliau merupakan seorang ulama yang terkenal dengan gelaran Tuan 

Minal. Antara karangannya ialah Risalah yang kecil pada bicarakan ilmu 

tajwid al-Ouran dan Siraj al-Oari (Wan Mohd Saghir, 2004). 


V. Shaykh Nik Mat Kecil al-Fatani 

Beliau seorang Ulama berketurunan asal daripada Fatani yang dilahirkan di 
Pulau Duyung Kecil, Kuala Terengganu. Beliau merupakan pengurus jemaah 
haji atau Shaykh Haji yang terbesar pada zamannya. Di samping itu beliau 
merupakan satu-satunya Hakim Mahkamah Syar 7 Mekah yang berasal daripada 
Kepulauan Melayu (Wan Mohd Saghir 2005). 

VI. Haji Wan Abd al-Karim bin Wan 'Uthman Jerim Besut 

Beliau ialah salah seorang murid Shaykh al-Fatani yang diutuskan surat oleh 
Shaykh Ahmad al-Fatani untuk memaklumkan kewafatan gurunya (Wan Mohd 
Saghir, 1989). 

VII. Tuan Guru Haji 'Uthman bin Haji Senik 

Berasal daripada Kelantan. Beliau juga dikenali juga dengan gelaran Tok Botok 
atau Tok Montok. Namun beliau telah berhijrah ke Pahang sebelum dilantik 
menjadi Mufti Kerajaan Pahang. Beliau telah mendapatkan pendidikan di 
Pondok Bendang Daya sebelum melanjutkan pendidikan dengan Shaykh al- 
Fatani di Mekah (Wan Mohd Saghir, 1990). 

VIII. Tuan Guru Haji Mahmud Bin Muhammad Yusuf Raman 

Beliau merupakan seorang penyalin manuskrip melayu. Berdasarkan pengakuan 
beliau, Shaykh al-Fatani merupakan kepala tala ah beliau semasa pengajiannya 
di Mekah walaupun Shaykh al-Fatani lebih muda daripadanya (Wan Mohd 
Saghir, 1992). Sistem kepala tala ah merupakan kaedah pembelajaran yang 
diwujudkan dalam kalangan pelajar dibawah seliaan pelajar yang terkehadapan 
dalam pelajaran untuk mengulangkaji serta menghaluskan lagi pemahaman 
(Abd al-Ghaniy, 1998). 


IX. Haji Umar Mentuan 

Beliau merupakan seorang ulama yang berasal daripada Kampung Mentuan, 
Kelantan. Beliau menjadi murid Shaykh al-Fatani semasa menuntut ilmu di 
Mekah selama 12 tahun (Ismail Che Daud, 2004). 

X. Datuk Abdullah Musa 

Berasal daripada Kelantan. Beliau telah berkhidmat sebagai Hakim Besar dan 
Mufti Kerajaan Johor yang ke 2. Shaykh al-Fatani merupakan guru beliau 
sewaktu di Mekah (Wan Mohd Saghir, 2005). 

XI. Tuan Hussayn Kedah 

Beliau berketurunan Shaykh Muhmmad Arshad al-Banjari yang dilahirkan dan 
menetap di Kedah. Beliau banyak menghasilkan karangan dan mempunyai 
banyak tanah wakaf yang dijadikan pusat pengajian. Beliau berguru dengan 
Shaykh al-Fatani semasa di Mekah (Wan Mohd Saghir, 2004). 

XII. Haji Wan Abd Allah bin Ismail 

Beliau lebih terkenal dengan gelaran Tok Guru Kok Geting. Beliau berasal 
daripada Kampung Banggol daripada Negeri Reman dalam kawasan Yala, 
Thailand. Beliau juga kerabat DiRaja Reman daripada sebelah ibunya yang 
bernama Tuan Jibah binti Tuan “Abd al-Rahman. Beliau merupakan seorang 
guru yang berkhidmat di Madrasah Mehiliah di Kampung Geting (Ismail Che 
Daud, 2007). 

XIII. Abd al-Samad bin Muhammad Salih 

Lebih dikenali dengan gelaran Tuan Tabal merupakan seorang tokoh Tarigah 
Ahmadiyyah yang masyhur di Kelantan. Selain berguru dengan Sidi Ibrahim 
Rashid dalam Tarigah Ahmadiyyah, beliau juga berguru dengan Shaykh al- 
Fatani dalam Tarigah Shattariyyah (Ismail Che Daud, 2001). 


XIV. Haji Wan Muhammad bin Abd al-Samad 

Beliau merupakan anak kepala Tuan Tabal. Beliau telah dilantik menjadi Mufti 
Kerajaan Kelantan yang ke empat. Beliau dan ayahnya telah menerima bay 'ah 
Tarigah Shattariyyah daripada Shaykh al-Fatani pada tahun 1294 hijrah (Wan 
Mohd Saghir, 2006). 

XV. Isma'il bin Senik @ 'Abd al-Hamid 

Beliau masyhur dengan gelaran Tok kemuning. Beliau berasal daripada 
Machang, Kelantan. Semasa melanjutkan pembelajaran di Mekah, beliau 
pernah belajar dengan Shaykh al-Fatani (Ismail Che Daud, 2001). 

XVI. Yusuf bin Senik @ ' Abd al-Hamid 

Beliau merupakan abang kepada Tok Kemuning. Beliau bersama adiknya pergi 
melanjutkan pembelajaran di Mekah pada tahun 1313 hijrah dan berkongsi guru 
dengan adiknya (Ismail Che Daud, 2001). 

XVII. Haji Muhammad Dahhan bin Daud 

Terkenal dengan gelaran Tok Yaman. Beliau berasal daripada Fatani dan 
mempunyai kepakaran dalam bidang Fegah dan Agidah. Beliau mempunyai 
seorang anak yang terkenal dengan gelaran Tok Beruas (Ahmad Fathy, 2002). 
XVIII. Shaykh Abd al-Salam al-Asyi 

Berasal daripada Aceh. Beliau merupakan murid Shaykh al-Fatani yang telah 
menyusun sebuah kitab yang berjudul Muhimmat al-Nafais fi Bayani As 'ilati al- 
Hadith yang menghimpunkan jawapan kepada persoalan yang dijawab oleh 
Sayyid Ahmad Dahlan berserta berberapa lagi ulama termasuk gurunya, Shaykh 


al-Fatani (Wan Mohd Saghir, 2017). 

2.7 KARYA DAN PENULISAN SHAYKH AL-FATANI 
Shaykh al-Fatani telah meninggalkan berberapa penulisan sama ada masih dalam 
bentuk manuskrip tulisan tangan atau telah dicetak. Beliau telah menghasilkan 12 
karangan sepanjang hidupnya. Beliau menulis dalam pelbagai bidang seperti agidah 
dan tajwid, namun kebanyakkan penulisannya ialah dalam bidang fegah dan tasawwuf 
(Bradley, 2010). Antaranya karangan beliau ialah :- 
a. Raud al-Zawahir Fi Bayan Khawas al-Jawahir 
Karya ini masih berbentuk manuskrip tunggal dan tersimpan di Balai Pameran 
Islam, Pusat Islam Malaysia dengan nombor panggilan MI 694. Karya ini 
membincangkan tentang batu-batu permata (Wan Mohd Saghir, 2017). Namun 
kesahihan pernisbahan karya ini kepada beliau tidak dapat dipastikan kerana 
tidak terdapat catatan nama beliau padanya. Berdasarkan kenyataan pada awal 
naskhah, dipercayai ia merupakan salinan atau kutipan Shaykh al-Fatani 
daripada Daud al- Antaki (Lampiran B). 
b. al-Mawahib al-Makkiyyah Fi Ta rib Tajwid al-Adaiyah 
Karya ini ada dalam bentuk manuskrip dan cetakan. Manuskrip kitab ini 
tersimpan di Pusat Manuskrip Perpustakaan Negara dengan nombor panggilan 
MS 462 dan MS 629. Ia pernah diterbitkan di Matba ah al-Miriyyah Mekah 
dengan pentashihan yang dilakukan oleh Shaykh Ahmad al-Fatani pada awal 
bulan Dhu al-Hijjah tahun 1304h. Selain itu ia juga dicetak oleh Matba Fath al- 
Karim al-Islamiyyah pada awal bulan Rajab tahun 1308h. Karya ini telah 
selesai ditulis di Mekah pada hari ahad 9 Rajab 1296h bersamaan 29 Jun 1879 
masihi. Ja merupakan sebuah karya terjemahan daripada kitab guru beliau, 


Shaykh Ahmad Bin “As'ad al-Dihan. 

c. Lujjayn al-Dani Fi Bayani Nubdhah Min Managib Sayyidi “Abd al-Oadir al- 
Jaylani 

Karya ini selesai ditulis pada 15 Safar 1298h bersamaan hari Ahad 16 Januari 
1881 masihi. Kitab ini hanya dicetak oleh Matba ah al-Miriyyah sebanyak dua 
kali. Cetakan pertama pada akhir Rabi al-Thani 1311h manakala cetakan 
kedua pada awal Muharram 1324h. Kitab tentang biografi Shaykh “Abd al- 
Gadir al-Jaylani ini merupakan terjemahan daripada karya Shaykh Ja'far bin 
Hussayn al-Barzanji. Kitab inilah yang dikaji dalam latihan ilmiah ini. 

d. Khulasah al-Asrar Fi Fadilah al-Salah Wa al-Salam “Ala Sayyid al-Abrar 
Karya ini selesai ditulis pada 20 Rabi al-Akhir 1306h bersamaan hari Isnin 24 
Disember 1888 masihi. Kitab ini dicetak kali pertama pada tahun 1301 oleh 
Matba ah al-Miriyyah. Karya berkenaan kelebihan selawat ini disusun oleh 
Shaykh al-Fatani daripada Kitab Ihya' “Ulum al-Din, Tanbih al-Ghafilin, 
Khazinah al-Asrar dan al-Fath al-Mubin. 

e. Dur al-Munazzam Fi Bayani Nasabi al-Nabiyy al-Mu zzam 

Karya ini selesai ditulis pada 29 Rabi al-Awwal 1312h bersamaan hari sabtu 29 
September 1894 masihi. Kitab ini dicetak pertama kali pada akhir Shawal tahun 
1312h oleh Matba'ah al-Miriyyah. Karya ini membicarakan tentang nasab 
Rasulullah salla Allah “alayhi wasallam. 

f. Terjemahan Matan Umm al-Barahin 

Merupakan sebuah karya akidah yang terkenal di Kepulauan Melayu. Tidak 
dinyatakan tarikh penterjemahanyan dilakukan. Sehingga sekarang naskhah 
terjemahan ini masih dicetak dalam versi tulisan tangan oleh Matba'ah Bin 


Halabi Fatani. Selain itu Akademi Jawi Malaysia pada tahun 2017 telah 

menerbitkan kitab ini dengan menggunakan tulis berkomputer namun masih 
mengekalkan tulisan jawi serta struktur bahasa yang digunakan. 
g. Kitab Membuka Pal 
Dipercayaai antara karya tulisan Shaykh al-Fatani. Dinyatakan ia selesai ditulis 
pada malam khamis pada waktu isyak tanpa sebarang tarikh. Kitab ini 
merupakan sebuah karya tentang ilmu perlangkahan. Dicetak oleh al-Matba ah 
al- Alawiyyah Bombay, India pada tahun 1310h. Berikut merupakan frasa yang 
ditulis setelah pendahuluan kitab ini (lampiran E): 

“.Oalahu Maulana Shaykhuna al-Shaykh “Abd al-Gadir bin al- 

Marhom al-Shaykh “Abd al-Rahman al-Fatani...” 

Pendahuluan yang dinisbahkan kepada beliau ini menjelaskan tentang 
kaifiat untuk menggunakan Kitab Pal tersebut. Pengkaji telah menemui sebuah 
manuskrip koleksi Perpustakaan Negara Malaysia dengan nombor panggilan MS 
515(1) berjudul Fal al-Ouran (18) fflengkap. Manuskrip ini hanya mempunyai 
10 halaman. Pengkaji tidak mendapati nama penulis atau penyalin manuskrip 
tersebut. 'Namun kandungan awalnya mempunyai persamaan dengan Kitab 
Membuka Pal walaupun kandungannya lebih ringkas (lampiran F dan G). 

h. Risalah Pada Menyatakan Wada' Bulan Ramadan 
Kitab ini pernah dicetak di tepi kitab Dur al-Munazzam Fi Bayani Nasabi al- 


Nabiyy al-Mu zzam pada cetakan 1903 masihi (Wan Mohd Saghir, 2017). 


Berdasarkan tarikh karangan yang dinyatakan, Shaykh al-Fatani memulakan 
aktiviti penulisan pada 20 tahun terakhir dalam hidupnya. Hal ini menunjukkan beliau 
lebih memberi penumpuan terhadap aktiviti pengajaran dan penfatwaan berbanding 


penulisan. Permasalahan-permasalahan yang difatwakan oleh Shaykh al-Fatani tidak 

hanya berkisar daripada soalan yang diajukan oleh masyarakat di Mekah. ia juga 
termasuk permasalahan yang datang daripada Kepulauan Melayu dalam bentuk surat- 


surat ringkas. 


Jawapan beliau ini juga ada yang dikumpul dan dicetak seperti dalam kitab 
Muhimmat al-Nafa 'is susunan murid beliau, Shaykh “Abd al-Salam al-Asyi dan ada 
juga yang masih dalam bentuk manuskrip bertulisan tangan yang berasingan. 
Antaranya koleksi jawapan-jawapan beliau yang berada dalam koleksi Wan Mohd 
Saghir dalam bentuk manuskrip tulisan tangan ialah :- 

I. Manuskrip tentang Masalah Fegah 

Manuskrip tanpa penyalin ini memuatkan fatwa-fatwa dalam permasalahan 

fegah yang kebanyakannya dijawab oleh Shaykh al-Fatani dan ulama yang lain. 

seperti Shaykh Muhammad Sa'1Td, Mufti Shafi 'iyyah Mekah (Lampiran A). 

TI. Manuskrip tentang Zakat 

Manuskrip ringkas ini hanya mempunyai dua muka surat (Lampiran C). 

III. Manuskrip tentang Zikir Roh 

Manuskrip ini merupakan jawapan Shaykh al-Fatani daripada kiriman soalan 


yang datang daripada Kepulauan Melayu (Lampiran D). 


2.8 SUMBANGAN SHAYKH AL-FATANI 

Shaykh al-Fatani telah menyelamatkan banyak koleksi tulisan Ulama Melayu yang 
berbentuk manuskrip. Di samping itu beliau juga melakukan pentahkikkan dan 
pentashihan terhadap karya-karya penting yang diajarkan secara turun-temurun sebelum 
zaman beliau (Wan Mohd Saghir, 2005). Istilah tashih ini kemudiannya diperkenalkan 


oleh Shaykh Ahmad al-Fatani bermula tahun 1871 masihi. Beliau yang dianggap 

sebagai orang yang mula-mula mencipta dan memperkenalkan istilah tashih sebenarnya 
telah terpengaruh dengan kaedah yang digunakan oleh gurunya, Shaykh al-Fatani (Wan 


Mohd Saghir, 2000). 


Hasil pengaruh daripada Shaykh al-Fatani dan koleksi beliau inilah, Shaykh 
Ahmad al-Fatani terinspirasi untuk memulakan pertubuhan pentashihan di Mesir, 
Mekah dan Turki. Antara karya penting yang dijaga oleh beliau ialah Kitab Siyar al- 
Salikin karangan Shaykh Abd al-Samad al-Falimbani yang telah dicetak oleh Matba'ah 
“Isa al-Babt Mesir berdasarkan naskhah pengajaran miliknya. Selain itu beliau juga 
menyumbang dalam membuat komentar ringkas kepada Kitab Furi' al-Masa'il 
karangan Shaykh Daud al-Fatani. Komentar ringkas Shaykh al-Fatani ini ada dicetak 
dalam edisi kitab Furii'' al-Masa'il yang tertentu antaranya cetakan Matba'ah al- 


Miriyyah Mekah tahun 1321 hijrah (Wan Mohd Saghir, 2017). 


Selain itu, sebagai Khalifah kepada Shaykh Daud al-Fatani dalam Tarigah 
Shattariyyah, Shaykh al-Fatani telah membay'ah serta mentalkinkan Tarigah 
Shattariyyah kepada para muridnya. Daripada beliaulah Tarigah Shattariyyah melalui 
jalur Shaykh Daud al-Fatani terus berkembang di Kepulauan Melayu sehingga 
sekarang. Antara murid beliau yang menerima dan mengembangkan lagi Tarigah 


Shattariyyah ialah Shaykh Ahmad al-Fatani dan Shaykh Wan “Ali al-Kalantani. 


Beliau telah menerima Tarigah Shattariyyah daripada Shaykh Daud al-Fatani 
daripada Shaykh Muhammad “As'ad daripada bapanya Shaykh Muhammad Sa'1d Tahir 
daripada bapanya Shaykh Ibrahim al-Madani daripada bapanya Shaykh Muhammad 


Tahir daripada bapanya Shaykh Ibrahim al-Kurani daripada Sid Ahmad al-Gushashi 

daripada Sidi Ahmad al-Shinnawi daripada al-Sayyid Sibghah Allah daripada Shaykh 
Ahmad al- Alawi daripada Shaykh Muhammad al-Ghauth daripada Shaykh Zuhur 
daripada Shaykh Hadiyyah Allah daripada bapanya Shaykh Muhammad al-'Ala 
daripada tokoh pertama dan pengasas Tarigah Shattariyyah Shaykh “Abd Allah al- 


Shattari (Mohd Zaidi, 2012, al-Gushashi, 1327h, Mu 'In al-Din Ahmad, 1963). 


Shaykh al-Fatani juga terlibat daam perwakafan. Sistem pewakafan harta telah 
menjadi kebiasaan kepada Umat Islam di Mekah khususnya masyarakat daripada 
Kepulauan Melayu. Perwakafan ini dilakukan untuk kegunaan Masyarakat Melayu 
sama ada semasa menunaikan haji atau menuntut ilmu di sana. Selain itu terdapat 
pewakafan juga dilakukan untuk zuriat tertentu. Antara harta wakaf Shaykh al-Fatani 
ialah sebuah rumah untuk kegunaan anak cucunya serta pelajar Melayu di Mekah. 
Berdasarkan rekod, Pelajar Melayu Pahang pernah menetap di rumah wakaf tersebut 


sejak 1880-an (Abu Hanifah, 2015). 


2.9 KEWAFATAN SHAYKH AL-FATANI 

Shaykh Ahmad al-Fatani mencatatkan dalam suratnya kepada Haji Wan Abd al-Karim 
Jerim bahawa Shaykh al-Fatani telah wafat pada awal bulan Dhulhijjah 1315 hijrah 
bertepatan dengan awal musim haji pada tahun tersebut (Wan Mohd Saghir, 
1989,2005). Ini bermakna kewafatan beliau sekitar akhir bulan April 1898 kerana pada 
tahun 1315 hijrah, ibadat haji bermula pada 30 April dan berakhir pada 4 Mei 1898 
bersamaan pada umur 87 tahun mengikut kalendar hijrah dan 85 tahun menurut 


kalendar masihi. 

2.10 PEWARIS SHAYKH AL-FATANI 

Shaykh al-Fatani telah meninggalkan enam orang anak, Mahmud, Muhammad, ' Abd 
Allah, Ahmad, Daud, Maimunah (Fauzi, 2019). Namun begitu hanya dua orang anak 
beliau yang muncul sebagai ulama terkemuka. Pertama ialah Shaykh Muhammad atau 
Wan Muhammad Daud bin “Abd al-Gadir al-Fatani. Keilmuan beliau telah diakui 
Shaykh al-Fatani masih hidup (Wan Mohd Saghir, 1989). Beliau merupakan seorang 
yang digelar sebagai al- Allamah al-Mutafannin (Mahmud, 2014). Beliau adalah murid 
kepada Shaykh Ahmad al-Fatani yang turut terlibat dalam kerja-kerja pentashihan Kitab 
Jawi. Antara guru beliau ialah Sayyid "Umar bin Sayyid Muhammad Shata. Manakala 
anak Shaykh al-Fatani yang kedua ialah Shaykh Daud atau Wan Daud bin 'Abd al- 


Oadir al-Fatani. 


Melalui zuriat Shaykh Daud, Shaykh al-Fatani telah dikurniakan tiga orang cucu 
yang menjadi tokoh pada zamannya. Cucu Shaykh al-Fatani yang pertama ialah Shaykh 
Hussayn al-Fatani, yang kedua Shaykh Muhammad Salih dan ketiga, Shaykh Ibrahim 
al-Fatani. Shaykh Hussayn al-Fatani pernah menjadi Duta Arab Saudi ke Malaysia dan 
Pakistan manakala Shaykh Muhammad Salih pula merupakan Konsul Arab Saudi di 
Karachi, Pakistan semasa zamannya, sedangkan Shaykh Ibrahim al-Fatani merupakan 
seorang Ulama yang terkemuka di Mekah. Shaykh Ibrahim merupakan seorang yang 
digelar al-Adib al-Sha'ir (Mahmud, 2014). Beliau mendapatkan pendidikan asas 
daripada bapa saudaranya, Shaykh Muhammad sebelum menlanjutkan pembelajaran 
dengan Ulama Mekah yang terkemuka seperti Shaykh “Ali al-Maliki. Antara murid 
beliau yang terkenal ialah Musnid al-Dunya Shaykh Muhammad Yasin bin “Isa al- 
Fadani. 


Rajah 2.4 : Salasilah Keturunan Shaykh al-Fatani 

"ABD AL-0ADIR 
















HUSSAYN 

IBRAHIM 









2.11 SANAD KEPADA SHAYKH AL-FATANI 

Keilmuan Shaykh al-Fatani telah tersebar melalui penulisan, serta pengajaran beliau 
kepada anak-anak muridnya. Antara sanad ilmu yang sampai kepada beliau ialah 
melalui anaknya, Shaykh Muhammad al-Fatani. Shaykh Hamzah al-Kalantani telah 
meriwayatkan daripada Shaykh “Abd al-Rahim al-Kalantini yang meriwayatkan 


daripada Shaykh Muhammad (lampiran H dan I). 


Selain sanad ilmu, Shaykh al-Fatani juga mewariskan sanad amal yang 
diperturunkan kepada ramai muridnya. Antaranya Shaykh Ahmad al-Fatani. Shaykh 
Ahmad Bin Muhammad Nur Kuala Nerang, Kedah dan Shaykh Isa bin Yahya Gerik, 
Perak telah menerima daripada guru mereka Shaykh Wan Isma'il bin Wan 'Abd al- 
Oadir yang telah menerima daripada Shaykh Wan Daud bin Wan Mustafa yang telah 
menerima daripada Shaykh Ahmad al-Fatani. Pengkaji telah meriwayat serta menerima 
daripada Shaykh Hamzah, Shaykh Ahmad bin Muhammad Nur serta Shaykh Isa bin 
Yahya. Berikut merupakan rajah susur galur sanad kepada Shaykh al-Fatani : 


Rajah 2.5 : Susur Galur Sanad Kepada Shaykh al-Fatani 

al ABD AL-OADIR 

PENGKAJI 


2.12 KESIMPULAN 

Shaykh al-Fatani merupakan seorang tokoh yang sangat berjasa pada zamannya kepada 
perkembangan islam di Kepulauan Melayu. Latar belakang keluarganya yang 
mengambil berat soal keilmuan telah membentuk keperibadian Shaykh al-Fatani. 
Walaupun membesar pada zaman perperangan, beliau tetap mengambil berat terhadap 
soal pendidikan. Perkara ini berterusan dalam kalangan keturunan beliau. Legasi 
keilmuan yang diwariskan oleh beliau melalui murid-murid serta penulisan beliau juga 


terus berkembang sehingga kepada hari ini. 


Beliau juga telah menyelamatkan khazanah Ulama Melayu sehingga khazanah 
tersebut dapat diwarisi oleh generasi sekarang. Selain berperanan dalam keilmuan 
zahir, beliau turut menyumbang dalam pendidikan rohani dengan penyebaran Tarigah 
Shattariyyah yang berkembang di Kepulauan Melayu khususnya di Semenanjung 
Malaysia serta Selatan Thailand. Akhir sekali, peninggalan beliau dalam bentuk 
berberapa harta wakaf seperti rumah untuk kegunaan anak cucu beliau serta pelajar- 


pelajar Melayu di Mekah telah memberikan manfaat kepada mereka. Shaykh al-Fatani 

bukan sahaja meninggalkan zuriat keturunan yang salih, beliau juga telah meninggalkan 
ilmu yang bermanfaat serta sedekah jariah yang berkekalan. Ketiga-tiga perkara ini 
menjadi sebab pahala berterusan sampai kepada beliau setelah kematiannya. Sabda 


Nabi salla Allah “alayhi wasallam : 


N 


e- 


SE ja NI Aas Ale SAI SLS SG 13) 


1. 
8 
Bs 


S3 aya X0 Ca VI 1 


“G 
3 


NG 


DE Ir Pn 
Maknanya : Jika mati seorang insan itu, maka terputuslah 
amalannya melainkan daripada 3 perkara. Daripada sedekah yang 


berterusan, atau ilmu yang dimanfaatkan atau anak salih yang 
mendoakan baginya. 


Diriwayatkan oleh Muslim dalam Sahihnya : Kitab al-Wasiyyah 


BAB III 


KITAB LUJJAYN AL-DANI FI BAYANI NUBDHAH MIN MANAOIB SAYYIDI 


"ABD AL-OADIR AL-JAYLANI 


3.1 PENGENALAN 

Para ulama Kepulauan Melayu telah menulis dalam pelbagai lapangan ilmu yang fardu 
ain seperti agidah, figh, dan tasawwuf dan ilmu yang fardu kifayah seperti mantik, 
magulat, dan ulum hadith. Mereka juga menulis dalam bidang kesusasteraan 
masyarakat seperti sastera kenabian, sastera tokoh-tokoh islam dan sastera 
kepahlawanan islam. Antara karya dalam bidang kesusasteraan masyarakat ialah 
Hikayat Nur Muhammad, Hikayat Tamim al-Dari, dan Hikayat Amir Hamzah (Rosni, 
2014). Kitab Lujjayn al-Dani karangan Shaykh al-Fatani juga termasuk dalam karya 


bidang kesusasteraan masyarakat. 


Dalam bab ini pengkaji akan membincangkan tentang latar belakang kitab 
melalui penamaan, tujuan penulisan, rujukan serta kandungannya. Selain itu pengkaji 
juga akan membincangkan aspek luaran kitab seperti naskhah dan percetakan, 
penggunaan gaya bahasa serta imbuhan. Namun dalam bab ini pengkaji tidak 
membincangkan tentang catatan pinggir yang dilakukan oleh Shaykh al-Fatani. 


Perbincangan mengenainya akan dilakukan dalam bab 5 yang akan datang. 

3.2 LATAR BELAKANG LUJJAYN AL-DANI 

Kitab ini merupakan sebuah karya terjemahan daripada karangan Shaykh Ja far bin 
Hassan bin “Abd al-Karim bin Sayyid Muhammad bin “Abd al-Rasul al-Barzanji al- 
Madani. Beliau merupakan Mufti Mazhab Shafi'i di Madinah. Selain itu beliau juga 
bertugas sebagai Khatib dan Pengajar di Masjid Nabawi (Muhammad Khalil, t.t). 
Antara karangan beliau yang terkenal di Kepulauan Melayu ialah Maulid al-Barzanji 


atau nama sebenarnya ialah gd al-Jauhar Fi Maulid al-Nabiy al- Azhar. 


Kitab Lujjayn al-Dani juga turut dikenali dengan nama al-Jana al-Dani Fi 
Managib al-Shaykh “Abd al-Oadir al-Jaylani (al-Zirikliy, 2002).  Kandungannya 
membincangkan tentang biografi Shaykh al-Jaylani, seorang tokoh tasawwuf yang 
terkenal dalam Dunia Islam. Pengkaji tidak menemui maklumat tentang tahun 
penulisan karangan ini. Namun yang pastinya ia ditulis sebelum kewafatan pengarang 


pada tahun 1764 masihi. 


3.3 PENAMAAN KITAB 
Kitab ini berjudul Lujjayn al-Dani Fi Bayani Nubdhah Min Managib Sayyidi “Abd al- 
Oadir al-Jaylani. Shaykh al-Fatani telah mengekalkan penamaan terjemahan beliau 
daripada kitab asal sebagaimana beliau nukilkan pada akhir kitab halaman 16 : 
“..hamba namakan dia dengan nama asalnya Lujjayn al-Dani Fi 
Bayani Nubdhah Min Managib Sayyidi Abd al-Oadir al-Jaylani...” 
(Shaykh al-Fatan1, 1324h) 
Namun begitu pengkaji telah menemui manuskrip tulisan tangan dalam Bahasa Arab 
daripada koleksi Leipzig University Library, Jerman dalam katalog Vollers, bernombor 


268 yang berjudul al-Jana al-Dani Fi Nubdhah Min Managib al-Outb al-Rabbani 


56 


Sayyidina al-Shaykh Abd al-Oadir al-Jaylani lampiran J). Perbezaan ketara antara dua 
judul ini ialah antara perkataan al-Jana dan al-Lujjayn. Kedua-dua penggunaan 
perkataan ini mempunyai makna yang sesuai terhadap teks. Namun penulis memilih 


perkataan al-Lujjayn kerana Shaykh al-Fatani telah menyebut sedemikian. 


Terdapat empat perkataan penting dalam penamaan kitab ini iaitu Lujjayn, al- 
Dani, al-Nubdhah, dan Managib. 

a. Lujjayn 

Perkataan lujjayn berasal daripada la-ja-na. Al-Lujjayn dibaca dengan huruf lam 

yang berbaris hadapan bermaksud perak. Ia datang dengan lafaz tasghir (Al- 

Razi, 1973). 

b. Al-Dani 

Al-Dani berasal daripada da-na-ya. Al-Dani bermaksud di antara dua perkara 

yang saling mendekat dan antara keduanya. Al-Daniyyu bermaksud yang dekat 

(Al-Razi, 1973). Selain itu al-Dani bermaksud yang hampir dan yang dekat (Al- 

Marbawi, 1354h). 

c. Nubdhah 

Nubdhah boleh juga dibaca dengan nabdhah membawa maksud satu pihak, sisi, 

bahagian atau kawasan (Al-Razi, 1973). Selain itu ia juga bermaksud 

sebahagian, satu rencana atau satu risalah daripada satu perkara (Al-Marbawi, 

1354h). 

d. Managib 

Managib bermaksud sifat kepujian (Al-Marbawi, 1354h). Ia merupakan lafaz 


Jamak bagi al-Mangabah yang bermaksud menjelaskan kebaikan. Al-Mangabah 

berlawanan dengan al-Mathlabah yang bermaksud menjelaskan keaiban (Al- 


Razi, 1973). 


Justeru itu, pengkaji berpendapat terjemahan Bahasa Melayu kepada nama kitab 
ini ialah Perak yang mendekatkan untuk menjelaskan sebahagian daripada kelebihan 
Sayyidi “Abd al-Gadir al-Jaylani. Hal ini kerana kandungan kitab ini diumpamakan 
sebagai perak, sejenis logam yang berharga. ia mengumpulkan berberapa kelebihan 
Shaykh al-Jaylani sebagai rujukan mudah yang mendekatkan pembaca kepada 


maklumat-maklumat berkenaan kelebihan beliau. 


3.4 TUJUAN PENULISAN KITAB 

Kitab ini ditulis untuk dibacakan dalam majlis haul sebagai memperingati orang-orang 
salih kerana terdapat berberapa kelebihan apabila menyebut tentang mereka. Antara 
kelebihannya ialah menurunkan rahmat dan keberkatan. Kedua, pintu langit akan 
dibuka dan menurunkan limpahan anugerah daripada Allah. Berdasarkan sebab yang 
dinyatakan didapati tujuan utama memperingati orang-orang salih hanyalah untuk 


mendapatkan rahmat daripada Allah. 


Dalil menyebut tentang orang-orang salih akan menurunkan rahmat ialah 
daripada suatu athar :- 
Ogan A90. 2 a Lb 209 
KAIN J5 Geliat S3 Iis 


Maksudnya : Rahmat akan turun ketika disebutkan tentang orang- 
orang salihin 


Menurut al- Iragi perkataan ini ialah kata-kata daripada Sufyan Ibn 'Uyaynah 
(al-Gari, 1986). Selain al- Iragi, Ibn Jawzi turut mengatakan bahawa athar ini daripada 


kata-kata Sufyan Ibn 'Uyaynah (al-Najm al-Ghazzi, 1995). Namun begitu, al- 

Zamakhshari menyebutkan athar ini ialah sahih yang diriwayatkan oleh para ulama 
yang terkemuka daripada Rasulullah salla Allah 'alayhi wasallam. Sedangkan menurut 
al- Asgalani athar ini tidak mempunyai asal daripada Rasulullah salla Allah 'alayhi 


wasallam (al- Ajluni, t.t). 


Dalam sebuah athar yang lain, Ibn al-Salah (2002) telah meriwayatkan dengan 
katanya : 
an pb GP La" 


#P 


Jis Ol Dari sh JS Gali A3 5 eh 3 NS an PS GS 


Mn GE 2 EA ds Ia J1 5 JET J3 Gaal 33 
Maksudnya : Apa yang kami riwayatkan daripada Abi Amr Ismail 
bin Nujayd bahawasanya dia telah menanyakan Aba Ja far Ahmad 
bin Hamdan dan keduanya merupakan dua hamba yang baik. Maka 
Abi “Amr berkata kepada Aba Ja far : dengan niat apakah aku 
hendak meriwayatkan hadith. Maka Aba Ja far berkata : tidakkah 
kamu berpendapat bahawasanya dengan menyebut orang-orang 
salih rahmat akan turun?. Lantas Abi “Amr menjawab : ya. Aba 
Ja far berkata lagi : maka Rasulullah salla Allah “alayhi wasallam 
itu ketua orang-orang salih. 


Kesimpulannya, perbuatan menyebut orang-orang salih akan mendatangkan 
rahmat kerana ketika seseorang menyebut tentang orang-orang salih secara tidak 
langsung dia akan turut mengingati Allah. Dalam hadith yang diriwayatkan oleh Abu 
Hurayrah dan Abu Sa'td al-Khudri bahawa Rasulullah salla Allah “alayhi wasallam 
bersabda : 

kale LI RI 4 Hah SAW Hi) JK Ai 333 A33 ah 

Sie BAB JUAN A53 KESAN 
Maksudnya : Tidak berkumpul suatu kaum yang mengingati Allah 
ta ala kecuali malaikat menaungi mereka, rahmat meliputi mereka, 


ketenangan turun ke atas mereka serta Allah ta'ala akan menyebut 
mereka kepada apa yang ada disisinya. 

Riwayat Muslim dalam Sahihnya. Al-Tirmizi dan Ibn Majah dalam 
Sunan keduanya. Ahmad, Al-Tayalisi, Al-Musiliy dalam Musnad 
ketiga-tiganya. 


Para Ulama telah menjadikan Hadith ini sebagai dalil bahawa perbuatan 
mengingati Allah akan mendatangkan rahmat. Perbuatan mengingati Allah mempunyai 
bentuk yang pelbagai seperti majlis zikir, majlis pengajian ilmu dan majlis 
memperingati orang-orang salih. Ketiga-tiga bentuk mengingati Allah ini terdapat 


dalam majlis haul yang dilakukan oleh sebahagian umat islam. 


3.5 SUMBER RUJUKAN PENULISAN 
Kandungan kitab ini diambil daripada penulisan Shaykh Abd al-Wahhab al-Sha'rani 
dan Shaykh al-Sarraj al-Dimashgi yang merupakan pemilik kitab Nataj al-Arwah 
sebagaimana telah dinyatakan di dalam kitab : 

“Telah aku pungutkan daripada perkataan ... seperti Shaykh "Abd al- 


Wahhab al-Sha'rani ... dan Shaykh al-Sarraj al-Dimashgi, empunya 
kitab Nataj al-Arwah...”(Shaykh al-Fatani, 1324h). 


Shaykh “Abd al-Wahhab al-Sha'rani merupakan seorang tokoh yang menguasai 
berbagai bidang ilmu (Tawfig, 1945). Antara karya penting beliau dalam bidang 
tasawwuf yang terkenal ialah al-Tabagat al-Kubra atau nama penuhnya ialah Lawagi 
al-Anwar al-Oudsiyyah Fi Managib al- Ulama' Wa al-Sufiyyah. Dalam kitab ini 
dihimpunkan tabagah wali-wali allah daripada zaman sahabat, tabiin sehingga akhir 


kurun ke 9 dan sebahagian kurun ke 10. 


Manakala Shaykh al-Sarraj al-Dimashgi pula ialah seorang tokoh yang dikaitkan 
dengan karangannya yang berjudul Nataj al-Arwah. Namun pengkaji tidak menemui 


kitab yang berjudul sedemikian. Walau bagaimanapun terdapat sebuah kitab yang 

berjudul Tuffah al-Arwah Wa Miftah al-Arbah yang dikarang oleh al-Sarraj. Nama 
sebenar beliau ialah Shaykh “Izzu al-Din Muhammad bin “Ali bin "Abd al-Rahman al- 
Sarraj al-Ourashiy al-Dimashgi al-Shafi'iy. Beliau juga dikenali dengan nama Ibn al- 
Sarraj al-Dimashgi. Antara karangannya ialah Tashwig al-Arwah Wa al-Oulub Tla 
Dhikri '“Allam al-Ghuyub (Muhammad al-Gunuwi, 2002). Nama beliau juga seringkali 
disebut sebagai rujukan dalam kitab Jami ' al-Karamat al- Auliya'. Oleh itu, pengkaji 
berpendapat yang dimaksudkan ialah tokoh ini, namun berlaku kesilapan dalam 


percetakan kitab Luyyan al-Dani pada nama dan kitab beliau. 


3.6 KANDUNGAN DAN METODOLOGI 

Kitab ini mengandungi bahagian pengenalan, biografi Shaykh al-Jaylani dan sembilan 
kisah beliau sebelum diakhiri dengan doa penutup. Ia tidak disusun dengan 
pembahagian tajuk yang khusus. Namun ia diselangi dengan doa ringkas pada enam 


tempat berbeza. Doa tersebut ialah : 


Se BA TO CO oa AU ae AL AU gai 
Ga (456531 3) JL basI3 ae Ole ai PAI HI 


Maksudnya : Ya Allah, curahkanlah keredaan yang semerbak 
kepadanya “ dan kurniakanlah kepada kami dengan segala rahsia 
yang engkau berikan kepadanya. 


Justeru itu, kitab ini boleh dibahagikan kepada enam bahagian utama. Ataupun 6 
juzuk pembacaan sebagaimana kitab Maulid al-Barzanji dibahagikan kepada 18 juzuk 


yang diselangi dengan doa : 


AG Do In la oa SAI 53 RU ee 
Maksudnya : Wangikanlah Ya Allah kubur Nabi Muhammad salla 
Allah “alayhi wasallam dengan wangian yang semerbak daripada 
selawat dan salam. 

Pengarang juga menyatakan jika kitab ini dibaca dalam sesebuah majlis seperti 
dalam majlis haul, perlu melantik seseorang daripada kalangan yang hadir untuk 
menjadi pembacanya. Namun apabila sampai pada doa ringkas yang disebutkan, semua 
yang hadir hendaklah menyebut bersama-sama dengan dinyaringkan suara. Hal ini 


untuk mendoakan Shaykh al-Jaylani dan memohon pertolongannya. 


Berikut merupakan pembahagian tajuk disertai dengan pembahagian asal 
mengikut doa di dalam kitab. Pembahagian tajuk ini untuk memudahkan pembacaan 


sesuai dengan kaedah moden : 


Jadual 3.1 : Senarai Kandungan Kitab Lujjayn Al-Dani 





KANDUNGAN 





Pendahuluan kitab 

Sumber rujukan dan tujuan penulisan kitab 
Penyusunan dan kaedah membaca kitab 
Nama Kitab 

Nasab keturunan Shaykh al-Jaylani 

Doa 

Kelahiran dan kelebihan Shaykh al-Jaylani sewaktu kecil 
Guru Shaykh al-Jaylani 

Pengembaraan dan pakaian Shaykh al-Jaylani 
Kisah Shaykh al-Jaylani dengan Nabi Khidir 
Kisah kesungguhan Shaykh al-Jaylani 
Penguasaan ilmu oleh Shaykh al-Jaylani 
Kisah Shaykh al-Jaylani berfatwa 


Doa 

Penampilan dan keperibadian Shaykh al-Jaylani 
Kisah daripada murid Shaykh al-Jaylani 

Kisah ketegasan Shaykh al-Jaylani 

Kisah Shaykh al-Jaylani dan Shaytan 

Doa 

Kisah Shaykh al-Jaylani dan orang kenamaan 
Kisah Shaykh al-Jaylani dan orang fakir 

Doa 

Kisah karamah dan kelebihan Shaykh al-Jaylani — Doa 
Sifat fizikal dan sikap Shaykh al-Jaylani 

Kisah kewafatan Shaykh al-Jaylani 

Doa 


Penutup dan doa 





3.7 NASKAH DAN PERCETAKAN 

Lujjayn al-Dani telah selesai ditulis pada hari ahad 15 safar tahun 1298h pada 
bersamaan 16 januari 1881 masihi. Kitab ini hanya dicetak oleh Matba 'ah al-Miriyyah 
al-Kainah, sebuah syarikat percetakan pertama yang terletak di Hijaz. Syarikat ini 
diasaskan oleh seorang gabenor daripada Kerajaan Turki "Uthmaniyyah, 'Uthman Nuri 
Basha pada tahun 1300h bersamaan 1882 masihi. Ia juga dikenali dengan nama 
Matba 'ah al- Wilayah atau nama penuhnya Matba 'ah Wilayah al-Hijaz al-Hukiumiyyah. 
Selain mencetak kitab berbahasa arab, percetakan ini turut mencetak kitab-kitab dalam 
Bahasa Melayu seperti Sharah Hikam karya Tok Pulau Manis, al-Dur al-Thamin karya 
Shaykh Daud al-Fatani serta al-Dur al-Nafis karangan Shaykh Muhammad Nafis al- 


Banjari (Abbas, 1999). 

Setelah 12 tahun ditulis, cetakan pertama kitab ini dilakukan pada akhir Rabi' al- 
Thani 1311h bersamaan 1893 masihi, 5 tahun sebelum kewafatan Shaykh al-Fatani. 
Manakala cetakan kedua dilakukan pada awal Muharram 1324h bersamaan 1906 
masihi, 8 tahun setelah kewafatan beliau. Kitab ini diklasifikasikan sebagai sebuah 
karya yang nadir (Wan Mohd Saghir, 2017). Naskah cetakan kedua ini telah dicetak 


kembali oleh Khazanah al-Fathaniyah. 


3.8 GAYA BAHASA LUJJAYN AL-DANI 

Shaykh al-Fatani telah menggunakan gaya bahasa yang mudah. Hal ini bersesuaian 
dengan kitab ini yang merupakan sebuah karya biografi ataupun sejarah. Aspek 
penggunaan bahasa ini kerana golongan sasar bagi kitab ini ialah segenap lapisan 
masyarakat. Pengkaji telah membahagikan gaya bahasa yang terdapat dalam Lujjayn 
al-Dani kepada berberapa bahagian. Pertama, penggunaan loghat, imbuhan lama, 
penggunaan penanda wacana maka dan adapun, penggunaan perkataan bermula dan itu, 


penggunaan kata serapan dan struktur Bahasa Arab. 


Shaykh al-Fatant telah menggunakan berberapa bahasa loghat walaupun beliau 
menjalankan penulisan kitab ini di Mekah. Hal ini sebagaimana kebiasaan penulis kitab 
jawi di Kepulauan Melayu menggunakan loghat tertentu dalam penulisan mereka. 
Walaupun begitu tidak dinafikan pergaulan antara pelbagai kelompok Masyarakat 
Melayu di Mekah dapat mengeluarkan mereka daripada persekitaran loghat tempatan 


kepada Bahasa Melayu Baku (Hamdan, 2018). 


Bahasa loghat yang digunakan oleh Shaykh al-Fatani dalam Lujjayn al-Dani 


masih lagi digunakan pada kawasan Selatan Thailand yang terdiri daripada Wilayah 

Fatani, Narathiwat dan Yala dan Pantai Timur Semenanjung Malaysia yang terdiri 
daripada Negeri Kelantan dan Terengganu. Berdasarkan persamaan kesejajaran 
fonologi dan leksikal yang khas loghat dua kawasan utama ini boleh dikelaskan dalam 
satu kelompok yang sama (Ajid Che Kob, 2008). Berikut merupakan jadual 


perbandingan Bahasa loghat dan Kontemporari : 


Jadual 3.2 : Perkataan Loghat Tempatan Dan Perbandingannya Dengan Bahasa Melayu 








Kontemporari 
Bahasa Loghat Bahasa Kontemporari 
Dibawakkan Dibawakan 
Dibawak Dibawa 
Bawak Bawa 
Membawak Membawa 
Memintak Meminta 
Memintakkan Meminta 
Dimintak Diminta 
Mintak Minta 
Mintaklah Mintalah 
Tanggap Hinggap 
Tempit Tempik 
Bertepit Bertempik 
Hok Hak, Milik 
Japi Jampi 
Menjapikan Menjampikan 
Taruh Letak 
Jenela Jendela, Tinggap 
Menati Menanti 
Membayakkan Membanyakkan 
Mengeram Mengerang 
Di Pitu Di Pintu 
Tupahkan Tumpahkan 
Mencaritkan Mencarikkan 


Mengakatkan 
Pintakkan 
Mengapuni 
Helakan 
Bahunya 
Melempaskan 
Mehaluankan 
Menujukkan 
Penujuk 
Utan 
Dilotarkan 
Bukus 
Tempunnya 
Mensendiakan 
Terhampus 
Upama 
Hingar-Bangar 
Bersenggera 
Utang 
Diberahi 
Duk 
Pengsang 

Mengangkatkan 
Pintakan, Permintaan 
Mengampuni 
Tarikan 
Baunya 
Melepaskan 
Menghalakan. Menujukan 
Menunjukkan 
Penunjuk 
Hutan 
Dilontarkan 
Bungkus 
Tepungnya 
Menyediakan 
Terhapus 
Umpama 
Hingar-Bingar 
Bersegera 
Hutang 
Disukai 
Duduk 


Pengsan 





Perkembangan Bahasa Melayu menyebabkan berlaku perubahan dari segi 


fonologi, morfofonologi dan sintaksisnya. Justeru berlaku perbezaan terhadap sistem 


penulisan bahasa melayu mengikut zaman (Syed Zainal dan Annapurani, 2017). Kitab 


Lujjayn al-Dani ini turut ditulis mengikut penggunaan Bahasa Melayu pada zamannya. 


Terdapat berberapa penggunaan imbuhan yang berbeza dengan kaedah penggunaan 


imbuhan Bahasa Melayu kontemporari. Sebagai contoh, pada zaman Shaykh al-Fatani 


hanya penggunaan imbuhan - me — sahaja yang digunakan berbanding pada zaman 


kontemporari imbuhan - me - dibezakan kepada - meng - , - mem -,- meng — dan - men 

Berikut merupakan jadual perbandingan antara kaedah penggunaan imbuhan 


lama dan kontemporari yang terdapat dalam Lujjayn al-Dani : 


Jadual 3.3 : Perbandingan Antara Kaedah Penggunaan Imbuhan Lama Dan 








Kontemporari 
Kaedah Lama Kaedah Kontemporari 
Meelokkan Mengelokkan 
Mefatwa Memfatwa 
Megakatkan Mengangkat 
Mehabiskan Menghabiskan 
Mehaluankan Menghaluankan 
Mehamabis-Hamabiskan Menghabis-Habiskan 
Mehampirkan Menghampirkan 
Mehantar Menghantar 
Mehapuskan Menghapuskan 
Mehelakan Menghelakan 
Mehidupkan Menghidupkan 
Mehilangkan Menghilangkan 
Mejernihkan Menjernihkan 
Mekembali Mengembalikan 
Mekhabar Mengkhabar 
Mekhabarkan Mengkhabarkan 
Mekhidmatkan Mengkhidmatkan 
Mekurnia Mengurnia 
Mekurniakan Mengurniakan 
Meningkarkan Mengingkarkan 
Mesediakan Menyediakan 
Mesendiakan Menyediakan 
Mesentosakan Mensentosakan 
Mesucikan Menyucikan 
Metawassulkan Mentawassulkan 


Meyertai Menyertai 

Mezahirkan Menzahirkan 
Meziarah Menziarah 
Meziarahkan Menziarahkan 
Petolong Pertolongan 





Penanda wacana “maka” digunakan dengan berberapa tujuan. Antaranya ia 
digunakan untuk menunjukkan akibat ataupun hasil kepada sesuatu. Bagi tujuan ini 
perkataan “maka” digandingkan dengan punca ataupun sebab. Contohnya : 

i. “dan dilimpahkah ....... maka jadilah...” 

ii. “Dan tatkala besarlah ia maka berjalan...” 

ili. “...memberi kepadanya satu bukus...Maka mengambil...” 

Selain itu perkataan “maka” juga digunakan pada permulaan ayat. Ia bertujuan 
sebagai menunjukkan adanya kesinambungan daripada ayat yang telah lalu. Contohnya 
ialah : 

i. “Maka berkata shaykh baginya adakah sebenar barang yang dikata orang 

daripada engkau. Maka jawabnya bahkan. Maka marah...” 

ii. “...berpaling oleh shaykh kepada orang yang hadirin pada majlisnya maka 

berkata ia adalah...” 

iii. “Dan setengah daripada karamatnya adalah ia pada satu kali duduk 

mengambil air sembahyang. Maka memberak oleh burung ciak atasnya, maka 


mengakat akan kepalanya melihat akan dia. Maka burung itupun gugur mati...” 


Penanda wacana “adapun” pula digunakan sebagai permulaan ayat. Biasanya ia 
digunakan sebagai menjawab persoalan yang dianggapkan berkaitan ayat yang lepas. 
Contohnya : 


i. “..adapun kemudian daripada itu...” 

“adapun disini sebagai permulaan ayat yang menjawap soalan : setelah pujian 
dan selawat jadi?. 

ji. “..adapun yang kuat...” 

“adapun” disini sebagai permulaan ayat yang menjawab soalan : bagaimana pula 
dengan mereka yang kuat?. 

ili. “Adapun negeri maka yaitu Nahawand...” 

“adapun” disini sebagai permulaan ayat yang menjawa soalan : apakah negeri 


yang aku lihat semalam?. 


Perkataan “bermula” dan “itu” memberi isyarat kepada subjek dan prediket 
sesuatu ayat. Dalam Bahasa Arab keduanya dikenali sebagai Mubtada” dan Khabar. 
Contohnya : 

i. “Bermula segala kepujian itu bagi Allah...” 

ii. “Bermula Ouran itu sebesar-besar baginya dalil” 

iii. “Bermula fagir yang sabar itu terlebih afdhal daripada orang kaya yang 


syukur ia” 


Namun kadang-kadang perkataan “bermula” tidak digandingkan dengan 
perkataan “itu” namun memberi tetap memberi maksud ia berfungsi sebagai subjek 


dalam ayat. Manakala prediket ayat tidak diisyaratkan dengan “itu”. Contohnya ialah : 


i. “Dan bermula keramatnya terlebih daripada yang dibilangkan dan terlebih 
besar daripada yang dihinggakan...” 
ii. “Bermula magamnya merah” 


iii. “...bermula harap kami sekalian kepada kamu tiadalah putusnya...” 

Dalam kitab ini, Shaykh al-Fatani banyak menggunakan kata serapan daripada 
Bahasa Arab yang tidak diterjemahkan kepada Bahasa Melayu. Perkataan-perkataan ini 


kebiasaannya terdiri daripada jenis istilah. Antara contohnya adalah seperti berikut : 


Jadual 3.4 : Kata Serapan Bahasa Arab 





khalis al-dini haga'ig laduniyyah, amani fuyudat 
muhtadin lataif taslim. “aliyyah amdad 
ma arif Shawarig jannah hazirah wasil 





Struktur ayat Bahasa Arab terbahagi kepada dua. Pertama Jumlah Ismiyyah dan 
kedua Jumlah Fi'liyyah. Bagi Jumlah Ismiyyah, strukturnya sama dengan Bahasa 
Melayu iaitu Subjek # Prediket. Namun berbeza bagi Jumlah Fi'liyyah yang 
menggunakan struktur Kata Tugas # Pelaku # Perkara sedangkan Bahasa Melayu pula 


menggunakan struktur Pelaku # Kata Tugas # Perkata. 


Shaykh al-Fatani seperti kebiasaannya penulis pada zamannya turut 
menggunakan kaedah penterjemahan harfiah yang mengekalkan struktur asal ayat. 
Namun beliau juga sebenarnya tidak terlalu terikat dengan struktur Bahasa Arab. Hal 
ini kerana kitab ini diterjemahkan untuk bacaan Masyarakat umum. Antara contoh 
struktur Bahasa Arab ialah : 

i. “...ditolak oleh shaykh akan dia...” 

Dalam struktur Bahasa Melayu : ...Shaykh menolak dia... 

ii. “...diambil oleh shaykh dua kays...” 

Dalam struktur Bahasa Melayu : ...Shaykh mengambil dua kays... 


ili. “...tiada reda oleh nafsu kami yang jahat mejernihkan...” 

Dalam struktur Bahasa Melayu : ...Nafsu kami yang jahat tiada reda 


menjernihkan... 


3.9 KESIMPULAN 

Kitab Lujjayn al-Dani ini sesuai untuk dijadikan bahan bacaan permulaan sebagai 
pengenalan untuk mengenali Shaykh Abd al-Gadir al-Jaylani sebelum merujuk kepada 
karangan-karangan yang lain dalam Bahasa Arab yang lebih terperinci. Kitab ini telah 
menyebut berberapa aspek penting seperti kelahiran, kehidupan awal, perjalanan hidup 
serta kewafatan Shaykh “Abd al-Gadir al-Jaylani daripada rujukan-rujukan yang 
muktabar. Kaedah penyusunannya yang padat serta ringkas mampu menarik minat 
segenap lapisan masyarakat untuk membaca kitab ini sama ada dalam sesebuah majlis 


seperti majlis haul ataupun secara perseorangan. 


Selain itu, penggunaan bahasa serta struktur ayat yang tidak terlalu terikat 
dengan struktur Bahasa Arab menjadikan kitab ini mudah untuk difahami. 
Kebanyakkan perkataan yang digunakan juga tidak terlalu klasik. Hal ini kerana sela 
masa kitab ini dan zaman sekarang hanyalah 138 tahun sejak ia ditulis. Justeru itu, 
kitab ini sepatutnya diketengahkan kembali ke dalam masyarakat agar dapat 
dimanfaatkan. Tambahan pula, perbuatan menyebut dan memperingati orang-orang 
salih mempunyai banyak kelebihan daripada Allah berdasarkan dalil-dalil yang sahih. 
Oleh itu majlis-majlis haul untuk memperingati tokoh ulama contohnya Shaykh "Abd 


al-Gadir al-Jaylani perlu dijadikan budaya dalam masyarakat. 


BAB IV 


TRANSLITERASI DAN ANOTASI KITAB LUJJAYN AL-DANI 


4.1 PENGENALAN 

Kitab jawi ataupun kitab kuning tidak lagi menjadi asing dalam masyarakat Kepulauan 
Melayu. Peranannya dalam penyebaran agama islam di rantau ini tidak dapat disangkal 
lagi. Selain mengandungi ilmu serta pengajaran tentang agama islam, sains, matematik 
dan sejarah, kitab jawi juga secara tidak langsung berfungsi sebagai tempat 
pendokumentasian perkembangan bahasa dari zaman ke zaman. Namun begitu, faktor 
penguasaan jawi yang semakin lemah ditambah dengan gaya bahasa serta kaedah 
penulisan yang klasik membuatkan kitab jawi sukar difahami oleh generasi baharu 
(Latifah, 2018). Oleh itu usaha-usaha untuk memodenkan kitab jawi sesuai dengan 
perkembangan zaman agar ia kekal releven perlu dilakukan. Antara usaha yang boleh 


dilakukan ialah melalui proses pentrasliterasian dan penganotasian kitab jawi. 


Dalam bab ini pengkaji akan menfokuskan kepada pentransliterasian dan 
penganotasian teks Lujjayn al-Dani tanpa memasukkan catatan pinggir yang dilakukan 
oleh Shaykh al-Fatani. Proses ini dilakukan dengan berpandukan naskhah Lujjayn al- 
Dani cetakan kedua tahun 1903 masihi yang telah dicetak kembali oleh Khazanah 
Fathaniyyah. Pengkaji melakukan transliterasi daripada Tulisan Jawi kepada Tulisan 
Rumi dan daripada Tulisan Bahasa Arab ke Tulisan Bahasa Melayu. Selain itu pengkaji 


melakukan — anotasi terhadap  berberapa perkataan serta  loghat dan 

Imbuhan lama. Penganotasian juga tertumpu kepada nama-nama tokoh dan nama 
tempat. Pengkaji akan membahagikan kitab Lujjayn al-Dani kepada berberapa tajuk, 
memasukkan tanda bacaan, dan menyusun kitab ini dalam bentuk berperenggan untuk 


memudahkan pembacaan. 


4.2 TRANSLITERASI DAN ANOTASI 

Transliterasi bermaksud satu cara atau proses menukar perkataan daripada satu bahasa 
kepada aksara atau simbol yang bersesuaian dalam bahasa yang lain (Che Wan 
Shamsul, 2012). Proses penukaran ini berlaku sama ada diantara dua bahasa berlainan 
seperti Bahasa Arab ke Bahasa Melayu atau diantara satu bahasa yang berbeza sistem 


ejaan seperti Tulisan Jawi ke Tulisan Rumi dalam Bahasa Melayu. 


Manakala anotasi pula bermaksud nota tambahan pada sesuatu teks dengan 
tujuan untuk memberi penerangan atau catatan tambahan (Kamus Dewan, 2010). Nota 
tambahan ini dilakukan pada perkataan tertentu atau ayat tertentu dalam teks yang 
terlibat dalam proses anotasi. Proses ini boleh berlaku sama ada pada penulisan moden 
ataupun klasik. Kebiasaanya perkataan yang sukar, klasik, nama tokoh dan tempat 


dilakukan anotasi untuk memberi keterangan lanjut. 


Berikut adalah aspek pembaharuan yang pengkaji lakukan terhadap teks Kitab 
Lujjayn al-Dani karangan Shaykh al-Fatani : 

a. Mentransliterasi. 

Pengkaji membuat transliterasi menggunakan panduan transliterasi UniSZA 


daripada Tulisan Jawi dan Arab kepada Tulisan Rumi. Selain itu, pengkaji juga 

menggunakan tulisan condong bagi perkataan ataupun ayat yang berbahasa arab 


seperti nama tempat dan tokoh. 


b. Menganotasi. 

Pengkaji memberi fokus terhadap lima aspek utama semasa melalukan proses 
penganotasian : 

i. Bahasa loghat dan tempatan 

Pengkaji menggunakan kamus al-Marbawi sebagai rujukan utama selain 
menggunakan Kamus Dewan dan Kamus Inggeris-Melayu Wilkinson. 

ii. Ejaan imbuhan klasik. 

Pengkaji menjelaskan penggunaan imbuhan kontemporari terhadap istilah yang 
terlibat. 

iii. Nama tokoh dan tempat. 

Pengkaji merujuk kepada kitab biografi seperti Siyar “A4 Yam al-Nubala' bagi 
nama tokoh manakala bagi nama tempat pengkaji merujuk kepada Mu jam al- 
Buldan. 

iv. Tanda bacaan, perenggan dan tajuk. 

Pengkaji akan memasukkan tanda bacaan seperti titik dan koma. Kemudian teks 
akan dibahagikan secara berperenggan dan tajuk yang sesuai. 

v. Penggunaan simbol. 

Pengkaji akan menggunakan simbol kurungan J...| bagi perkataan yang tersilap 


ataupun gugur dalam cetakan. 

4.3 TRANSLITERASI DAN ANOTASI LUJJAYN AL-DANI 

(Pendahuluan kitab) 

Bismillahi al-Rahman al-Rahim. 

Alhamdulillahi alladhi 'arsala sayyidana muhammadan sallallahu “alayhi wa sallam bi 
k@imili al-shari ati wa khalisi al-dini. Wa halla jaiyyida risalatihi bibahiri al-khawarigi 


wa ayyadahu bi kumati al-ashabi al-muhtadin. 


Ku mulai risalah ini dengan nama Allah, Tuhan yang mekurniakan' sebesar- 
besar nikmat, lagi mekurniakan kasih sayang atas segala hamba yang mu min, dunia 
dan akhirat. Bermula segala kepujian itu bagi Allah subhanahu wa ta ala, Tuhan yang 
menyuruh akan penghulu kami, Nabi Muhammad salla Allah 'alayhi wa sallam dengan 
kesempurnaan shari at dan khalis al-dini. Dan dihiaskan akan keelokan pesuruhnya 
dengan berberapa mu jizat yang mencarikkan bagi @dat. Dan dikuatkan dia dengan 


yang megah-megah daripada sahabatnya yang muhtadin. 


Dan ditentukan akan mereka yang dikehendakinya daripada yang mengikut akan 
agamanya, dengan disampaikan kepada sehingga-hingga ma “arif dan haga'ig. Dan 
dilimpahkan atas mereka itu daripada laut anugerahanya? yang laduniyyah, keelokan 
lataif dan shawarig al-raga'ig. Maka jadilah mereka itu pendeta umat nabi dan yang 
mehelakan' akan mereka itu kepada Tuhan yang “aziz al- alim. Dan menjalani oleh 


mereka itu akan segala hamba Allah dengan jalan penujuk' atas sirat al-mustagim. 


! Mengkurniakan 

: Anugerahnya. Berasal daripada perkataan sanskrit, anugraha. Terdapat juga ejaan 
dengan nugeraha (Wilkinson, 1901). 

: Menghalakan, menarik (Wilkinson, 1901). Kedua-dua makna ini sesuai untuk 
digunakan dalam teks 

5 Penunjuk 

Dan daripada Allah atasnya dan atas mereka itu sebaik rahmat dan taslim. 
Barang dikurniakan Allah akan kita sekalian penujuk dengan penujuk mereka itu. dan 
dengan kelebihan jalan yang dilaluinya dengan mengambil daripada cahaya ilmu 
mereka itu, barang yang mehilangkan” bagi kelam jahil. Sentiasalah harum sebutan 
mereka itu membukakan dan melazatkan bagi segala telinga mendengarnya. Dan 
dibacakan segala kitab yang menujukkanf akan mereka itu kelebihannya. Maka jadilah 
berhadap kepada Allah subhanahu wa ta ala dengan meminta tolong atas mengerjakan 


ini pekerjaan, amat menyeru kepadanya. 


Wa ba'du, adapun kemudian daripada itu, maka berkata olehmu yang berhajat 
kepada limpah anugeraha Tuhan al-karim al-munji yaitu' Ja far anak HussaynS anak 
“Abd al-Karim al-Barzanji. Inilah sedikit perkataan yang bergantung dengan setengah 
daripada hal al-Outb al-Rabbani dan Ghauth al-Samdini, Sultan al-Auliya' al- Arifin 
dan kepala segala ulama yang sdlikin yang meminum mereka itu (dlaripada? laut 
hagigat dan yang Arifin al-Sayyid al-Sharif Wa al-Sanad al-Fitrif al-Hasib al-Nasib 
yang mempunyai magam yang tinggi dan halaman yang rahib, Sayyid al-Shaykh “Abd 
al-Oadir al-Jaylani, telah dikurnia Allah dengan himmahnya yang mulia lagi kuat akan 


Jannah al-gurb dan amani. 


(Sumber rujukan dan tujuan penulisan kitab) 
Dan inilah dokoh'? yang aku karangkan dia daripada muntiara", indah 


perkataannya dan amalnya supaya terbukalah dengan sebab keelokannya akan segala 


: Menghilangkan 

: Menunjukkan 

' Taitu 

$ Tokoh ini juga dikenali sebagal Hassan (Muhammad Khalil, t.t). 

? Huruf dalam kurungan | | merupakan huruf yang gugur dalam cetakan 

T Sejenis loket yg berupa kepingan yg lebar drpd emas dan berhias dgn batu permata di 
tengahnya. (Kamus Dewan Edisi ke-4) 

telinga orang yang mendengarnya pada ketika diperbuatkan yang dicita-cita, daripada 
jamuan dan haul baginya. Telah aku pungutkan daripada perkataan setengah empunya 
tarigah dan daripada mereka yang adalah baginya pada hadrat al-shaykh itu i tigad 
yang teguh dan mahabbah yang wathigah seperti Shaykh Abd al-Wahhab al-Sha rani” 
yang telah nyata baginya al-falah dan Shaykh al-Sarraj al-Dimashgi empunya kitab 
Nataj al-Arwah'. kerana gemar aku pada menaburkan bunga ahwal orang yang 
sempurna dan membukakan sebutan orang yang akhyar. dan kerana menurunkan bagi 
hujan rahmat dan berkat ghazar, dengan kerana bahawasanya adalah dengan menyebut 
akan mereka itu dibukakan pintu segala langit yang 'aliyyah dan dituangkan daripada 


syurga hazirah al-guds dengan hujan fuyudat yang ilahiyyah. 


(Penyusunan dan kaedah membaca) 

Dan aku selang-selangkan dia pada pertengah-tengahannya dengan ladli al- 
taraddi daripadanya. Dan kerana menuntut akan amdad dengan asrarnya, maka 
hendaklah dinyaringkan oleh segala orang yang hadirin dengan menyebut akan taraddi 
dan amdad itu pada ketika sampailah orang yang membacanya akan segala akhbarnya 


kepadanya ya'ni kepada tempat menuntut taraddi baginya dan amdad daripadanya. 


(Nama Kitab) 
Dan aku namakan dia dengan Lujjayn al-Dani Fi Nubdhah Min Managib al- 


Rabbani Sayyid al-Shaykh “Abd al-Oadir al-Jaylani. 


H Mutiara 

12 Abu al-Mawihib “Abd al-Wahhab al-Sha'rani (898-973h). Seorang ulama terkenal 
yang menguasai pelbagai bidang ilmu pada zamannya seperti ilmu tasawwuf, fegah, 
tafsir dan hadith. Nasabnya bersambung dengan Ali bin Abi Talib (Tawfig , 1945). 

3 Pengkaji berpendapat bahawa kitab yang dimaksudkan ialah kitab Tuffah al-Arwah 
Wa Miftah al-Arbah yang dikarang oleh Shaykh “Izzu al-Din Muhammad bin 'Ali bin 
“Abd al-Rahman al-Sarraj al-Gurashiy al-Dimashgi al-Shafi'iy. Beliau juga dikenali 
dengan nama Ibn al-Sarraj al-Dimashgi. (Muhammad al-Gunuwi, 2002). 

(Nasab keturunan Shaykh al-Jaylani| 

Maka aku berkata, ia shaykh yang kamil dan yang bijaksana lagi wasil yang 
mempunyai magam yang “aliyyah al-sharifah dan agdam yang rashikhah dan ahwal 
yang munifah dan kamalat yang shamikhah, al-Outb al-Rabbani wa al-Nur al-Sati' al- 
Burhani dan al-Haykal al-Samdani dan Ghauth al-Nurani Abu Salih “Abd al-Oadir al- 
Jaylani ibn Musa bin “Abdullah bin Yahya al-Zahid bin Muhammad bin Daud bin Musa 
ibn Abd Allah bin Musa bin al-Jun bin Abd Allah al-Mahdi bin al-Hasan al-Muthanna 
bin al-Hasan al-Sibti ibn “Ali bin Abi Talib Wa ibn Fatimah al-Zahra' al-Batal binti 
Sayyidina Muhammad salla Allah'alayhi wasallam. 

Inilah nasab yang terlebih nyata daripada cahaya matahari pada 


ketika dhuha “ Dan terlebih nyata hendak keluar hari pada ketika 
naik fajarnya, 


Inilah nasab yang adalah baginya pada muka Nabi Adam itu cahaya 
“ Yang tunduk oleh segala malaikat dilangit sujud kepadanya, 


Inilah nasab yang mulia bermula Ouran itu sebesar-besar baginya 
dalil “ Pada memujikan siapalah yang berani meinkarkan" baginya, 


Allahumma unshur nafahat al-ridwan '“alayhi, wa ammadana bi al-asrari allati 


auda ataha ladayhi 


(Kelahiran dan kelebihan Shaykh al-Jaylani sewaktu kecil) 
Diperanakkan dia radiya Allahu “anhu di negeri Jaylani” yaitu nama bagi 
berberapa tempat yang bercerai-cerai dibelakang T: abaristan'S pada tahun empat ratus 


tujuh puluh daripada hijrah. Dan adalah pada masa kanak-kanaknya enggan daripada 


ui Mengingkarkan 

$ Nama bagi satu kaum berketurunan anak-anak faris yang berhijrah daripada pinggir 
kawasan istikhar. mereka menetap di kawasan al-bahrayn. (Mu jam al-Buldan, 1993). 
IC Kawasan yang berada di Negara Mazandarin bersama Jaylain dan Daylaman. banyak 
melahirkan ahli ilmu, ahli fekah dan sasterawan (Mu jam al-Buldan, 1993). 

air susu pada siang hari bulan Ramadan. Ialah tanda bagi dapat petolong ia daripada 


Tuhannya. 


(Guru Shaykh al-Jaylani| 

Dan tatkala besarlah ia maka berjalan kepada menuntut ilmu dan menyehaja" ia 
akan tiap-tiap orang yang mempunyai kelebihan dan ilmu. Maka masuklah ia pada 
menerimai akan segala kelebihan. Maka adalah pantasnya lebih daripada langkah 


perlarian orang yang kena anyanyai 


Dan mengambil ia akan ilmu figh daripada Abi al-Wafa “Ali ibn Agil” dan 
daripada Ibn al-Khattab al-Kalwadhati Mahfuz ibn Ahmad al-Jalil?'' dan daripada Abi 
al-Hasan Muhammad ibn al-Oadi Abi Ya'la” dan lain (djaripada mereka itu daripada 
segala ulama yang adalah perkataannya dibuatkan dengan dia nas dan kenyataan. Dan 
mengambil ia akan ilmu adab” daripada Abi Zakariya Yahya bin “Ali al-Tibriz7?” dan 
menghabis-habisilah ia mengambil barang yang padanya. Dan mengambil ia akan ilmu 
farigah daripada al- Arif Billah al-Shaykh Abi al-Khayr Hammad bin Muslim al- 


Dubbasi”. 


"7 Pertolongan. 

1 Menyengajakan. 

1 Aniaya. 
20 Abu al-Wafa' “Ali ibn 'Agil bin Muhammad bin 'Agil bin 'Abd Allah al-Baghdadi 
al-Zafariyy al-Hanbaliyy al-Mutakallim. Seorang Shaykh al-Hanabilah yang memiliki 
banyak karangan. (Siyar 'A Yam al-Nubala', 1996). 
21 Abu al-Khattab Mahfuz ibn Ahmad bin Hassan bin Hassan al- Iragi al-Kalwadhani 
al-Baghdadi al-“Azaji. Seorang Shaykh al-Hanabilah. (Siyar 'A Yam al-Nubala', 1996). 
22 Abu al-Hussayn Muhammad ibn al-Gadi al-Kabir Abi Ya'la al-Hanbali al-Baghdadi. 
Seorang Fagih lagi Gadi. (Siyar 'A Yam al-Nubala', 1996). 
23 Timu sastera, ilmu berkaitan bahasa. 
4 Abu Zakariya Yahya bin “Ali bin Muhammad bin hassan bin Bistam al-Shaybani al- 
Khatib al-Tabriziy. Seorang Imam bahasa. (Siyar “A lam al-Nubala', 1996). 

i Seorang wali Allah yang mempunyai karamah, ramai orang bersuhbah dan 
mengambil manfaat dengannya. (Siyar 'A Yam al-Nubala ', 1996) 

Dan memakai ia Jajkan khirgah al-sufiyyah daripada Oadi ibn Said al- 
Mubarak. Dan beradab ia dengan adabnya yang sempurna. Dan sentiasalah 
bertambah kelebihan dengan penolong” Tuhan yang rabbiniyyah. Dan bertambah- 
tambah naiknya daripada darjat kesempurnaan dengan kuat himmahnya yang lebih, hal 
keadaannya ia mehafmajbis-ha(majbiskan” kuasa dirinya dengan bersungguh-sungguh 


pada mendapatkan. 


(Pengembaraan dan pakaian Shaykh al-Jaylani| 

Dan meninggal ia akan segala yang diberahi” oleh tabiatnya dengan yang 
dijinaknya hingga adalah masa dua puluh lima tahun sentiasalah ia berjalan dipadang 
negeri Trag” dan pada rumah yang buruk-buruk padanya tiada ia berkenal-kenal 
dengan orang dan tiada orang pula berkenal-kenal dengan dia. Dan merasailah ia pada 
permulaan pekerjaannya segala kepayahan hingga tiada ditinggal akan suatu haru-hara”' 


melainkan dikerjakannya akan dia. Meratalah ia pada segala utan” padang. 


Dan adalah pakaiannya baju jubah bulu dan atas kepalanya perca buruk. 
Berjalan ia dengan tiada berkaus” pada segala tempat duri-duri dan tempat batu-batu 


yang tajam dengan sebab tiada ada baginya kaus. Dan memakan ia daripada buah-buah 


26 AI-Gadi Abu Sa'Td al-Mubarak bin “Ali al-Mukharrimi (Taj al- Artis, 2000) 
-. Pertolongan , penolong yakni Tuhan ... 
2 Menghabis-habiskan. Pengkaji berpendapat huruf yang berada di dalam kurungan 

(...| sebagai kesilapan percetakan. 

? Disukai, digemari. Merupakan bahasa loghat yang masih digunakan sehingga 
sekarang berlainan dengan maksud dalam Bahasa Melayu Baku iaitu rasa gemar yang 
disertai keghairahan nafsu syahwat (Kamus Dewan Edisi Ke-Empat) 

0 Nama yang merujuk kepada dua tempat. Pertama bagi satu kawasan yang luas di 
bandar Ikhmim di Mesir. Kedua 'Irag yang terkenal ialah nama sebuah negera. 
(Mu jam al-Buldan, 1993). 

3! Huru-hara. 

2 Hutan. 

8 Berkasut. Mempunyai berberapa makna antaranya kasut dan stokin. Pengkaji 
berpendapat penggunaan yang tepat pada ayat ini ialah kasut. (Kamus Dewan Edisi Ke 
—4). 

kayu watan” dan yang pecah-pecah daripada daun kayu yang dilotarkan” orang pada 
tepi parit dan sungai. Dan tiada ia tidur pada kebanyakan malamnya dan tiada ia minum 


akan air. 


Dan segala sepertua adalah ia berberapa hari tiada ada dapat memakan akan 
makanan. Maka berjumpa dengan dia seorang manusia maka memberi kepadanya satu 
bukus'? di dalamnya berberapa dirham kerana memuliakan bagi shaykh. Maka 
mengambil ia akan dia dan dibelikan dengan setengah daripadanya roti yang kasar 
tempunnya” dan dibelikan pula tamar yang diulikan dia dengan minyak. Dan duduk ia 
supaya memakan akan dia. Maka tiba-tiba jatuh atasnya sekemping” suratan yang 
tersurat padanya demikian bunyinya: 

“Bahawasanya aku jadikan shahwat itu bagi yang daif daripada 
hambaku supaya mengambil mereka itu penolong dengan dia atas 


mengerjakan taat. Dan adapun yang kuat daripada mereka itu maka 
apakah bagi mereka itu dan bagi shahwat.” 


Maka ditinggal akan makanannya dan berpaling ia daripada makanan itu. Dan 
mengerti ia bahawasanya Allah subhanahu wa ta ala memeliharakan dan membaikkan 


dia. 


(Kisah Shaykh al-Jaylani dengan Nabi Khidir) 
Dan segala sepertua ia dengan Sayyidina al-Khidir” “ala nabiyyind wa 'alayhi 


al-salati wa al-salami pada permulaan masuknya ke negeri /rag pada halnya shaykh 


4 Hutan. 

5 Dilontarkan. 

3 Bungkus. 

K Tepungnya. 

ii Sekeping. 

“ Dikatakan beliau hidup pada zaman “Afftidiin al-Malik bin “Athfiyan sebelum zaman 
Nabi Musa. Ada pendapat mengatakan beliau hidup pada awal zaman Dhu al-Garnayn 
al-Akbar sezaman dengan Nabi Ibrahim. Beliau telah meminum air daripada sungai 

tiada ia kenal akan Sayyidina Khidir. Maka disyarat oleh Sayyidina Khidir akan 
bahawa: 


“Jangan engkau menyalahi akan daku” kerana menyalahi itu sebab 
bagi bercerai”. 


Dan ia pun terimalah perjanjiannya. Maka berkata Nabi Khidir baginya: 


“Duduklah berhenti kamu disini” 
Maka duduk ia pada tempat yang diisyaratkan kepadanya hingga masa tiga tahun. 
Adalah Nabi Khidir datang kepadanya pada tiap-tiap tahun sekali. Dan berkata ia 
baginya: 


“Jangan engkau berpindah daripada tempat engkau hingga aku 
datang kepada engkau”. 


(Kisah kesungguhan Shaykh al-Jaylani| 


Dan ada sekali pula ia tidur pada maligai" Raja Kisra” daripada Mada 'in'' pada 


malam yang sangat sejuk. Maka mimpi ia serta keluar air maninya. Maka pergi mandi 
kepada tepi sungai kemudian kembali tidur. Maka mimpi pula dan pergi pula mandi. 
Maka jatuhlah atas yang demikian pada demikian malam itu empat puluh kali. 
Kemudian maka naik ia ke atas jidar" maligai supaya tiada ia tidur lagi dan supaya 
terpelihara air sembahyangnya. Dan adalah adatnya tiap-tiap yang kedatangan hadath, 
mengambil ia akan air sembahyang dan sembahyang dua raka 'at dan tiada ia duduk di 
dalam hadath sekali-kali. 

kehidupan dan menjadi abadi. Oleh itu beliau masih hidup sehingga hari ini (Tarikh al- 
Tabari, 1967). 

10 Aku 

" Mahligai 

"2 Gelaran bagi Raja Parsi 

23 Berasal daripada Bahasa Pars. Orang Arab menamakan Mada'in kerana ia 
merupakan gabungan antara tujuh madinah (Bandar). Ia juga merujuk kepada dua buah 


kampung yang berada berdekatan Halab (Mu jam al-Buldan, 1993). 
4 Dinding (al-Marbawi, 1354h). 

(Penguasaan ilmu oleh Shaykh al-Jaylani| 

Dan sentiasalah bersungguh-sungguh ia kepada taat hingga kedatangan baginya 
daripada Allah subhanahu wa ta 'ala hal dan hampirlah masa wasal. Dan nyata baginya 
anwar al-jamal. Maka keluar ia lari berhadap ikut jatuh kakinya dan tiada ia hiraukan 


bagi yang lain daripada barang yang ada ia padanya. 


Maka mashhurkan atasnya dengan sesaran dan gila, hingga dibawakkan” dia 
berberapa kali kepada Maristan'?, tempat perhimpunan segala orang gila. Kemudian 
maka mashhurlah pula kemuliaannya dan kelebihannya hingga lebihlah ia daripada 
segala manusia pada masanya, lebih ilmunya dan amalnya dan zuhudnya dan 
ma 'rifahnya dan ketinggiannya dan kemuliaannya. Dan bertaburlah sebutannya pada 


segala pihak. 


Dan hikayat orang, bahawasanya telah berhimpun ada seratus daripada fugaha' 
dan ulama Negeri Baghdad”. Dan tiap-tiap seorang daripadanya mesendiakan" 
berberapa masalah. Dan dildjatang sekalian mereka itu kepadanya kerana hendak 
dicubakan akan dia. Maka tatkala masuklah sekalian mereka itu duduk pada rumahnya 
maka menutup oleh shaykh akan kepalanya. Maka tiba-tiba nyatalah keluar daripada 
dada shaykh itu kilat yang menyambar. Maka lalu atas dada segala orang yang seratus 
itu, tiba-tiba terhampus” barang yang pada dada mereka itu daripada ilmu dan segala 


masalah yang disediakan. 


“5 Dibawakan. 
“0 Hospital sakit jiwa (al-Marbawi, 1354h). 
4 Ibu kepada dunia dan ketua segala negara. al-Anbiri mengatakan ia berasal daripada 
perkataan “ajam, selain arab (Mu jam al-Buldan, 1993). 
Menyediakan 
si Terhapus. 

Maka tercengang-cengang mereka itu dan keluh-kesah dan menjerit oleh 
sekalian mereka itu akan jerit yang satu dan mencarik mereka itu akan segala kain 
bajunya dan membukakan kepala mereka itu. Kemudian, maka naik oleh shaykh atas 
kerusi tempat mengajar dan ia jawabkan akan sekalian masalah yang hendak ditanyakan 


oleh sekalian mereka itu. 


Maka tatkala itu mengakulah oleh sekalian dan yakin mereka itu akan kelebihan 
shaykh dan merendahlah oleh sekaliannya kepada shaykh pada waktu itulah. Dan 
adalah ia radiya Allah “anhu mengajar akan ilmu tafsir dan ilmu hadith dan ilmu usul 


dan ilmu khilaf dan ilmu tauhid dan ilmu nahu dan ilmu guran hingga tiga belas ilmu. 


(Kisah Shaykh al-Jaylani berfatwa| 
Dan adalah ia mefatwa” atas madhhab Imam Shafi'”! dan Imam Ahmad Ibn 
Hanbal? radiya Allah “anhuma. Dan adalah ulama al-Irag sekaliannya hairan mereka 


itu daripada fatwanya. Dan berkata mereka itu: 


“Maha Suci Tuhan yang mengkurniakan dia”. 


Dan diangkatkan kepadanya suatu soal yang telah lemah segala ulama daripada 
jawabnya”. Rupa soal itu bunyinya, seorang laki-laki bersumpah ia dengan talak tiga 
bahawasanya ia hendak mengerjakan ibadat bagi Allah akan ibadat yang tinggal ia 


seorang dirinya, tiada bersekutu dengan makhluk sekaliannya pada demikian waktu itu, 


50 Memfatwa. 

51 Abu 'Abd Allah Muhammad bin Idris bin al-'Abbas bin 'Uthmin bin Shafi' bin al- 
Sa'ib bin 'Ubayd bin 'Abd Yazid bin Hashim bin 'Abd al-Muttalib bin 'Abd Manaf. 
Dilahirkan pada tahun 150h (Majdi, 1995). Beliau merupakan pengasas Mazhab 
Shaffi. 

52 Abu “Abd Allah Ahmad bin Muhammad bin Hanbal bin Hilal bin “Asad bin Idris. 
Dilahirkan pada tahun 163h (“Imad, 2008). Beliau merupakan pengasas Mazhab 
Hanbali. 

33 Soalan. 

” Menjawabnya. 

maka apalah jalan yang dapat kelepasan ia daripada sumpahnya. Maka menjawab oleh 
shaykh radiya Allah “anhu dengan bersegera: 
“Bermula kelepasannya ia pergi ke Mekah” Mukarramah dengan 


disunyikan tempat tawaf baginya jua dan tawaflah ia tujuh keliling 
nescaya lepas sumpahnya”. 


Maka sehabis-habis keelokkan amalannya radiya Allah “anhu. 
Allahumma unshur nafahat al-ridwan 'alayhi, wa ammadana bi al-asrari allati 


auda ataha ladayhi 


(Penampilan dan keperibadian Shaykh al-Jaylani| 

Dan adalah ia memakai akan pakaian ulama dan berkelubung dengan kain 
taylasan?? dan berkendera”' di atas baghlah”“ dan dipegangkan baginya payung. Dan 
apabila hendak mengajar, duduk ia atas kerusi yang tinggi. Dan terkadang berlangkah 
ia dan berjalan di atas hawa di hadapan perhimpunan manusia kemudian kembali pula 


kepada kerusinya. Dan adalah ia mehabiskan segala masanya di dalam ta at. 


(Kisah daripada murid Shaykh al-Jaylani | 


Kata khadamnya, Shaykh Abu “Abd Allah Muhammad bin “Abd Allah al-Fathi 


.59 
al-Harawi : 


“Telah aku mekhidmatkan”” Shaykh “Abd al-Oidir masa empat 
puluh tahun, adalah ia sembahyang subuh dengan air sembahyang 
yang dibuatkan sembahyang 'isyak di dalam segala masa yang 
tersebut itu. Dan adalah apabila selesai ia sembahyang 'isyak masuk 
ia di dalam khalwatnya maka tiada dapatlah seorang masuk sertanya 
dan tiada dibukakan dia melainkan ketika naik fajar”. 


55 Kota suci umat islam. Di dalamnya terletak Ka bah, kiblat orang islam. 

2 Baju kubung, pakaian ulama besar: selendang (al-Marbawi, 1354h) 

5! Menunggang, berkenderaan. 

38 Baghal betina. Baghal ialah sejenis binatang kacukan himar jantan dan kuda betina. 
(al-Marbawi, 1354h) 

se) Pengkaji tidak menemui maklumat tentang tokoh ini. 

2 Mengkhidmatkan 

Dan kata Ibn Abi al-Fathi: 


“Aku tidur pada satu malam dirumah shaykh maka aku lihatkan dia 
sembahyang pada permulaan malamnya sedikit jua kemudian duks' 
berzikir ia akan Allah subhanahuwata'ala hingga satu thuluth malam 
yang pertama kemudian membaca ia : al-Muhit al-Rabb al-Sahid al- 
Habib al-Fa'al al-Khallag al-Khalig al-Bari” al-Musawwar 
sembilan lafaznya. Kemudian terangkat ia ke atas hawa hingga 
lenyap ia daripada mataku. Kemudian kembali ia, maka berdiri 
sembahyang dengan membaca akan Ouran hingga sampai kepada 
thuluth yang kedua dan dipanjangkan sujudnya yang amat sangat. 
Kemudian duduk ia berhadap ke kiblat dengan muragabah hingga 
naik fajar. Kemudian mengambil ia pada bersungguh-sungguh 
memintakkan” doa dan menghinakan diri. Dan diliputi akan dia 
cahaya yang hampir mencerahkan cahaya mata hingga ghaib ia di 
dalam cahaya itu. Dan aku dengar akan suara yang berkata salam 
'alaykum, salam 'alaykum dan shaykh menjawab akan salamnya 
hingga keluar ia bagi sembahyang subuh”. 


(Kisah ketegasan Shaykh al-Jaylani| 


Dan adalah radiyaallahu “anhu berkata ia: 


“tiada sayugianya bagi fagir itu akan bahawa ia melintangi dan 
mendahului akan dirinya pada mengirsyadkan manusia melainkan 
jika diberi oleh Allah subhanahuwata'ala akan dia ilmu segala ulama 
dan siyasah segala raja-raja dan hikmah segala hukama””. 


Dan di datangkan kepadanya seorang laki-laki yang mendakwa ia bahawasanya 
ia melihat akan Tuhan jalla wa'azza dengan dua mata kepalanya. Maka berkata shaykh 


baginya: 
“Adakah sebenar barang yang dikata orang daripada engkau?” 
Maka jawabnya: 


“Bahkan”. 


S1 Duduk 
62 Memintakan 

Maka marah oleh shaykh akan dia dan dijerkah akan dia. Dan di ambil daripadanya 
perjanjian akan bahawa tiada ia kembali berkata lagi seperti yang demikian itu. 
Kemudian maka berpaling oleh shaykh kepada orang yang hadirin pada majlisnya maka 


berkata ia: 


“Adalah orang ini benar pada perkataannya akan tetapinya 
kesamaran atasnya. Dan bahawasanya adalah ia melihat dengan 
mata hatinya akan keelokkan Tuhan, kemudian terbukalah daripada 
mata hatinya terus. Maka melihat oleh mata kepalanya akan mata 
hatinya dan cahayanya melihat akan yang dimushahadahnya. Maka 
sangka ia bahawa mata kepalanya melihat akan barang yang 
dilihatkan oleh mata hatinya pada halnya melihat ia akan cahaya 
mata hatinya jua”. 


Maka hasillah keluh kesah bagi sekalian ulama dan sifiyyah yang hadirin 


dengan sebab mendengar ini perkataan dan dahsyat sekaliannya. 


(Kisah Shaykh al-Jaylani dan Shaytan| 
Dan dihikayatkan bahawasanya kenyataan bagi shaykh itu berberapa kali cahaya 
yang amat besar dan nyata baginya di dalam cahaya itu rupa menyeru ia dengan 


katanya: 


“ Hai Abd al-Oadir, aku Tuhan engkau dan telah aku halalkan bagi 
kamu sekalian yang haram”. 


Maka jawab shaykh : 


“ Heih ! pergi hai yang kena laknat”. 


Maka tiba-tiba terbalit" cahaya itu kelam dan rupa itu asap maka berkata ia : 


“ Hai “Abd al-Oadir dapat kemenangan engkau dengan ilmu yang 
dikurnia Tuhan kepada engkau dan mengerti engkau akan segala 


8 Terbalik 

manazilat yang datang atas engkau dan telah aku sesatkan dengan 
upama” ini pekerjaan tujuh puluh daripada ahli tarigah” 


Maka dikata orang bagi shaykh: 

“Dengan mana jalan engkau mengetahuikan bahawasanya ia 
shaytan?” 

Maka dikatanya: 

“Dengan perkataannya bagiku telah aku halalkan bagi kamu segala 

yang muharramat” 
Allahumma unshur nafahat al-ridwan 'alayhi, wa ammadana bi al-asrari allati 
auda ataha ladayhi 
(Kisah Shaykh al-Jaylani dan orang kenamaan) 

Dan adalah radiya Allah'anhu tiada ia membesarkan akan segala orang yang 
kaya-kaya dan tiada ia berdiri bagi seorang daripada raja-raja dan segala orang yang 
besar-besar. Dan adalah pada kebanyakkannya apabila ia lihatkan raja datang 
kepadanya ia bangun masuk ke dalam khalwatnya, kemudian apabila sudah duduklah 
raja baru ia keluar daripada khalwatnya kepada raja. Maka waktu itu raja yang bangun 
berdiri bagi shaykh kerana memulia ia bagi jalan fugara”. Dan tiada pernah sekali-kali 
ia berdiri atau datang pada rumah menteri-menteri dan sultan dan tiada ia menerima 
akan pemberian raja hingga merayu hal oleh khalifah daripada ketiadaan menerima ia 
akan pemberiannya. Maka kata shaykh : 

“Baiklah, beri olehmu apa yang engkau hendak beri tetapi engkau 
mari sertanya”. Kemudian maka dihadiahkan oleh khalifah itu 
kepadanya buah tuffah” dan dia pun datanglah sekali dengan 


hadiahnya. Maka dihantarkan dia dihadapan shaykh, maka tiba-tiba 
sekalian buah tuffah itu penuh di dalamnya darah dan nanah. 


- Umpama 
65 Buah epal. (al-Marbawi, 1354h) 

Maka kata shaykh : 


“Betapalah hal engkau mencercakan daku atas ketiadaan 
memakanku akan hadiah kamu pada halnya tuffah ini penuh di 
dalamnya dengan darah manusia”. 


Maka memintak ampun oleh khalifah dan taubat ia dihadapan shaykh. Dan 


adalah khalifah senantiasa datang ke rumah shaykh hingga habis umurnya. 


(Kisah Shaykh al-Jaylani dan orang fakir) 
Dan adalah radiya Allah'anhu di dalam kebesaran gadarnya dan tinggi 
sebutannya dan mashhur namanya ia memuliakan segala orang fagir dan duduk ia serta 


mereka itu dan ditolong carikan tuma pada kain mereka itu. Dan adalah ia berkata : 


“Bermula fagir yang sabar itu terlebih afdhal daripada orang kaya 
yang syukur ia. Dan bermula fagir yang syukur terlebih afdhal 
daripada keduanya. Dan bermula fagir yang sabar lagi syukur 
terlebih afdhal daripada sekaliannya. Dan tiadalah seorang itu kasih 
ia akan bala dan bersedap-sedap dengan dia melainkan apabila 
diketahui akan kelebihan orang yang kena bala ”. 


Dan adalah berkata ia : 


“Ikut oleh kamu akan jalan nabi dan jangan kamu benci dan nanti 
olehmu akan keluasan dan jangan kamu putus asa dan berhimpun 
olehmu atas dhikrullah. Dan jangan kamu bercerai-cerai dan bersuci 
kamu dengan taubat daripada segala dosa dan jangan cemarkan 
dengan dia dan sentiasa kamu berdiri pada pintu Tuhanmu dan 
jangan berpaling daripadanya ”. 


Dan adalah ia berkata : 


“Jangan kamu pilih akan kedatangan nikmat dan tertolak bala. 
Maka bahawasanya nikmat itu sampai kepada engkau dengan 
bahagian yang azaliyyah sama ada engkau menuntut akan dia atau 
tiada. Dan bahawasanya bala yang sudah ditakdir itu turun ia atas 
engkau dan jika benci akan dia sekalipun maka engkau serahkan 
pada  sekaliannya bagi Tuhan diperbuatkan apa yang 
dikehendakinya. Maka apabila datang kepada kamu nikmat, maka 
hendaklah engkau membanyakkan dengan dhikir dan syukur. Dan 

apabila datang kepada engkau bala maka hendaklah kamu 
membanyakkan dengan sabar dan mengikut. Dan apabila magam 
engkau tinggi daripada yang demikian itu maka hendaklah engkau 
reda dan bersedap-sedap dengan dia. Dan ketahui olehmu 
bahawasanya bala itu tiada datang ia atas orang yang mu'min kerana 
membinasakan dia, hanya datangnya itu supaya dicubakan dia dan 
adalah berkata ia tiada patut sekedudukan bagi Tuhan itu melainkan 
yang suci ia daripada cemar-cemar kesalahan. Dan tiada dibukakan 
jalan melainkan bagi mereka yang sunyi daripada dakwa dan 
mengaku-ngaku. Dan tatkala adalah kebanyakan manusia tiada 
menyucikan dirinya daripada kesalahan, maka dibalakan akan 
mereka itu dengan penyakit supaya jadi kafarah yang menyucikan 
dia daripada segala kesalahan supaya patut mereka itu sekedudukan 
bagi Tuhannya dan hampirnya, sama ada mengetahui mereka itu 
atau tiada mengetahui ”. 


Dan berkata ia : 


“Jagakan olehmu daripada bahawa kamu kasih akan seorang atau 
benci akan dia melainkan kemudian daripada kamu lintangkan akan 
segala perbuatannya dan perkataannya atas Ouran dan Hadith 
supaya jangan jadi kamu kasih akan dia dengan hawa nafsu atau 
kamu benci akan dia dengan dia. 


Allahumma unshur nafahat al-ridwan 'alayhi, wa ammadana bi al-asrari allati 


auda ataha ladayhi 


(Kisah karamah dan kelebihan Shaykh al-Jaylani| 
Dan adalah radiya Allah ta'ala anhu tiada tanggap" oleh lalat di atas tubuhnya 
dan kainnya sekali-kali. Adalah yang demikian itu mempusaka ia daripada neneknya 


salla Allah'alayhi wasallam. Maka dikata orang baginya: 


“Apa sebab lalat tiada tanggap atas hadrah shaykh?” 


Katanya: 


“Apalah sesuatu hendak diperbuat oleh lalat padaku tiadalah pada 
aku ini manis dunia dan tiada madu akhirat”. 


" Hinggap 

Dan setengah daripada karamatnya adalah ia pada satu kali duduk mengambil air 
sembahyang. Maka memberak oleh burung ciak atasnya, maka mengakat"' akan 


kepalanya melihat akan dia. Maka burung itupun gugur mati. Maka berkata ia: 


“Jika ada bagi burung ini dosa dengan kerana ku maka itulah 
kafarahnya”. 


Dan setengah daripada karamatnya bahawasanya ada seorang perempuan 
menyerahkan anaknya kepadanya supaya dijalani akan dia. Maka disuruh oleh shaykh 
akan budak itu dengan bersungguh-sungguh melawankan nafsunya. Maka dilihat oleh 
perempuan itu akan anaknya nipis" tubuhnya memakan ia akan roti daripada sha ir dan 
melihat oleh perempuan itu dihadapan shaykh bejana yang ada di dalamnya tulang 
ayam kasi. Maka bertanya oleh perempuan itu akan shaykh daripada hal yang 
demikian. maka mehantar” oleh shaykh akan tangannya di atas tulang itu dan berkata 


Ia : 


“Bangkit olehmu hai ayam dengan izin Tuhan yang mehidupkan”” 
kemudian daripada hancurnya”. 


Maka ayam itu pun berdirilah seperti sedia kalanya. Maka berkata ia bagi 


perempuan itu : 


“Apabila dapatlah anak engkau seperti ini memakanlah apa 
sekehendaknya”. 


Dan setengah daripada karamatnya bahawasanya adalah pada satu hari lalu 
seekor burung helang di atas majlis shaykh maka hingar-bangar dengan suaranya dan 


angin pun sangat keras. Maka berkata ia : 


“| Mengangkat 
$ Kurus 
3 Menghantar 
1 Menghidupkan 

“Hai angin ambil olehmu akan kepalanya”. 


Maka tiba-tiba hilang” pun jatuh terpotong kepalanya. Maka turun shaykh 
daripada kerusinya dan diambil akan tubuh hilang pada sebelah tangan dan kepala pada 


sebelah tangan. Maka dicampakkan keduanya dan berkata ia: 


“Bismillahirahmanirrahim”. 
Maka helang itu pun terbang ia dan segala orang hadirin menilik akan yang 


demikian itu. 


Dan setengah daripada karamatnya bahawasanya Aba “Umar al-Sayrafi” dan 


Abi Muhammad “Abd al-Hag al-Huraymi 3 rahimahumullahuta “ala katanya : 


“Adalah kami duduk dihadapan shaykh pada rumahnya tempat 
mengajar pada hari ahad tiga hari bulan safar tahun lima ratus lima 
puluh lima pada hijrah. Maka mengambil air sembahyang oleh 
shaykh dan memakai ia akan terompahnya. Maka sembahyang ia 
dua rakaat. Maka tatkala memberi salam ia maka bertepit'”" ia akan 
sebagai tempit” yang keras. Maka dfilambil sebelah terompahnya 
dilotarkan”? pada hawa. Maka ghaib terompahnya itu daripada mata 
kami. Kemudian diambil pula akan sebelah lagi diperbuat 
seumpamanya. Kemudian maka duduk ia. Maka tiadalah seorang 
daripada kami berani hendak tanyakan dia daripada ini pekerjaan. 
Kemudian maka lalulah masa dua puluh tiga hari daripada hari itu. 
Maka masuk suatu angkatan daripada negeri ajam''. Maka berkata 
ahli angkatan itu: 


“Kami hendak berjumpa dengan shaykh kerana ada pada kami 
nadhar baginya” 


7! Helang 

Ya Pengkaji tidak menemui maklumat tentang tokoh ini. 
bi Pengkaji tidak menemui maklumat tentang tokoh ini. 
Ki Bertempik 

Ki Tempik 

7 Dilontarkan 

"7 Selain daripada arab. 


Kemudian maka dimintak izin daripada shaykh, maka memberi izin 
ia. Maka masuk mereka itu kepadanya maka dibawak' kepadanya 
suatu daripada emas dan kain sutera dan satu pangsang”” terompah 
hok"? shaykh sertanya. Maka memberi izin oleh shaykh pada 
menerima, maka kami terimakan dia. Kemudian maka kami 
tanyakan mereka itu daripada apa hal ini. Maka kata mereka itu : 


“Adalah antara kami sekalian berjalan pada pertengahan jalan pada 
hari ahad tiga hari bulan safar tiba-tiba datang atas kami perompak 
dua puaknya. Tiap-tiap satu puak satu kepala maka merampas oleh 
mereka itu akan segala harta kami dan dibunuhnya berberapa orang 
daripada kami. Kemudian maka tatkala habislah diambilnya maka 
duduk sekaliannya berhenti pada satu tempat membahagi harta 
rampasan. Dan kami pun berhenti juga pada satu tempat. Maka 
kami berkata jika kita sebutkan nama Shaykh “Abd al-Gadir dan kita 
nadzarkan kepadanya suatu nescaya sejahtera kita. Inilah yang kami 
berkata jua. Maka tiba-tiba kami dengarkan dua tepit"' yang sangat 
keras yang merata ia pada segala tempat itu. Maka kami lihatkan 
segala orang perompak yang lain merampaskan mereka itu pula. 
Maka tiba-tiba datang setengah mereka itu kepada kami dan 
katanya: 


“Datanglah kamu sekalian ambil akan harta kamu dan lihat olehmu 
daripada barang yang datang atas kami daripada bala”. 


Maka kami pergi kepada mereka itu maka kami lihatkan kedua 
kepalanya mati. Dan pada sisi tiap-tiap daripada keduanya sebelah 
terompah yang basah. Maka mekembali?? oleh mereka itu akan 
harta kami dan terompah sertanya. Maka berkata mereka itu: 


“Adalah pada ini terompah kelakuan yang amat besar” 

Dan setengah keramatnya bahawasanya datang kepadanya seorang laki-laki 


daripada negeri Asfahan? merayu hal kepada shaykh. Bahawasanya ada baginya satu 


78 Dibawa 


1 Pasang 


"0 Hak, milik 
- Tempik 

Ki Mengembali 
Sa uga dipanggil Isfahan. Merupakan sebuah Bandar yang masyhur. Terdiri daripada 
dua patah perkataan, al-Asba yang bermaksud Negara dalam bahasa parsi dan dan Han 
yang merupakan nama orang parsi. Maksudnya Negara al-Fursan, orang parsi. 
(Mu jam al-Buldan, 1993) 

budak perempuan yang gila babi dan telah lemahlah segala tukang japi"” daripada 
menjapikan dia. Maka kata shaykh baginya : 
“Ini kelintasan shaytin marid”” yang adalah tempatnya pada wadi 
Serendib'? namanya Habis. Maka apabila ia gila pula maka 
hendaklah engkau katakan pada telinga orang gila itu hei Habis Abd 
al-Oadir yang duduk pada Baghdad berkata bagi engkau jangan 


engkau datang lagi kepadanya. Maka jika engkau kembali pula 
nescaya binasa engkau”. 


Kemudian maka ia pulang ke negerinya. Dan kemudian daripada dua puluh 
tahun datang pula orang itu. Maka ia berkhabar bahawasanya ia kerja seperti barang 
yang diisyaratkan oleh shaykh maka sembuh ia dan tiada datang kemudiannya sekali- 
kali. Dan berkatalah segala kepala-kepala yang pandai menjapi: 

“Bahawasanya aku duduk pada Baghdad pada masa ada shaykh 


empat puluh tahun, maka tiada pernah aku lihatkan orang gila babi. 
Maka tatkala wafat shaykh baharulah ada yang gila babi”. 


Dan setengah daripada keramatnya bahawasanya datang tiga daripada 
mashayikh negeri Jaylan meziarahkan"' dia. Maka tatkala masuk duduk mereka itu di 
hadapan shaykh maka melihat oleh mereka itu akan mulut cerek yang dibuatkan 
mengambil air sembahyang oleh shaykh tiada berhadap ia ke kiblat padahalnya khadam 


shaykh ada berdiri. 


Maka menilik oleh orang yang tiga itu setengah akan setengahnya seperti 


kelakuan orang yang meningkarkan daripada kedudukan cerek shaykh itu. Maka 


“2 ampi 

'? Serhaka (al-Marbawi, 1354h) 

86 Sebuah pulau yang besar di Teluk Bengal dibawah Negara India: Sri Lanka (Mu jam 
al-Buldan, 1993) 

8! Menziarahkan 

si Mengingkarkan 


94 


mehantar"” oleh shaykh akan kitab pada tangannya. Maka jadilah shaykh itu menilik 
sekali kepada orang yang tiga orang dan sekali kepada khadamnya. Maka tiba-tiba 
rebah khadamnya mati waktu itulah dan menilik pula kepada cereknya maka beredar ia 


dengan sendirinya kepada kiblat. 


Dan setengah daripada keramatnya bahawasanya adalah satu saudagar namanya 
Hasan Ibn Tamim al-Baghdadi"” datang ia kepada Shaykh Hammad al-Dubbasi dan 
berkata ia kepadanya: 
“Telah aku mesediakan” dagangan hendak bawak” pergi kepada 


Negeri Sham”. Ada kira-kira harga mata benda itu tujuh ratus 
dinar” 


Maka berkata Shaykh Hammad: 


“Jika engkau musafir pada tahun ini nescaya dibunuh orang akan 
dikau dan diambil harta kamu”. 


Maka keluar ia daripadanya hal keadaanya dukacita. Maka tiba-tiba berjumpa ia 
dengan Shaykh “Abd al-Oadir, maka waktu itu shaykh lagi muda maka mekhabar” ia 


kepadanya barang yang dikata baginya oleh Shaykh Hammad. Maka jawab shaykh: 


“Pergi olehmu engkau pergi dengan sejahtera dan kembali dengan 
laba dan damannya atasku”. 


Maka saudagar itupun musafirlah ia dengan dagangan dan jualnya akan dia dapat seribu 


dinar. Kemudian ia masuk didalam tandas yang di Halab”” sebab hendak gada hajat 


2 Menghantar 

es Pengkaji tidak menemui maklumat tentang tokoh ini 

Fa Menyediakan 

22 Bawa 

2 Dibaca juga dengan al-Sha'mu dan al-Sha'amu. (Mu jam al-Buldan, 1993) 

“ Mengkhabar 

?3 Sebuah negara yang luas, mempunyai banyak kebaikan dan mempunyai udara yang 
baik. (Mu jam al-Buldan, 1993) 

padanya. Maka ya” hantarkan dinar itu ada atas para di dalam tandas itu. Maka keluar 
ia daripadanya terlupa akan dinar itu padanya dan kembali ia kepada tempat 
perhentiannya maka ia tidur. Maka mimpi ia bahawasanya datang perompak merampas 
akan hartanya pada gafilah” dan menikam oleh mereka itu akan dia dengan tombak 


maka ia mati. 


Kemudian maka terkejut caga”" ia daripada tidurnya maka berasa ia sakit pada 
dirinya dan di dapat atas bekas darah pada lehernya dan teringat pula akan dinar yang di 
taruh di dalam tandas itu maka ia pun berlari pergi padanya maka didapatnya akan dinar 
itu ada pada tempatnya. Kemudian maka pulanglah ke Baghdad. Maka tatkala hampir 
hendak masuk padanya maka duduk berfikir ia pada dirinya aku hendak pergi ziarah 
akan siapakah dahulu. Shaykh Hammid ialah yang tuha”” dan Shaykh “Abd al-O'ddir 


ialah yang kena seperti perkhabarannya. 


Maka tatkala masuk sampai ia kepada satu pegang!" namanya Saug al-Sultan. 
Maka tiba-tiba berjumpa ia dengan Shaykh Hammad. Maka berkata oleh Shaykh 


Hammiad baginya: 


“Engkau mulakan ziarah Shaykh “Abd al-Oadir kerana bahawasanya 
ya''! kekasih. Dan ha sungguhnya telah ia memohonkan daripada 
Tuhan dengan kerana engkau tujuh belas kali hingga ditukarkan oleh 
Tuhan atas barang yang ditakdirnya atas engkau. Bahawasanya 
ditakdirkan dikau kena bunuh di dalam jaga, ditukarkan kena bunuh 
di dalam mimpi jua. Dan ditakdir akan dikau papa dengan habis 


harta ditukarkan dengan jatuh lupa jua” 


96 y: 
Dia 
"1 Angkatan: rombongan. (al-Marbawi, 1354h) 
98 
Jaga 
2 Tua 
100 Pekan 
tu Ia: dia 

Maka datang ia kepada Shaykh Abd al-Oadir meziarahkan'"” dia dan berkata 
shaykh baginya: 
“Adalah Shaykh Hammad ia berkhabar kepada kamu bahawasanya 
aku memohonkan Tuhan tujuh belas kali maka demi kebesaran 
Tuhan yang disembah, bahasawasanya aku memohonkan tujuh belas 


kali dan tujuh belas kali hingga sampai tujuh puluh kali baharulah 
dapat seperti yang ia berkhabar itu” 


Dan setengah daripada keramatnya adalah Shaykh “Ali al-Hiti 8 berdiri dengan 
Sharif Abu al-Ghand'im al-Hasani'” rahimahumaallahu ta ila masuk keduanya ke 
rumah Shaykh “Abd al-Oadir maka dilihat oleh keduanya pada dehliz" rumah shaykh 


seorang melintang ia atas belakangnya maka berkata ia: 


“Hai Shaykh “Ali tolonglah mintak syafa'at bagiku daripada 
shaykh”. 


Maka tatkala berjumpa keduanya dengan shaykh, maka berkhabarlah oleh 
keduanya daripada hal laki-laki itu. Maka menerima oleh shaykh akan syafa atnya 
maka datang keduanya kepada laki-laki itu supaya dikhabarkan dia dengan magbul 
syafa 'atnya. Maka bangun laki-laki itu dengan keluar ia daripada suatu lubang jenela!09 
kecil pada dehliz itu maka terbang ia pada hawa. Kemudian maka masuk oleh 


keduanya pula kepada shaykh dan bertanya oleh keduanya daripada hal laki-laki itu. 


Katanya adalah ia lalu terbang pada hawa. Dan berkata ia: 


102 Menziarahkan 

108 s Aliy Ibn Abi al-Nasr al-Shaykh “Abu al-Hasan al-HItti. (al-Dhahabi, 1990) 

na Pengkaji tidak menemui maklumat lanjut tentang tokoh ini. 

105 Lapangan luas semacam halaman antara bilik-bilik rumah dan pintu: beranda. (al- 
Marbawi, 1354h) 

100 Jendela 


“Tiadalah di dalam Baghdad ini laki-laki yang sempurna. Maka aku 
tanggalkan wilayahnya!” ini pun jika tiada kerana Shaykh “Ali 
nescaya tiada aku kembalikan baginya”. 

Dan setengah daripada keramatnya adalah Shaykh Abu al-Hasan Bin al- 


Tantanah'S rahimahullahu ta Gla berkhabar-khabar pada hari wafat Shaykh “Abd al- 


Oadir gaddasa ruhahu katanya: 


107 
108 


“Adalah aku senantiasa membimbangkan dengan mekhidmatkan' 


shaykh dan aku membayakkan''? berjaga kerana menati aku bagi 
hajatnya. Maka keluar ia pada satu malam daripada rumahnya pada 
bulan safar tahun lima ratus lima puluh tiga tahun. Maka aku beri 
kepadanya cerek air maka tiada ia ambil. Maka berjalan ia kepada 
pintu madrasah itu, maka aku turut dibelakangnya. Maka tiba-tiba 
pintu itu terbuka dengan sendirinya maka keluar ia maka aku pun 
keluar. Maka tertutup pula pintu itu. Maka berjalan ia pergi kepada 
pintu kota. Maka terbuka pula kemudian tertutup seperti yang 
dahulu. Kemudian berjalan ia tiada berapa jauh. Maka aku lihatkan 
negeri yang tiada aku kenalkan dia. Maka masuk ia pada suatu 
tempat seperti ribat maka tiba-tiba ada padanya enam orang maka 
memberi salam oleh mereka itu kepada shaykh dengan berjabat 
tangan. Maka aku berselindung di belakang tiang pada tempat itu. 
Maka aku dengar akan suara orang duduk mengeram pada tempat 
itu. Kemudian maka tiada berapa lama maka berhenti 
mengeramnya. Maka masuk seorang laki-laki dan keluar ia 
menangung akan seorang laki-laki pada tempat itu dan masuk pula 
seorang laki-laki yang terbuka kepalanya lagi panjang misainya. 
Maka berdiri ia dihadapan shaykh. Maka mengambil oleh shaykh 
daripadanya perjanjian dua kalimah shahadah dan dicukur akan 
kepalanya dan misainya dan dipakaikan kupiah dinamakan dia 
Muhammad. Dan berkata shaykh bagi orang yang enam itu: 


“Telah aku hantarkan orang ini ganti daripada yang mati itu” 


Maka berkata mereka itu: 


Kewaliannya 
Pengkaji tidak menemui maklumat lanjut tentang tokoh ini. 


109 Mengkhidmatkan. 
H0 Membanyakkan. 


111 
112 


Menanti. 
Mengerang. 


H3 Kopiah. 


“Sam'an wa ta'atan ertinya kami dengar dan kami ikut” 


Kemudian maka keluar shaykh dan aku dibelakangnya maka 
berjalan ia sedikit. Tiba-tiba kami dipitu" Kota Baghdad. Maka 
terbuka ia maka masuk kami sertanya dan tertutup pula. Kemudian 
datang ia kepada pintu madrasah maka terbuka ia seperti ketika 
hendak keluar dahulu itu jua. Kemudian adalah pada besok? 
harinya aku duduk membaca di hadapan shaykh, maka hasil bagiku 
haibahnya menegahkan daku daripada membaca. Maka katanya: 


“Hai anakku baca olehmu tiada atas engkau ketakutan”. 
Maka aku berkata: 


“Hai penghulu, telah aku bersumpah dengan nama Allah atas engkau 
nyatakan bagiku barang yang aku lihatkan dia semalam”. 


Maka katanya : 


“Adapun negeri maka yaitu Nahawand"'S, dan adapun yang enam 
orang itu maka yaitu abdal al-nujaba' dan adapun yang mengeram 
itu maka yaitu yang ketujuhnya. Aku datang supaya hadir aku akan 
kematiannya. Dan adapun laki-laki yang menangungnya yaitu Abu 
al- Abbas al-Khidir “alayhissalam diambil akan dia diperintahkan 
pekerjaaannya daripada memandi dan lainnya. Dan adapun laki-laki 
yang aku ambil perjanjian daripadanya maka yaitu Nasrani daripada 
Oustantiniyyah" telah aku suruh akan bahwa adalah ia ganti 
daripada yang mati itu”. 


Kata Abu al-Hasan: 


“Maka mengambil oleh shaykh daripadaku perjanjian akan bahawa 
tiada aku berkhabar kepada seorang sekali-kali selama adalah ia 
hidup”. 


Dan telah cetera'"" oleh Shaykh “Abd Allah al-Masili'?: 


Ta Dipintu. 


H3 Esok. 

HC Dibaca juga dengan Nihawand. (Mu jam al-Buldan, 1993) 
17 Dibaca juga dengan Oustantinah. (Mu jam al-Buldan, 1993) 
HS Cerita. 

1 Pengkaji tidak menemui maklumat lanjut tentang tokoh ini. 

“Adalah raja yang Mustanjid Billah Aba al-Muzaffar Yusuf” datang 
ia kepada shaykh dan memintak daripada shaykh akan ditolong 
mengingatkan dia. Dan dihantar dihadapan shaykh sepuluh kays'“ 
daripada harta. Tiap-tiap daripadanya satu budak membawak'” 
akan dia maka ditolak oleh shaykh akan dia. Maka enggan khalifah 
itu daripada mengambil dan ia memintak-mintak juga daripadanya 
akan bahawa diterimanya. Kemudian maka diambil oleh shaykh dua 
kays'2, Datu tangan kanan dan satu tangan kiri. Maka diperahnya 
maka tiba-tiba keluar daripadanya darah. Maka berkata shaykh bagi 
khalifah: 


“Tiadakah engkau malu daripada Allah subhanahu wa ta'ala engkau 
menyungguh-menyungguh akan daku mengambil darah manusia”. 


Maka pengsang!”” khalifah itu daripada ketakutannya. Maka kata 
shaykh : 


“Demi kebesaran Tuhan yang disembah jika tiada kerana hormat 
berhubungan dengan Rasulullah salla Allah'alayhi wasallam 
nescaya aku tupahkan'” darahnya mengalir hingga ke rumahnya”. 


126 


Demikian lagi telah mehikayat oleh Abd Allah yang tersebut katanya: 


“Aku lihatkan khalifah pada satu hari dirumah shaykh. Maka 
berkata ia bagi shaykh : 


“Aku hendak melihat suatu daripada karamat supaya tetap hatiku”. 
Kata shaykh: 

“Apa yang engkau kehendak”. 

Katanya : 


“Aku berkehendak buah tuffah”. 


'0 Yusuf bin al-Mugtafi. Ibunya bernama tawus. (al-Suyati, 2013) 
1 Buntil, guni, pundi, Bungkusan.(al- Marbawi, 1354h) 

122 Membawa 

13 Bungkusan 

Da Pengsan 

Ka Tumpahkan 

Ta Menghikayat 

Pada halnya ketika itu bukan musim tuffah pada negeri Irag”. Maka 
mehulur” oleh shaykh akan tangannya pada hawa. Maka tiba-tiba 
ada pada tangannya dua biji buah tuffah. Maka diberi salah suatu 
daripadanya kepada khalifah dan dibelah oleh shaykh akan yang satu 
lagi yang ada pada tangannya. Maka didapatkan di dalamnya putih, 
keluar daripadanya harum seperti kasturi. Dan membelah pula oleh 
khalifah akan yang pada tangannya. Maka tiba-tiba ada di dalamnya 
seekor ulat. Maka katanya: 


“Apa ini”. 
Maka jawab shaykh: 


“Telah menyentuhkan dia tangan yang zalim maka berulat ia”. 

Dan bermula keramatnya terlebih daripada yang dibilangkan dan terlebih besar 


daripada yang dihinggakan telah redai Allah daripadanya dan daripada kita sekalian 


dengan redanya yang rafi dan ditolongkan kita sekaliannya dengan madadnya yang 


wasi 


Allahumma unshur nafahat al-ridwan '“alayhi, wa ammadana bi al-asrari allati 


auda ataha ladayhi 


Tuhan katanya: 

“Tiada lalu orang muslim dihadapan pintu madrasahku melainkan 
diringankan Allah daripadanya azab pada hari kiamat. Dan 
hikayatkan'”? bahawasanya adalah seorang laki-laki menjerit-jerit ia 
di dalam kuburnya. Maka pergi shaykh kepada kubur dan katanya 
orang ini datang ia satu kali meziarah"" akan daku tiada dapat tiada 
dikasihani oleh Tuhan akan dia maka tiada didengar lagi menjerit- 
jerit kemudian daripada itu” 


Dan katanya radiya Allah anhu: 


Menghulur 
Menzahirkan. 


- Dihikayatkan. 
30 Menziarah. 


Dan adalah radiya Allah'anhu berkata ia dengan mezahirkan” bagi nikmat 

“Telah gelincir Hussayn al-Hallaj" 


akan sebagai gelincir maka 
tiada dapat zamannya orang yang menolongkan dia dan aku ini 
penolong bagi tiap-tiap mereka yang gelincir kenderaannya, 
daripada segala sahabatku dan muridku dan yang kasih kepada aku. 
Aku tolong akan gelincirnya hidup dan mati yakni ketika hidupku 
dan kemudian daripada matiku hingga hari kiamat. — Maka 
bahawasanya kudaku berpelana dan tembokku terdiri dan pedangku 
masyhur dan busuranku bertali supaya aku menolongkan muridku 
pada halnya ia lalai” 


Dan katanya radiya Allah anhu : 


“Akulah narullah al-miugidah aku silab al-ahwal dan akulah laut 
yang tiada bertepi. Aku yang terpelihara, aku yang dibawah penilik 
Tuhan. Hai segala orang yang puasa. Hai segala orang yang berdiri 
pada malam. Hai segala orang yang bertapa di bukit telah hancur 
bukit kamu. Hai ahli al-sawami telah runtuh sawami' datang 
sekalian kepada pekerjaan Tuhan. Hai rijal hai abtal. Hai atfa. Hai 
abdal datang kamu sekalian kepada aku dan ambil olehmu daripada 
laut yang tiada tepi baginya. Hai Tuhan yang maha mulia engkaulah 
yang tinggal pada langit dan aku tinggal pada bumi dikatakan bagiku 
antara malam dan siang tujuh puluh kali, pilih olehmu maka telah 
aku pilih akan dikau”. 


Dan dikatakan bagiku pula : 


“ Hendaklah engkau ikhlaskan bagiku jua” 


Dan dikatakan pula : 


“Hai “Abd al-Oadir berkata-kata olehmu didengarkan perkataanmu. 
Hai Abd al-Oadir dengan keranaku, minum olehmu dan dengan 
keranaku makan olehmu dan sentosakan dikau daripada kejahatan” 


Dan datanglah tahun itu kepadaku memberi salam ia dan mekhabarkan”” daku 


dengan barang yang hendak berlaku di dalamnya. Dan demikian lagi bulan datang ia 


T. Husayn Bin Mansir Bin Mahmi, Abu 'Abd Allah atau Abu Mughith al-Farisiyy al- 
Baydawiyy al-Sufiyy. (Siyar 'A Tam al-Nubala', 1996) 
5? Mengkhabarkan. 

memberi salam kepadaku dan mekhabarkan dengan barang yang hendak berlaku di 


dalamnya. Dan demikian lagi usbii ' dan demikian lagi hari. 


(Sifat fizikal dan sikap Shaykh al-Jaylani| 

Dan adalah shaykh radiya Allah'anhu merah kulitnya bertemu dua bulu 
keningnya, yang lebat dua tali tugannya"?, lagi luas dadanya, nipis tubuhnya sederhana 
perdiriannya, nyaring suaranya baik kelakuannya bersenggera"” menangis sangat 
takutnya, banyak haibatnya, mustajab doanya, mulia perangainya dan mulia asalnya 
terlebih jauhnya kejahatan daripada yang lain, dan terlebih hampir daripada mereka itu 
kepada yang sebenarnya, sangatlah marahnya apabila ia melihat akan orang yang 
mencaritkan? maharim Allah ta'dla, tiada ia tolakkan orang yang memintak 


daripadanya dan jikalau dengan salah suatu daripada dua bajunya sekalipun. 


Dan adalah ia taufig itu mekehendak"? akan dia, dan ta vid itu melintangi akan 
dia, dan ilmu itu meelokkan”' dia dan gurb itu menolongkan dia, muhadarah itu 
bendaharaanya dan ma'rifah itu peliharaanya, dan khitab itu perjalannnya, dan 
mulahazah itu bagaiannya dan hazz itu pesuruhannya, dan insun itu kekasihnya dan bist 
itu kemuasannya, dan sidg itu peniliknya dan fath itu dagangannya dan dhikir itu 
menterinya dan fikir itu perkerjaannya dan mukashafah itu makannya dan mushahdah 


itu kesenangannya dan adab al-shari ah itu zahirnya dan ausaf al-hagigah itu batinnya. 


2 ambang. 

3 Bersegera. 

385 Mencarikkan. 
2. Mengkehendak. 
2 Mengelokkan. 

Bermula magamnya merah dan muafakat serta keluar daripada haul dan guwwah 


2 “Lan138 
dan tarignya mesucikan . 


tauhid dan meninggalkan tafrid serta hudir maugif al- 
'ubudiyyah manusia yang berdiri ia pada maugif al- abdiyyah tiada dengan suatu dan 
tiada bagi suatu dan adalah 'ubudiyyahnya datang daripada kamal al-rubiibiyyah. Maka 
adalah ia hamba yang terjauh ia pada meyertai akan tafrigah yang terangkat kepada 
murafigah al-jam'u serta berpegang akan segala ahkam al-shar'iyyah. Bermula 


kelebihannya radiya Allah'anhu amat banyak dan ahwalnya yang kemuliaan sangat 


nyata terlebih daripada matahari al-zahirah. 


(Kewafatan Shaykh al-Jaylani| 

Dan adalah wafatnya pada hari yang ke sebelas daripada bulan rabi' al-thani 
tahun lima ratus enam puluh satu daripada hijrah dan umurnya sembilan puluh satu 
tahun dan ditanamkan dia di Baghdad dan kuburnya nyata diziarahkan dia dan 
digasadkannya daripada segala agtar al-bilad radiyaallahu anhu. Amin. 
Allahumma unshur nafahat al-ridwan '“alayhi, wa ammadana bi al-asrari allati 


auda ataha ladayhi 


(Penutup dan doa) 

Dan sekira-kira selesailah barang yang kami kehendak akan dia dan 
sempurnalah barang yang kami citakan akan dia. Maka hendaklah kita sekalian 
megakatkan segala tapak tangan dengan kehinaan. Dan kita sekalian metawassulkan"" 
dengan dia dan dengan sekalian anak buahnya, ahli al-azwag wa al-ahwal maka kita 


sekaliannya berkata: 


38 Menyucikan. 
139 Menyertai. 
40 Mentawas sulkan, bertawassulkan. 

Allahumma hai Tuhan kami, bahawasanya kami sekaliannya pohonkan daripada 
kamu dengan hormat anfas yang arif ini yang mempunyai rahsia yang suci dan al- 
warith al-muhammadi. Yang mempunyai adlal atas bisat al-'“anadi. Dan dengan 
hormat segala yang menjalani atas jalannya yang anwar. Dan dengan segala yang 
menjenap'" mereka itu daripada hujan ma arifnya yang a'dhab al-azkhir. Akan 
bahawa kamu angerahakan kami sekaliannya dengan keelokkan anfas mereka itu dan 
kamu hampirkan bagi kami akan bahawa kami memungut akan buahnya tanaman 


mereka itu. 


Hai segala arwah yang suci. Hai gutb. Hai khatam. Hai imaman. Hai autad. 
Hai abdal. Hai rugaba'. Hai nujaba'. Hai nugaba'. Hai ahli al-ghairati. Hai ahli al- 
akhlak. Hai ahli salamah. Hai ahli al- 'ilm. Hai ahli al-bist. Hai ahli al-jinan wa al- 
'atfi. Ya ayyuha al-dayfan. Ya ahyuha al-shakhs al-jami. Ya ahli al-anfas. Hai ahli 
al-ghayb minkum wa al-shahidah. Hai ahli guwwah wa al- 'azm. Hai ahli al-haybah 
wa al-jalal. Hai ahli al-fath. Hai ahli al-ma arij al- 'ula. Hai ahli al-nafs. Hai ahli al- 
imdad. Hai ahli al-salsalah al-jaras. Hai gutb al-gahir. Hai gutb al-ragaig. Hai gutb 
sagit al-rufruf ibn sagit al-'arasy. Hai ahli al-ghina bilah. Hai gutb al-khasyah. Hai 
ahli 'ayn al-tahkim wa al-zawa'id. Ya ayyuha al-budala'. Hai ahli al-jihat al-sitt. Hai 
malamatiyyah. Hai fugara”. Hai sufiyyah. Hai 'ibad. Hai zuhhad. Hai rijal al-ma'. 
Hai afrad. Hai “umana'. Hai gurra”. Hai ahbab. Hai ajilla'. Hai muhammad thaun. 
Hai sumara”. Hai warathatu al-zalimi linafsihi minkum wa al-mugtasidu wa al-sabigu 


bi al-khayrat. ayyutuha al-arwah al-tahirah min rijal al-ghayb wa al-shahadah. 


41 Mencebok. 

Mintaklah kamu sekalian tolongkan kami pada menyampaikan segala 
pintakkan'”? kami dan memudahkan bagi segala pekerjaan kami dan bagi 


membangkitkan azam kami dan bagi mesentosakan' segala ketakutan kami dan bagi 


144 145 


menutupi akan kemaluan ” kami dan bagi melepaskan segala utang ” kami dan bagi 
menyampaikan cita-cita kami dan bagi mehilangkan"? hijab dan ghiyahab dan bagi 
keelokkan kesudahan dan “awagib dan membukakan bagi kuriib dan mengapuni'" bagi 


dhunub. 


Allahumma ya rabb engkaulah Tuhan yang ma 'bud engkaulah Tuhan yang 
maujud dan engkaulah yang menjadi akan kami dan mengasihani engkau akan kami. 
Telah kami sekalian mengatakan segala auliya” kamu hingga mengenal mereka itu akan 
kamu akan sebagai mengenal. Limpahkan hai Tuhan kami atas sekalian kami daripada 


anwar yang dapat bagi kami sekaliannya mengenal akan dikau dan kami sekaliannya 


148 
d 


metauhi akan dikau. Engkaulah Tuhan yang megakatkan aghyar daripada kekasih 


kamu, hingga tiada kasih mereka itu akan yang lain daripada kamu. Kurniakan pula 
bagi sekalian dengan terangkat segala aghyar yang sangat kelamnya supaya tiada kami 
kasih akan yang lain daripada kamu. Dan engkaulah Tuhan yang mehampirkan'”” 
segala mereka yang engkau pilihi akan dia ahli al-widad bagi kamu, hingga tiadalah 


mushahadah akan yang lain daripada kamu. 


142 


Pintaan, permintaan. 
143 


Mensentosakan. 
8 Aib. 

Hutang. 
Menghilangkan. 
Ng, Mengampuni. 

48 Mentauhid. 

"3 Menghampirkan. 

Kurniakan bagi kami daripada piala minuman mereka itu supaya ghayb kami 
daripada menilik akan yang lain daripada kamu. Ya rabb tiadalah kami sekalian 


harab'” 


akan yang lain daripada kamu maka betapalah kami harab akan yang lain pada 
halnya engkau Tuhan kami tiadalah engkau putuskan daripada limpah anugeraha atas 
kami. Hai Tuhan yang merasakan segala kekasihnya manusia munajatnya dan berjinak- 
jinak hingga berdirilah mereka itu di hadapan kamu mudhillin dan pada ketika nasim al- 
ashar mutamalligin, rasakan kami dengan satu titik daripada laut kemurahan kamu 
supaya kami sekalian berjinak-jinak dengan kamu. Engkaulah Tuhan yang mekurnia 
dahulu daripada kami pohonkan dan engkaulah yang memberi dahulu daripada kami 
pintakkan betapakah kiranya pintakkan yang terkemudian jadi sebab bagi pemberi yang 


telah lalu. 


Hai Tuhan kami hampirkan akan kami kepada kamu dan helakan dengan 
semata-mata limpah kemurahan kamu. Tiadalah bagi kami daya dan upaya pada segala 
perkaranya melainkan dengan dikau jua. Hai Tuhan kami bermula harap kami sekalian 
kepada kamu tiadalah putusnya dan jika kami mengerjakan kesalahan sekalipun seperti 
barang yang adalah takut kami tiada hilang. Dan jika kami mengerjakan ta 'ah 
sekalipun telah hampirlah lebih harab kami sekaliannya berserta dengan dosa itu 
daripada harab kami sekalian berserah dengan ta at kerana tersandar amal kami atas 
tulusnya. Maka betapalah dapat kami atas tulusnya maka betapalah dapat kami 
peliharakan dia pada halnya kami dengan segala kejahatan itu ma rif. Dan kami dapat 
akan diri kami pada ketika berdosa itu berpegang atas limpah kemurahan ampun kamu. 


Maka betapa tiada kamu ampunkan pada halnya kamu dengan kemurahan itu mausiif. 


Fa Harap. 

Hai Tuhan kami telah kami memintak ampun maaf daripada barang yang kamu 
amat mengetahui daripada kami pada melampaui dan berani pada barang yang kami 
sebutkan daripada menyatakan perkataan auliya” dan karamatnya dan pada menetapkan 
“ibarahnya dan isyaratnya dengan ketiadaan pengetahuan bagi kami atas rahsianya dan 
kami mintak"! ampun pula daripada barang yang kami kerjakan pada menyatakan 
barang yang disembunyikan dan menyembunyikan barang yang dinyatanya dan kami 
mintak ampun daripada barang yang jatuh bagi kami pada menyatakan ahwal al-auliya' 
dan magamnya pada hal kami papa dan muflis daripadanya dan tiadalah bagi kami 


Na Ly) 2 
mecium'? akan harum bahinya'. 


Dan kami pohonkan pula serta sekalian yang tersebut akan bahawa janganlah 
kamu mengambil kesalahan daripada barang yang tersembunyi di dalam dada kami dan 
yang disimpankan oleh rahsia kami daripada berbagai-bagai kejahatan kecelaan dan 
kehinaan yang tiada kami mengetahui akan dia atau yang kami mengetahui akan dia 
| tnya tiada reda oleh nafsu kami yang jahat mejernihkan"”” dan melempaskan 5 
daripadanya kerana tertipu daya kami dengan berkata-kata lidah harap akan limpah 
ampun kamu dan besar pula harap kami sekaliannya akan bahawa kamu kurniakan 
taubah yang mehapuskan segala kesalahan kami dan segala mereka yang hadirin dan 


bagi segala ikhwanind al-muslimin. 


151 
152 
153 


Minta. 

Mencium. 

Baunya. 

15 Gugur dalam cetakan. 
Ta Menjernihkan 

la Melepaskan 

5 Menghapus 

Dan kami mehaluankan”' dan metawassulkan pada menyampaikan segala 
pintakkan dan pada pada mendapatkan segala percitaan : dengan hormat jah penghulu 
yang mengeluarkan kami sekalian daripada kelam kabut juhid dan kufr dan yang 
memalingkan kami dengan penunjuknya daripada zulumat kepada nur, sayyidana wa 
maulana muhammad shafi' al-mudhnibin dan segala keluarganya dan sahabatnya dan 
zuriatnya al-tayyibin al-tdhirin salla Allah'alayhi wasallam wa “ala alihi wa sahbihi 


salatan wa salaman ila yaum al-din. 


Maka dengan kesempuraan risalah ini hamba namakan dia dengan nama asalnya 
Lujjayn al-Dani Fi Bayani Nubdhah Min Managib Sayyidi “Abd al-Oadir al-Jaylani 
terjemah al-fagir 'Abd al-Gadir ibn “Abd al-Rahman Fatani wa dhalika fi yaum al-ahad 
al-mubarak khamis 'asyar min shahr safr sanah thamani wa tis in ba 'da al-alf wa al- 
mi 'atayn min hijrah al-nabawiyyah bi makkah al-mahmiyyah hamidan wa musalliyan 
wa musalliman 'ala sayyidina muhammad wa dlihi wa sahbihi kullama dhakaraka al- 


dhakirun wa ghafala “an dhikrihi al-ghafilun wa al-hamdulillah rabb al- alamin 


4.4 KESIMPULAN 

Kitab Lujjayn al-Dani merupakan kitab yang ringkas tetapi padat dengan maklumat 
yang menceritakan tentang biografi Shaykh “Abd al-Gadir al-Jaylani. Penggunaan 
struktur ayat serta perkataan yang tidak terlalu klasik memudahkan para pembaca. 
Laras bahasa yang sederhana turut menjadikannya sesuai untuk dijadikan bacaan 
pelbagai lapisan masyarakat. Hal ini kerana Shaykh al-Fatani menggunakan perkataan 
dan loghat harian yang mudah untuk difahami. Penterjemahan yang tidak terlalu 
terpengaruh dengan Bahasa Arab menunjukkan penguasaan Shaykh al-Fatani terhadap 


158 Menghalakan, menujukan 


19 Yang dicita-cita 

Bahasa Melayu sangat baik walaupun beliau menetap lama di Mekah. Ini bersesuaian 
dengan tujuan kitab ini ditulis untuk menjadi bahan bacaan masyarakat umum. Oleh 


itu, kitab ini amat sesuai untuk diketengahkan kembali kepada masyarakat. 


BAB V 


ISTILAH-ISTILAH TASAWWUF DI DALAM KITAB LUJJAYN AL-DANI 


5.1 PENGENALAN 

Dalam bab ini pengkaji akan menganalisis berberapa istilah-istilah yang dibuat 
catatan pinggir oleh Shaykh al-Fatani daripada kitab Lujjayn al-Dani. Pengkaji telah 
memilih tujuh istilah tentang pangkat-pangkat kewalian. Istilah-istilah tersebut ialah 
Outb, Imamani, Autad, Abdal, Rugaba', Nujaba', Nugaba”. Tujuan pengkaji 
memfokuskan tentang perkara ini kerana ia merupakan antara istilah biasa yang 
digunakan oleh Masyarakat Melayu dalam kehidupaan mereka. Selain kerana batasan 


masa untuk membuat kajian secara menyeluruh kepada semua catatan pinggir. 


5.2 ISTILAH-ISTILAH TASAWWUF DAN MASYARAKAT MELAYU 

Masyarakat melayu telah menerima pengaruh ilmu tasawwuf semenjak zaman awal 
kedatangan islam. Sebahagian pengkaji berpendapat Ulama Tasawwuf mempunyai 
peranan yang penting di Kepulauan Melayu sekitar abad ke-12. Antaranya tokoh awal 
pada zaman tersebut ialah Shaykh “Abd Allah 'Arif dan Shaykh Isma'il Zaffi. 
Kemudian penghasilan karya tasawwuf yang diterajui oleh Hamzah al-Fansuri dan 
Shamsuddin al-Sumatrai merancakkan lagi perkembangan ilmu tasawwuf di Kepulauan 


Melayu (Wan Mohd Saghir, 2004). 


Manakala sebahagian pengkaji berpendapat kemasukan unsur-unsur tasawwuf di 


Kepulauan Melayu telah masuk sejak kurun ke-8 masihi. Dan pada kurun ke-9 masihi 

Ulama Tasawwuf telah merancakkan lagi perkembangan dakwah kesufian. Penemuan 
sebuah makam lama yang tercatat nama Shaykh "Abd al-Gadir bin Hussayn Shah 'Alam 
yang bertarikh 903 masihi telah membuktikan kesan-kesan kemasukan awal dakwah 
berunsur tasawwuf. Penggunaan perkataan Shaykh menunjukkan tokoh yang di 
makamkan merupakan seorang Ahli Tasawwuf (Wan Hussayn, 1975). Hal ini 
menunjukkan Masyarakat Kepulauan Melayu tidak asing lagi dengan bidang keilmuan 


Tasawwuf. 


Justeru itu peristilahan tasawwuf mulai masuk ke dalam kehidupan Masyarakat 
Melayu memlalui pengajaran serta penulisan kitab-kitab yang berunsur tasawwuf. 
Kitab Syarah Hikam karya Tok Pulau Manis, al-Durr al-Nafis karya Shaykh 
Muhammad Nafis al-Banjari dan Siyar al-Salikin karya Shaykh “Abd al-Samad al- 
Falimbani antara teks pengajian dan rujukan yang mengandungi berbagai istilah 
tasawwuf. Malah, Shaykh Daud al-Fatani melalui kitabnya al-Manhal al-Safi Fi Bayani 
Rumuz Ahl al-Sufi telah memberikan tumpuan kepada perbincangan tentang istilah- 


istilah dalam ilmu tasawwuf. 


Hal ini membuatkan Masyarakat Melayu menjadi biasa dengan istilah-istilah 
tasawwuf khasnya tentang kewalian. Mereka memperakui kewujudan dan kedudukan 
para wali. Mereka mengenali Rijal al-Ghayb sebagai wali. Antara kitab yang menjadi 
rujukan Masyarakat Melayu ialah Kitab Siraj al-Zalam, sebuah kitab yang terdiri 
daripada bahagian awal Kitab Taj al-Muluk. Kitab ini telah memuatkan satu fasal 
tentang Rijal al-Ghayb seperti berikut (Abbas Kuta Karang, t.t): 

“Fasal pada menyatakan Rijal al-Ghayb. Ketahui olehmu 


bahawasanya Rijal al-Ghayb itu Auliya' yang tersembunyi atas 
bumi. Adalah mereka itu memegang dunia dan memelihara dunia 

dan manusia daripada kena mara bahaya dan lainnya kemudian 
daripada wafat Nabi salla Allah “alayhi wasallam...” 


Kitab Siraj al-zalam ini telah ditulis pada tahun 1849 masihi bersamaan 1265h 
atas permintaan Sultan Acheh, Sultan “Ala al-Din Ibrahim Mansir Shah oleh Shaykh 
“Abbas Kiita Karang (Mohd Affendi dan Hermansyah, 2017). Selain itu dalam kitab 
Pati Rahsia karangan Haji Nik Mahmud yang ditulis pada tahun 1944 masihi bersamaan 
1363h juga terdapat satu bab yang bertajuk kaifiat memberi salam kepada Rijal al- 
Ghayb seperti berikut (Haji Nik Mahmud, 1946): 

“Assalamu alaykum Ya Rijal al-Ghayb, assalamu laykum Ya Arwah 


al-Mugaddasah, Ya Nugaba', Ya Nujaba', Ya Rugaba', Ya Abdal, 
Ya Autad al-Ard Autad Arba 'ah, Ya Imaman, Ya Outb ...” 


Manakala dalam Kitab Pagar Hikmat cetakan kedua pada tahun 1973 masihi 
bersamaan susunan “Abd al-Razzag ada memuatkan satu tajuk berjudul Hikmat doa 


malaikat empat dan wali-wali Allah seperti berikut : 


“Bismillah al-Rahman al-Rahim...Ya Wali Allah...Ya Auliya' 
Allah... Ya Naujabbah... Ya Riigabbah...Ya “itadda...Ya Outubba... Ya 
Ghusu...” 


Berdasarkan bukti-bukti inilah menunjukkan keterbiasaan Masyarakat Melayu 
sejak dahulu sehingga sekarang dengan istilah-istilah kewalian yang disebut sebagai 
Rijal al-Ghayb. Mereka memahami serta menghormati kedudukan mereka sebagai 


wali-wali Allah yang membantu manusia dalam kehidupan dunia ini. 


5.3 DEFINISI WALI 
Al-Wali merupakan salah satu nama daripada nama-nama Allah. Nama ini memberi 
maksud Allah melindungi kerana dialah tempat makhluk berlindung dan bermaksud 


menjamin semua kepentingan dan keperluan hambanya (Sa 'Td Ibrahim, 1995). Menurut 

bahasa, wali berasal daripada perkataan wa-la dan ya-ta-wa-la yang bermaksud 
memerintah, berpaling, memiliki, berturut-turut dan kasih (al-Marbawi, 1354h). 
Perkataan jamak baginya ialah “Auliya. Ia datang dengan wazan fa 1l bermaksud maf'ul 
iaitu mereka yang Allah uruskan pekerjaannya. Perkataan wali juga datang dengan 
wazan fail sebagai mubalaghah daripada al-fa'il yang bermaksud mereka yang 
memalingkan ibadatnya hanya kepada Allah tanpa disertai oleh dosa (Al-Oustullani, 


1305h) 


Daripada sudut istilah, wali bermaksud orang yang mengenal Allah dan Sifatnya 
sekadar batasan makhluk, sentiasa melakukan taat, menjauhi maksiat, serta berpaling 
daripada bergelumang dalam keseronokan dan kecenderungan hawa nafsu (al-Taftazani, 
2015). Oleh itu, secara umumnya terdapat tiga takrifan bagi wali. Pertama wali ialah 
orang yang melakukan taat dengan tidak melakukan dosa. Kedua wali ialah orang yang 
dikurniakan ihsan dan kelebihan daripada allah. Ketiga wali ialah “arif bi allah dan 
mereka sentiasa melazimi segala ketaatan dan menjauhi maksiat pada keseronokan dan 


shahwat dengan bersungguh-sungguh (Al-Jurjani, t.t). 


5.4 WALI MENURUT AL-OURAN 
Dalam al-Ouran terdapat banyak ayat yang mengandungi perkataan wali dan jamaknya , 
Auliya'. Setiap perkataan ini mempunyai maksud tertentu bergantung kepada konteks 
ayat seperti firman Allah : 

nba 93 Sa SO GAS Oak H2 Y 


Maksudnya : Janganlah orang yang beriman mengambil orang kafir 
menjadi teman rapat dengan meninggalkan orang yang beriman... 


Surah Ali Imran (3) : 28 

Kah 3G EA Bit SAE oma 033 Ia AE ASN Onde sai 
al ol | hak OP RE 2 en CR 
MAA 


Papa 


Maksudnya : (laitu) orang yang mengambil orang kafir menjadi 
teman dengan meninggalkan orang yang beriman. Tidaklah patut 
mereka mencari kekuatan di sisi orang kafir itu, kerana 
sesungguhnya kekuatan itu semuanya ialah milik Allah. 


Surah al-Nisa (4) : 139 
Kedua-dua perkataan “Auliya' dalam konteks tersebut merujuk kepada ikatan 
persahabatan antara sesama manusia. Ja membawa maksud wali daripada sudut bahasa. 
Selain itu terdapat juga ayat al-Ouran yang mendatangkan perkataan wali dengan makna 


pemimpin. Firman Allah: 


Cap WAS ab IA Al 093 Oya 2 G3 SWA IS 23... 


Maksudnya : ...Dan sesiapa yang mengambil Syaitan menjadi 
pemimpin yang ditaati selain dari Allah, maka sesungguhnya 
rugilah ia dengan kerugian yang terang nyata. 


Surah al-Nisa (4) : 119 


Manakala dalam perbahasan ilmu tasawwuf ayat yang sering digunakan berkaitan 
dengan wali ialah firman Allah :- 
DENGAN Gd OP Ap ale S2 YM ag DV 
Maksudnya : Ketahuilah! Sesungguhnya wali-wali Allah, tidak ada 
kebimbangan (dari sesuatu yang tidak baik) terhadap mereka, dan 


mereka pula tidak akan berdukacita. (Wali-wali Allah itu ialah) 
orang-orang yang beriman serta mereka pula sentiasa bertagwa. 


Surah Yunus (10) : 62-63 
Maksud “uliya' Allah di dalam ayat tersebut membawa maksud mereka yang 
Allah berikan petunjuk (al-Wahidi, 1980). Mereka juga ialah golongan yang 
memberikan ketaatan kepada Allah dan mereka pula diberikan karamah oleh Allah (al- 
Baydawi, 2000). Melalui ayat tersebut Allah telah menyebut bahawa “Auliya' ialah 
mereka yang beriman dan bertakwa. Oleh itu sesiapa sahaja yang bertakwa kepada 


Allah maka dia boleh disebut sebagai wali (Ibn Kathir, 1999). Para ulama mentafsirkan 

perkataan “Auliya' tersebut dengan maksud yang bertepatan dengan takrifan yang 
digunakan dalam bidang ilmu tasawwuf iaitu mereka yang diberi petunjuk untuk 


melakukan ketaatan dan mereka yang diberi kelebihan dan kemuliaan oleh Allah. 


Dalam al-Ouran Allah telah membahagikan wali kepada dua golongan. Pertama 
wali Allah dan kedua wali syaitan. Dalil tentang wali Allah sudah jelas daripada ayat 
62 Surah Yunus. Manakala dalil tentang adanya wali syaitan ialah firman Allah: 

DEA SU) Kab Op nrelale SAS II Oi Se Gl... 
Maksudnya : ...dan sesunggguhnya Syaitan itu membisikkan kepada 
pengikut-pengikutnya, supaya mereka membantahmu, dan jika kamu 


menurut hasutan mereka, maka sesungguhnya kamu tetap menjadi 
orang musyrik. 


Surah al-“An'am (6): 12 
Oleh itu daripada ayat-ayat yang telah disebutkan, dapat disimpulkan bahawa 
perkataan wali mempunyai banyak makna dalam al-Guran bergantung kepada konteks 
al-OGuran memperakui tentang kewujudan wali. Selain itu, al-Guran juga telah 
menyebut penakrifan wali yang kemudiannya dijadikan garis panduan oleh Ulama 
Tasawwuf. Tambahan lagi, menurut al-Ouran, wali dapat dibahagikan kepada wali 


Allah dan wali syaitan. 


5.5 WALI MENURUT AL-HADITH 

Terdapat banyak hadith tentang kewalian telah diriwayatkan. Hadith dan khabar 
tentangnya mempunyai berbagai martabat seperti sahih, hasan, daif dan palsu (Al- 
Suyuti, 2005). Antara hadith sahih yang menyebut tentang wali ialah hadith yang 


diriwayatkan oleh Abu Hurairah : 


SE SA SEA: dng ala WI Ito AI Iss JG 1 BA Ul ee 
: J 


o Pa 
ea & 


2 AG 8 . GT LET GDE 5 AISAT 2 
Tania BI SA sera SAS II 3 Lah yA iis aan 

4 aa NE 02 4 Kala ta 
Joe Cl seb 38 SIKA Lag dikeI GIA dp Mba SO 


Klas BSN Cip SIN BK tua ali IP 3 
Maksudnya : Daripada Abi Hurayrah, dia telah berkata 
Rasulullah telah bersabda : sesungguhnya Allah telah berfirman : 
sesiapa yang memusuhi waliku sesungguhnya aku telah mengizinkan 
baginya dengan perperangan. Dan tidaklah seseorang hambaku itu 
mendekati aku dengan sesuatu yang aku suka daripada apa yang 
telah aku fardukan kepadanya. Dan setiasalah hambaku mendekati 
aku dengan segala perkara sunat sehinggalah aku mengasihinya. 
Tatkala aku mengasihinya maka akulah pendengarannya yang dia 
mendengar dengannya, dan penglihatannya yang dia melihat 
dengannya, dan tangannya yang dia memukul dengannya, dan 
kakinya yang dia berjalan dengannya. Sekiranya dia meminta 
kepada aku nescaya akan aku beri, sekiranya dia meminta 
perlindungan daripada aku nescaya akan aku lindungi. Aku tidak 
menragukan sesuatu yang aku lakukan sebagaimana keraguanku 
untuk mencabut jiwa orang mukmin. Dia takutkan kematian 
sedangkan aku takut aku akan menyakitinya. 


Ae LS MN 16 rat ba JaGIL NY LAS ae Sta Yg ala 
4 


Diriwayatkan oleh al-Bukhari dalam Sahihnya, kitab al-Rigag bab 
al-Tawaduk. Dan Abu Nu aym dalam Hilyah al- “Auliya '. 


Kalimah wali di dalam hadith tersebut ialah ialah orang yang Alim Billah yang 
sentiasa melakukan ketaatan dengan ikhlas (Al-Asgalani, 1301h).  Al-Dhahabi 
mengatakan bahawa hadith ini merupakan hadith gharib. Namun menurut al-Asgalani 
hadith ini mempunyai banyak sokongan atau shawahid (Zarriig, t.t). Antara hadith 
tersebut ialah riwayat daripada 'A'ishah yang mempunyai makna yang sama dengan 


hadith yang diriwayatkan oleh Abu Hurairah sebagaimana berikut : 


V3 ii Ia: IE J5 2 JB lag ale AD Io cinne ap 


Sae Ig Lag sale ESA isi Jis Sae) TE ag Lage Ja A3 


na 3 3 Us ut Sera € 333 Lag Ta & Ja Aga CS 


Aa AI Yg tan GEN) Sai K3 sat sate 
Maksudnya : aan Aishah, bahawasanya nabi telah berkata : 
Allah berfirman : sesiapa yang menyakiti wali, sesungguhnya telah 
menghalalkan dan merungkai perperangaku. Dan tidaklah 
seseorang hamba mendekati aku dengan melakukan apa yang aku 

Jfardukan kepadanya. Dan sentiasalah hambaku mendekati aku 
dengan segala perkara sunat sehingga aku mengasihinya. Dan aku 
tidak merasa ragu pada sesuatu yang aku lakukan sepertimana 
keraguanku pada mencabut ruh hambaku yang mukmin. Kerana dia 
takutkan kematian sedangkan aku takut aku menyakitinya dan itu 
adalah kemestian baginya. 


Diriwayatkan oleh al-Gushayri dalam Risalahnya dan al-Tabarani 

dalam al- Ausat dengan perbezaan lafaz 
Berkenaan para wali dan bilangannya, Ibn Taimiyyah berpendapat tidak terdapat 
hadith yang sahih daripada Nabi salla Allah “alayhi wasallam tentang Abdal, Nugaba', 
dan Nujaba' dengan bilangan seperti 4, 7, dan 40. Hal ini kerana Kaum Salaf tidak 
pernah menyebut lafaz-lafaz seperti itu melainkan hanya lafaz Abdal (Ibn Taimiyyah, 
1985). Namun pengkaji mendapati terdapat berberapa hadith mauguf daripada Ali 
berkenaan bilangan para wali kecuali tentang Abdal terdapat hadith marfii' daripada 


Nabi salla Allah “alayhi wasallam. 


a. Abdal 
Terdapat berberapa hadith yang menceritakan tentang Abdal, bilangan serta tempat. 
Namun terdapat perbezaan tentang bilangan serta tempatnya daripada jalur periwayatan 


yang pelbagai. Antara hadith tersebut ialah : 


Men OKI A3 ABI IIS: J3 BEM Ips Sab IG oa 3 
Saat Kaban LN at Al Ie5 UK Aa Jail J3 on 


AA 28 ALAN JA 36 Lroh3 sIAENI 
Maksudnya : Daripada Ali, dia telah berkata : aku mendengar 
Rasulullah bersabda : Abdal itu berada di Sham. Dia adalah empat 
puluh orang lelaki. Ketikamana mati seorang lelaki, Allah akan 
mengantikan tempatnya dengan seorang lelaki. Dengan mereka 
itulah hujan diturunkan, dan dibantu atas segala musuh, dan 
dipalingkan azab daripada Ahli Sham. 


Diriwayatkan oleh Ahmad dalam Musnadnya dan al-Haythami 
dalam Majma' al-Zawa 'id 

Oa pA3 OI RA JAN S) 3 Ip BAN Ips SA JB uga 2 
PIN JB GE Lah SSI AE Oya pg LI GAN 8 NE, 

SAN SI 
Maksudnya : Daripada Ali, dia telah berkata : aku telah mendengar 
Rasulullah bersabda : sesungguhnya Abdal itu mereka berada di 
Sham. Dan merekalah empat puluh orang lelaki. Dengan 
merekalah hujan diturunkan, dan ahli Sham ditolong daripada 


segala musuh mereka, dan dipalingkan bala dan tenggelam 
daripada penduduk bumi. 


Diriwayatkan oleh Ibn Asakir dalam Tarikhnya. 
Kedua-dua hadith ini telah diriwayatkan oleh Shurayh bin "Ubaid daripada Ali. 
Ibn “Asakir menjelaskan bahawa riwayat ini mungati” kerana Shurayh tidak pernah 
bertemu dengan Ali. Namun begitu Shurayh juga telah mendengar hadith daripada 
Migdad. Migdad merupakan orang lebih terdahulu berada di Kufah daripada Ali. Oleh 


itu riwayat ini tidak mungati'” sama sekali (al-Haythami, t.t). 


b. Autad 


BSI sll apa SEN AI UT: JB Ie 33 
Maksudnya : Daripada Ali, dia telah berkata : ketahuilah, 
sesungguhnya Autad itu terdiri daripada orang-orang Kufah. 


Diriwayatkan oleh Ibn 'Asakir dalam Tarikhnya. 


c. Nujaba' 


BIL MAIN... JB Je IE 
Maksudnya : Daripada Ali, dia telah berkata : ... dan Nujaba' itu 
berada di Kufah. 


jas MEI... JU de ye 
Maksudnya : Daripada Ali, dia telah berkata : ... dan Nujaba' itu 
berada di Misr. 


JAN Jala JB de ye 
Maksudnya : Daripada Ali, dia telah berkata : ... dan Nujaba' itu 
terdiri daripada ahli Misr. 

Diriwayatkan oleh Ibn 'Asakir dalam Tarikhnya. 


d. Nugaba', Imaman, Outb Atau Outb Al-Ghauth, Dan Rugaba' 

Pengkaji tidak menemui hadith yang menyebut tentang Nugaba', Imaman, Outb atau 
Outb al-Ghauth dan Rugaba' secara jelas. Oleh itu dalil tentang mereka tidak 
disebutkan dalam bahagian ini. Huraian yang lebih lanjut tentang mereka akan 


dijelaskan dalam tajuk seterusnya. 


5.6 WALI MENURUT SHAYKH AL-FATANI 

Shaykh al-Fatani telah membuat catatan pinggir tentang tujuh gelaran atau pangkat para 
wali yang disebut di dalam Kitab Lujjayn al-Dani. Namun beliau tidak menyebutkan 
sumber kepada rujukan yang digunakan terhadap catatan-catatan pinggir tersebut. Oleh 
itu Pengkaji melakukan perbandingan antara kenyataan yang dinukilkan oleh Shaykh al- 
Fatani dengan berberapa kitab muktabar untuk mengenal pasti kecenderungan serta 


pendapat beliau tentang wali-wali. 


Shaykh al-Fatant telah menghadkan maklumat kepada 4 bahagian, bilangan, 
peranan, tempat, dan sebab penamaan. Namun tidak semua maklumat pada bahagian 
tersebut dinyatakan bagi setiap pangkat kewalian kecuali bahagian bilangan wali-wali. 
Beliau secara jelas lebih menumpukan maklumat kepada bilangan dan peranan wali- 
wali tersebut. Manakala bagi tempat dan sebab penamaan tidak ditekankan oleh beliau 


melainkan pada Abdal dan Imaman sahaja. 


Berikut adalah jadual yang menyenaraikan istilah serta ciri-ciri pangkat kewalian 


menurut Shaykh al-Fatani : 

Jadual 5.1 : Istilah Dan Ciri Kewalian Menurut Shaykh Al-Fatani 








Wali Bilangan Peranan Tempat 2 pan 
penamaan 
Mempunyai 
Abdal 7 atau 70 Me Te U Sham Penee 21 
iglim jika musafir 
atau mati 
Autad 4 Mentan : : 
mata angin 
Imam » . Kanan dan 
kiri Ghauth 
Mengelokkan 
kerja dan 
menangung 
Nujaba' 40 kesusahan - - 
manusia serta 
mengantikan 
abdal. 
Melihat dan 
Nugaba' 300 mengetahui - - 
batin manusia. 
Dab Oa aa ea 
al-Ghauth San ai 
semuanya. 
Rugaba' 12 Mata-mata. - - 





Berdasarkan ciri-ciri tersebut, Shaykh al-Fatani didapati banyak menukilkan 


kenyataan yang sama dengan kitab Mu jam Istilahat al-Sufiyyah oleh al-Kashani 


(1992). Beliau wafat sekitar tahun 735 hingga 751 hijrah (Tarabayishit, 2006) Kitab ini 


secara khususnya membincangkan berkenaan istilah-istilah tasawwuf yang disebut di 


dalam tiga kitab karangannya sendiri. 


Kitab yang pertama ialah Manazil al-Sa 'irin, 


kedua Sharh Fusiis al-Hikam dan ketiga Ta wilat al-Our'an al-Hakim. Berikut ialah 


jadual senarai istilah dan ciri kewalian menurut al-Kashani : 


Jadual 5.2 : Istilah Dan Ciri Kewalian Menurut Al-Kashani 








Wali Bilangan Peranan Tempat 2 enao 
penamaan 
Abdal 7 . 8 Mempunyai 


pengganti 

jika musafir 


atau mati 
Autad 4 Mnyara - - 
mata angin. 
Imaman 2 - manah Tan 
kiri Ghauth 
Mengelokkan 
kerja dan 
Nujaba' 40 menangung - - 
kesusahan 
manusia. 
Melihat dan 
Nugaba” 300 mengetahui - - 
batin manusia. 
Outb1Outb | . . . 
al-Ghauth 
Rugaba' - - - - 





Selain itu penulis juga mendapati Shaykh al-Fatani juga menukilkan pendapat 
yang sama dengan Ibn “Arabi (t.t) di dalam al-Futuhat al-Makiyyah. Beliau merupakan 
seorang tokoh dalam dunia tasawwuf yang terkenal. Al-Kashani juga terpengaruh 
dengan aliran yang dibawa oleh Ibn “Arabi. Hal ini dibuktikan dengan karya beliau 
yang mensyarahkan Kitab Fusiis al-Hikam Ibn “Arabi. Berikut merupakan jadual 


senarai istilah kewalian menurut Ibn Arabi : 


Jadual 5.3 : Istilah Dan Ciri Kewalian Menurut Ibn Arabi 








Wali Bilangan Peranan Tempat Rap 
penamaan 
: Mempunyai 
Abdal T atau 40 Men 2. L - pengganti 
iglim 1 5 
jika musafir 
Autad 4 Seng ah - - 
mata angin 
Imiman » Pembantu dan ' 3 
pengganti Outb 
Nujaba 8 - - - 
Nugaba” 12 - - - 
Outb/Outb KI Ketua . . 
al-Ghauth semuanya 


Rugaba' - - - - 

a. Abdal 

Kalimah Abdal berasal daripada wazan ba-da-la yang bermaksud ganti. Manakala 
Abdal bermaksud satu kaum daripada segala orang salih yang sentiasa ada di dunia. 
Jika mati salah seorang daripada mereka Allah akan mendatangkan penganti (al-Razi, 
1973). Terdapat berberapa hadith yang menjelaskan tentang bilangan Abdal. Setiap 
satu bilangan berbeza antara satu sama lain. Bilangan Abdal dalam hadith diriwayatkan 
ialah 30, 40, 60, dan 80. Pendapat bahawa bilangan mereka ialah 70 orang datang 


daripada sebuah athar daripada al-Hasan al-Basri. Athar tersebut ialah : 


YO ILN png Wih Into Ia PIN ES JB AI jadi Ip 
Ala da OpOEy Alb Ogagi Ata SK4 AI GET 35 dia Iis 
GAN 
Maksudnya : Daripada al-Hasan al-Basri, dia telah berkata : bumi 
ini tidak akan sunyi daripada tujuh puluh orang yang benar, dan 
mereka ialah abdal. Tidaklah mati salah seorang daripada mereka 
melainkan Allah akan mengantikan tempatnya dengan yang serupa 
dengannya. Bilangan mereka empat puluh di Sham dan tiga puluh 
di segenap pelusuk bumi. 
Dikeluarkan oleh Ibn 'Asakir dalam Tarikhnya. 
Daripada athar ini mempunyai 3 maklumat. Pertama bilangan Abdal ialah 70. 
Kedua Allah akan mengantikan mereka sekiranya mati. Ketiga daripada 70 Abdal 
hanya 40 berada di Sham manakala baki 30 berada di segenap pelusuk bumi. Menurut 
al-Yafi'i, Para Arifin berpendapat bahawa bilangan Abdal ialah 30, 14, dan 7. Tambah 
beliau lagi pendapat yang mengatakan Abdal ialah 7 itu sahih (al-Suyuti, 2005). Dalam 
sebuah hadith yang diriwayatkan oleh Ali, tempat Abdal hanya berada di Sham. Hadith 
ini bertepatan dengan pendapat Shaykh al-Fatant : 


ABI JAN JG Je 36 


Maksudnya : Daripada Ali, dia telah berkata : Abdal itu berada di 
Sham. 


Dikeluarkan oleh Ibn “Asakir dalam Tarikhnya. 

Berkenaan sebab penamaan Abdal, pendapat Shaykh al-Fatani mempunyai 
persamaan sepertimana yang telah dinukilkan oleh al-Suytiti (2005) di dalam kitabnya : 
ME A3 Set JII PU) JB se AAN AS AS G IN 
BEE Ai po A3 JG 
Maksudnya : Faidah di dalam kitab Kifayah al-Mu tagid bagi al- 
Yafi 'i : dikatakan sesungguhnya dinamakan abdal itu abdal kerana 


Jika mereka tiada, akan digantikan pada tempat mereka surah 
ruhaniyyah yang menggantikan mereka. 


b. Autad 

Kalimah Autad berasal daripada wazan wa-ta-da. Daripada wazan ini terhasillah 
perkataan mufrad bagi Autad iaitu wa-ti-dun atau wa-ta-dun (al-Razi, 1973). Ia 
membawa maksud turus, tompang atau pasak (al-Marbawi, 1354h). Makna ini sesuai 
dengan kedudukan Autad yang disebut sebagai pasak bumi. Melalui mereka Allah 
menjaga, memelihara serta mengukuhkan bumi ini. Al-Yafi'i menjelaskan bahawa 
bilangan Autad ialah 4. Satu di Yaman, satu di Sham, satu di Timur, dan satu di Barat 
(al-Suyati, 2005). Ini bermaksud mereka berada pada 4 penjuru mata angin kerana 
Yaman mewakili arah Selatan manakala Sham mewakili arah Utara. Disebabkan 
mereka berada pada arah empat mata angin, maka Allah memberikan penjagaan pada 
empat arah tersebut kerana Allah menjadikan mereka sebagai tempat tilikan (al- 


Kashani, 1992) 


c. Imaman 
Kalimah Imaman berasal daripada wazan “a-ma-ma. Daripadanya terhasillah kalimah 
al-imam dan jama'nya al-'aimmah (al-Razi, 1973).  Imaman merupakan lafaz 


muthanna yang menunjukkan dua. Ia memberi makna dua pemimpin atau ikutan (al- 

Marbawi, 1354h). Permaknaan ini sesuai dengan peranannya sebagai pengganti Outb 
untuk menjadi pemimpin. Oleh kerana Imaman merujuk kepada dua individu, salah 
satu daripada keduanya berada di kanan al-Ghauth atau Outb. Hal ini kerana sekiranya 


al-Outb mati, maka dialah yang akan menjadi pengganti (al-Jurjani, t.t). 


Pangkat Imaman merupakan pangkat kedua tertinggi setelah Outb. Imam yang 
berada di sebelah kanan Outb memandang kepada al-Malakiit manakala Imam yang 
berada di sebelah kiri Outb pula memandang kepada al-Mulk (al-Kashani, 1992). Ada 
pendapat yang mengatakan bahawa Imam yang berada disebelah kiri Outb lebih tinggi 
kedudukannya berbanding sebelah kanan. Ini kerana, Imam sebelah kiri berada lebih 


dekat dengan hati Outb (al-Bakri, 2013). 


d. Nujaba' dan Nugaba' 

Menurut Shaykh al-Fatani, bilangan Nujaba' ialah 40 manakala bilangan Nugaba ' ialah 
300. Namun menurut al-Yaff'i, bilangan Nujaba' ialah 300 sedangkan Nugaba' pula 40 
(al-Suyati, 2005). Kenyataan ini berlawanan dengan pendapat yang dinyatakan oleh 
Shaykh al-Fatani. Pendapat bahawa bilangan Nugaba' ialah 300 sama seperti pendapat 
al-Kanani. Namun pada pendapat al-Kanant, bilangan Nujaba' pula ialah 70 (Ibn 
Asakir, 1995). Pendapat bahawa bilangan Nujaba' ialah 300 pula dinukilkan di dalam 


kitab Kashf al-Lughat (Muhammad al-Tahanawi, 1996). 


Nujaba' berasal daripada wazan na-ja-ba. Daripadanya terhasillah perkataan 
najib dengan maksud pengasih yang mana jama nya ialah Nujaba'. Manakala Nugaba' 
pula asalnya daripada wazan na-ga-ba. Kalimah Nugaba' merupakan jama' bagi nagib 


yang bermaksud yang sangat mengetahui dan yang memerhati (al-Razi, 1973). 

Permaknaan Nujaba' tersebut sesuai dengan peranannya yang sentiasa menanggung 
kesusahan manusia. Hal ini kerana mereka dikhususkan dengan sifat belas kasihan 
yang melimpah serta sifat kerahmatan secara fitrah (al-Jurjani, t.t). Perbuatan mereka 
ini memberikan manusia kemudahan dalam urusan kehidupan (Muhammad al- 
Tahanawi, 1996). Manakala permaknaan Nugaba' pula sesuai dengan peranannya yang 
melihat dalam segala batin manusia untuk mengeluarkan perkara yang tersembunyi 
supaya terbukalah hijab daripada segala rahsia yang ada. Oleh kerana itu, mereka juga 


dikenali dengan nama al-Batin (al-Jurjani, t.t) 


e. Outb atau Outb al-Ghauth 

Outb bmaksud ketua bagi suatu kaum. ia berasal daripada fi'il ga-ta-ba yang 
bermaksud menghimpun. Lafaz jama'nya ialah Agtab dan Outub (al-Marbawi, 1354h). 
Penakrifan Outb sebagai ketua bagi suatu kaum sesuai dengan peranannya yang telah 
disebut oleh Shaykh al-Fatant sebagai yang mengarahkan yang lain atau ketua 
semuanya. Outb atau Ghauth ialah satu istilah tentang seseorang yang merupakan 
tempat perhatian Allah pada setiap zaman (al-Jurjani, t.t). Oleh itu keduanya merujuk 


kepada perkara yang sama yang mempunyai nama yang berbeza. 


Kalimah al-Ghauth berasal daripada wazan gha-tha yang bermaksud menolong. 
Manakala Ghauth pula bermaksud yang membantu (al-Marbawi, 1354h). Permaknaan 
al-Ghauth sebagai yang membantu sesuai dengan penakrifan Outb sebagai ketua. Ini 
kerana Outb al-Ghauth merupaka ketua bagi segala wali yang membantu urusan 
kehidupan manusia seperti Abdal dan Nujaba'. Selain itu setiap ketua juga berperanan 


untuk membantu orang bawahannya. 

f. Rugaba' 
Maklumat yang terperinci tentang dalil Rugaba' tidak ditemui. Namun begitu, merujuk 
kepada kenyataan Shaykh al-Fatani tentang bilangan mereka ialah 12, pengkaji 
menemui sebuah athar yang menjelaskan tentang 12 individu yang sentiasa Allah 
jadikan sebagai pelindung penduduk bumi semenjak zaman Nabi Nuh (al-Khilal, 2010). 
athar tersebut ialah : 

JA SP as BIN Minah AE SA Ia AB At GAN ola JB Olah SE 

Tari 

Maksudnya : Daripada Zadan, dia telah berkata : bumi tidak akan 

sunyi daripada dua belas orang atau lebih yang penduduk bumi ini 

dipelihara dengan mereka daripada musibah selepas zaman Nabi 


Nuh. 


Dikeluarkan oleh al-Khilal dalam Karamat al-Auliya' 


Menurut Shaykh al-Fatani, Rugaba' merupakan mata-mata. Dalam Kamus 
Dewan Edisi ke-4, mata-mata ditakrifkan sebagai pengintip ataupun polis rahsia. Ia 
berasal daripada wazan ra-ga-ba yang bermaksud menjaga, menunggu dan memelihara 
(al-Marbawi, 1354h). Perkataan Rugaba' atau mufradnya Ragib merupakan lafaz fa 71 
dengan maksud pengawal, penunggu, penjaga yang bersangatan. Pentakrifan ini sesuai 
dengan makna yang disebut dalam athar bahawa mereka memelihara bumi daripada 


musibah selepas zaman Nabi Nuh. 


5.7 KESIMPULAN 

Masyarakat Melayu merupakan sebuah masyarakat yang sebati dengan keilmuan 
tasawwuf. Hal ini kerana latar belakang kemasukan serta penyebaran islam kepada 
mereka pada zaman awalnya datang daripada pengaruh Ulama Tasawwuf. 


Perkembangan ilmiah yang datang kemudiannya melalui penulisan karya-karya yang 

berunsur tasawwuf telah mengukuhkan lagi kedudukan ilmu tasawwuf dalam 


Masyarakat Melayu sehingga kini. 


Justeru itu mereka tidak berasa janggal dengan istilah-istilah yang sering 
digunakan dalam tasawwuf khususnya istilah tentang kewalian seperti Abdal, Autad dan 
Nugaba'. Para wali merupakan salah-satu daripada kedudukan yang ada dalam islam 
selain para nabi dan rasul. Malah Umat Islam mesti mempercayai bahawa adanya 
kekeramatan para wali sepertimana adanya mukjizat bagi para nabi dan rasul. Hal ini 
kerana mereka merupakan hamba Allah yang terpilih kerana keperibadian mereka yang 


baik serta amalan mereka yang menetapi apa yang Allah kehendaki. 


Kewujudan para wali bukan hanya disebut oleh Allah dalam Guran. Mereka 
juga disebut di dalam hadith. Namun begitu tidak semua maklumat tentang mereka 
disebut secara jelas. Para Ulama Tasawwuf kemudiannya telah menyusun dan 
mengeluarkan pendapat tentang mereka dalam kitab sebagai salah satu bentuk 
pendokumentasian ilmu sepertimana yang terjadi kepada bidang ilmu yang lain seperti 
nahu, falak dan figh. Kandungan penulisan mereka itu semuanya merupakan hasil 
istinbat berpandukan dalil-dalil daripada sumber-sumber yang muktabar dalam islam 


seperti Ouran, hadith mahupun athar daripada golongan salaf. 


Dalam mendatangkan keterangan tentang pangkat kewalian, Shaykh al-Fatani 
telah merujuk kepada pendapat tokoh-tokoh yang muktabar dalam bidang ilmu 
tasawwuf seperti al-Kashani dan Ibn al- Arabi. Kedua-dua tokoh ini sememangnya 
menjadi rujukan penting kepada generasi selepas mereka. Selain itu, pendapat-pendapat 


beliau juga diambil daripada Ibn “Asakir, al-Jurjani dan al-Yafi'i. Hal ini menunjukan 

Shaykh al-Fatani melakukan kajian serta penelitian terlebih dahulu sebelum menukilkan 


sesuatu pendapat. 


Inilah bukti keupayaan Ulama Tempatan dalam mengungkapkan ilmu dalam 
Bahasa Melayu terhadap Bangsanya. Kearifan tempatan bukan hanya dibina dengan 
meniru budaya luar tetapi melalui sintesis dan analisis mereka. Justeru itu, pangkat- 
pangkat kewalian bukanlah perkara yang asing dalam islam. Peranan serta kedudukan 
mereka mempunyai sandaran yang kuat untuk dijadikan dalil. Para ulama telah 
membina kerangka yang kukuh bagi memantapkan lagi bidang keilmuan tasawwuf 
melalui penyusunan rapi terhadap istilah-istilah serta perbahasan yang berkaitan agar ia 


menjadi seperti bidang-bidang keilmuan yang lain dalam islam . 


BAB VI 


KESIMPULAN DAN CADANGAN 


6.1 KESIMPULAN 

Ketokohan Shaykh al-Fatani dalam dunia keilmuan sememangnya tidak dapat disangkal 
lagi. Sumbangan beliau dalam perkembangan islam terhadap Masyarakat Melayu sama 
ada yang berada di Mekah atau di Kepulauan Melayu sangat besar. Biarpun membesar 
dalam suasana perperangan, beliau tetap memberikan keutamaan terhadap pelajaran dan 
aktiviti keilmuan. Keturunan serta latar belakang keluarga beliau merupakan salah satu 


faktor penting yang membentuk keperibadiannya. 


Shaykh al-Fatani merupakan salah seorang penghubung penting rantaian 
keilmuan Ulama Melayu. Peranannya dalam memelihara khazanah ilmu dengan 
pemeliharaan manuskrip-manuskrip silam sangat penting. Ini membuatkan khazanah 
ini dapat dikenali oleh generasi sekarang. Beliau bukan sahaja menguasai bidang 
keilmuan yang zahir seperti usuluddin serta figh, malah beliau juga merupakan seorang 
murshid dalam Tarigah Shattariyyah yang telah mencorak perkembangan kerohanian 


Masyarakat Kepulauan Melayu. 


Selain itu karya-karya penulisannya yang meliputi pelbagai bidang serta koleksi 
fatwa yang pernah dikeluarkan menjadi bukti ketokohan beliau semasa zamannya. 


Antara bidang penulisan yang beliau ceburi ialah bidang biografi ulama”. Karyanya 

yang berjudul Lujjayn al-Dani Fi Bayani Nubdhah Min Managib Sayyidi Abd al-Oadir 
al-Jaylani merupakan sebuah karya terjemahannya terhadap karangan Shaykh Ja far bin 
Hassan bin “Abd al-Karim al-Barzanji. Penterjemahan beliau terhadap karya ini 
menunjukan keperihatinan beliau terhadap penghasilan bahan bacaan atau rujukan 


untuk Masyarakat Melayu. 


Walaupun tinggal serta menjalankan aktiviti keilmuan di Mekah, penguasaan 
Bahasa Melayu beliau sangat baik. Hal ini dibuktikan dengan hasil terjemahan beliau 
yang sesuai untuk dibaca oleh segenap lapisan masyarakat Selain itu, di dalam karya 
ini, terdapat pemikiran serta kecenderungan beliau yang tersendiri. Pengkaji mendapati 
beliau menjadikan pemikiran Ibn al- Arabi serta pengikutnya seperti al-Kashani sebagai 
rujukan utama. Namun beliau tidak hanya menukilkan pandangan yang telah sedia ada. 
Beliau telah melakukan penilaian terlebih dahulu sebelum memasukkan pandangan 


tersebut di dalam catatan pinggir Lujjayn al-Dani. 


Hal ini menunjukkan ketokohan serta penguasaan beliau dalam bidang ilmu 
tasawwuf sesuai dengan kedudukan beliau sebagai seorang Murshid Tarigah. Justeru 
itu, jasa dan ketokohan Shaykh al-Fatant perlu sentiasa dikenang oleh generasi baru. 
Pemanfaatan hasil-hasil penulisan beliau perlu dilakukan agar legasi keilmuan serta 
pemikiran beliau dapat diteruskan. Kitab Lujjayn al-Dani perlulah diangkat dalam 
kehidupan Masyarakat Melayu melalui pembacaannya dalam majlis-majlis haul supaya 
menjadi kebiasaan dan budaya mereka dengan majlis-majlis yang memberikan 


keberkatan disamping menambahkan pengetahuan mereka terhadap biografi para ulama. 

6.2 CADANGAN 

Sepanjang melalukan kajian, terdapat berberapa cadangan yang pengkaji dapati sesuai 
untuk dilakukan oleh para pengkaji yang akan datang. Hal ini berdasarkan faktor 
keperluan penambahbaikan kajian yang sedia ada seperti kajian ini. Pengkaji ingin 
mencadangkan kepada pihak pengkaji, khususnya kepada ahli-ahli akademik untuk 
menjalankan penyelidikan Shaykh al-Fatani secara lebih mendalam. Hal ini kerana 
masih terdapat banyak maklumat baik sumber tempatan mahupun luar negara yang 


tidak diterokai. 


Selain itu, usaha-usaha untuk mentahkik serta mentashih karya-karya beliau 
sama ada dalam bentuk cetakan mahupun manuskrip perlu dilakukan. Naskah-naskah 
cetakan dan manuskrip perlu dikumpul untuk pemeliharaan dan kajian. Melalui usaha 
ini, kita dapat menyebarkan kembali karya tersebut disamping memahami potensi 
keilmuan yang ada. Koleksi fatwa beliau yang diberi wajah baru boleh dijadikan bahan 
rujukan Institusi-institusi fatwa di Malaysia. Daripada ini kita dapat mengekalkan 


kerelevenan kearifan tempatan mengikut zaman. 


Analisis pemikiran beliau terhadap sesuatu bidang mahupun itu haruslah 
dilakukan. Melalui analisis ini, kita juga dapat memahami corak serta budaya tempatan. 
Hal ini kerana beliau respon beliau terhadap sesuatu isu menunjukkan perkembangan 
zaman tersebut. Kita akan dapat memahami dengan lebih baik tradisi keilmuan Alam 
Melayu yang mempunyai ciri keunikan dan keistimewaan tersendiri. Apabila kita 
menyedari hakikat ini, kita akan berusaha untuk menjaga serta memelihara tradisi ini 


untuk disambung oleh generasi akan datang. 

Para pengkaji perlu mengkaji sumbangan Shaykh al-Fatani terhadap 
perkembangan islam di Kepulauan Melayu. Hal ini kerana beliau merupakan penganti 
kepada Shaykh Daud al-Fatani, seorang tokoh penting Kepulauan Melayu. Secara tidak 
langsung pasti beliau meneruskan usaha-usaha yang dirintis oleh Shaykh Daud al- 
Fatani. Pengajaran beliau di Masjid Al-Haram tentunya telah dihadiri oleh segenap 
lapisan Masyarakat daripada Kepulauan Melayu. Setelah mereka pulang, pasti ilmu 


yang didapati akan disebarkan kepada masyarkat tempatan. 


Selain itu pengkaji juga ingin mengemukakan cadangan kepada Pihak 
Unuversiti, UniSZA khususnya kepada Fakulti Pengajian Kontemporari Islam. Ini 
sesuai dengan peranan universiti dalam menyokong dan menjalankan aktiviti keilmuan 
pada peringkat yang tinggi. Pelajar-pelajar perlulah digalakkan untuk melakukan kajian 
terhadap tokoh-tokoh ulama serta kearifan tempatan. Mereka perlulah diberikan 
pendedahan sejak peringkat Diploma lagi. Subjek yang berkaitan seperti subjek Kajian 
Teks Nusantara perlu dibuat penambahbaikan agar ia menjadi lebih komprehensif dan 


berkesan. 


Pihak Universiti dan Fakulti perlu menjemput pakar dalam bidang ini daripada 
dalam mahupun luar negara seperti Brunei dan Indonesia untuk berkongsi keilmuan 
dengan para pelajar sebagai salah satu usaha untuk memperkukuhkan lagi bidang kajian 
tokoh serta kearifan tempatan. Kesimpulannya, melalui cadangan ini, pengkaji berharap 
pihak yang berkaitan akan memandang serius cadangan yang diutarakan bagi 


memperbaiki dan menambah baik usaha-usaha sedia ada. 

6.3 PENUTUP 

Kajian tentang tokoh Ulama Melayu sepatutnya terus dilakukan. Kajian ini hendaklah 
merangkumi tokoh-tokoh daripada zaman awal perkembangan islam sehinggalah tokoh 
mutakhir. Hal ini kerana masih banyak lagi tokoh-tokoh yang tidak dikenali oleh 
masyarakat umum. Sekiranya kajian tentang mereka tidak dijalankan, berkemungkinan 
maklumat tentang mereka tidak dapat didokumentasi dengan tepat untuk tatapan 
generasi akan datang. Justeru itu, ia akan menyebabkan berlakunya kekaburan 


maklumat serta akhirnya tokoh-tokoh ini dilupakan. 


Melalui pengkajian ini, rasa bersyukur dan berterima kasih terhadap sumbangan 
yang telah diberikan oleh mereka dapat dipupuk. Selain itu masyarakat dapat 
berbangga dengan ketokohan mereka sebagai bukti bahawa masyarakat islam 
Kepulauan Melayu juga memiliki ulama yang berjasa seperti ulama-ulama daripada 
dunia luar seperti Tanah Arab. Apabila kesedaran masyarakat semakin meningkat 
terhadap warisan serta tradisi keilmuan tempatan, akan berlakulah usaha-usaha untuk 


menjaga karya-karya peninggalan silam atau turath tempatan. 


Melalui usaha ini nilai keilmuan masyarakat akan semakin berkembang 
berasaskan jati diri serta budaya tempatan sepertimana yang telah digagaskan oleh 
ulama-ulama terdahulu. Kesinambungan ini akan melahirkan generasi yang mampu 
mendepani cabaran semasa dengan jati diri serta pendirian yang kukuh dalam 
memartabatkan diri, agama, bangsa dan negara. Hal ini kerana apa yang telah 
ditinggalkan oleh ulama silam adalah pedoman serta rangka ketamadunan hasil daripada 
pengamatan serta pemilihan mereka daripada pelbagai sumber untuk disesuaikan 


dengan masyarakat tempatan. 

Justeru, pendedahan serta sokongan perlulah diberikan kepada generasi akan 
datang dalam proses mereka mengenali kearifan tempatan. Usaha pelbagai pihak 
seperti pihak universiti khususnya yang berfungsi sebagai wadah tumpuan keilmuan 
untuk memastikan kajian-kajian yang berkaitan ini dilakukan perlu dipertingkatkan lagi 
melalui silibus-silibus pelajaran yang sesuai. Diharap melalui universiti tempatan, 
kajian tentang tokoh ulama serta kearifan tempatan akan bertambah dalam dunia 


akademik di Malaysia. 

Lampiran A : Manuskrip Tentang Masalah Fegah 


tersebut bermula daripada baris ke lapan daripada atas. 

Manuskrip ini merupakan koleksi Wan Mohd Saghir yang diterbitkan pada 2017. Frasa 

Lampiran B : Manuskrip Raud al-Zawahir 


Pada bahagian atas manuskrip tercatat frasa : Fa'idah pada menyatakan khawas 
setengah daripada batu, dinagalkan daripada Tadhkirah Ra'Ts al- Ulama' Daud al- 
“Antaki rahimahu Allah ta'ala 'alayhi. 

Lampiran C : Manuskrip Tentang Zakat 


Pada bahagian atas manuskrip ini tercatat frasa : Hadha al-Tagrir Shaykh “Abd al-Gadir 
Mekah. Manakala pada bahagian akhir pula mencatatkan frasa : Katabahu Abd al- 
Oadir Ibn 'Abd al-Rahman Fatani 

Lampiran D : Manuskrip Tentang Zikir Roh 


Pada permulaan manuskrip ini tercatat frasa : ...Maka adalah orang Negeri Jawi bahawa 
berkirim surat ke negeri Mekah kepada Tuan Shaykh “Abd al-Gadir Bin al-Marhim 
Tuan Haji Wan “Abd al-Rahman Fatani bahawa bertanya serta surat... 

Lampiran E : Teks Kitab Membuka Pal 


Nama Shaykh al-Fatani tercatat pada baris ke lima daripada bawah. 

Lampiran F : Bahagian Hadapan Manuskrip Fal al-Ouran 


Manuskrip ini berada dalam koleksi Perpustakaan Negara Malaysia dengan nombor 
panggilan MS 51511) 

Lampiran G : Bahagian Akhir Manuskrip Fal al-Guran 

Lampiran H : Dokumen Ijazah Shaykh Abd al-Rahim bin Idris al-Kalantani kepada 
Shaykh Hamzah bin Muhammad al-Kalantani bertarikh 16 Safar 1377 

Lampiran I : Dokumen Ijazah Shaykh Hamzah bin Muhammad al-Kalantani kepada 
Pengkaji bertarikh 28 Sya ban 1437 

Lampiran J : Manuskrip Daripada Koleksi Leipzig University Library 


Tajuk ini boleh diterjemahkan sebagai Petikan yang mendekatkan tentang sebahagian 
daripada kelebihab Outb al-Rabbani Sayyidina al-Shaykh Abd al-@Gadir al-Jaylani 


